ޝައުނާގެ ކަށުނަމާދު މިއަދު މެންދުރު ނަމާދަށްފަހު އިސްލާމީ މަރުކަޒުގައި | Jazeera\tޝައުނާގެ ކަށުނަމާދު މިއަދު މެންދުރު ނަމާދަށްފަހު އިސްލާމީ މަރުކަޒުގައި - Jazeera\nޝައުނާގެ ކަށުނަމާދު މިއަދު މެންދުރު ނަމާދަށްފަހު އިސްލާމީ މަރުކަޒުގައި\nއަލީ ޝިފާޒް September 21, 2019 131 views0\nހެންވޭރު އަބަދަށްފެހި މަގުގައި ހުންނަ ފެހިއާބާދުގޭގައި އަލިފާނުގެ ހާދިސާގައި ނިޔާވި ޢާއިޝަތު ޝައުނާގެ ކަށުނަމާދު މާދަމާ މެންދުރު ނަމާދަށްފަހު އިސްލާމީ މަރުކަޒުގައި ކުރާގޮތަށް ނިންމައިފިއެވެ.\nއަލިފާނުގެ ހާދިސާގައި ގެއްލިގެން ހޯދަމުން ދިޔަ ޝައުނާ ނިޔާވެފައި އޮއްވާ ފެނުނީ، އޭނާ ދިރިއުޅޭ އެޕާޓުމެންޓުންނެވެ. އެޕާޜުމެންޓުގައި ހުރި ބައެއް ތަކެތި ޝައުނާގެ ގައި މައްޗަށް ވެއްޓިފައި ހުރިކަމަށްވެސް މައުލޫމާތުލިބެއެވެ.\nމިރޭގެ ދަންވަރުގެ ވަގުތެއްގައި ޝައުނާ އާސަހަރާއަށް ގެންދިޔުމަށްފަހު ފަހުން ވަނީ، ގަލޮޅު ސަހަރާގައި ހުންނަ މޯޗަރީއަށް ގެންގޮސްފައެވެ. އާއިލާގެ ބައެއް މެންބަރުން ޝާއުނާގެ ޖަނާޒާގައި ބައިވެރިވާން ބޭނުންވާތީވެ، ޖަނާޒާ ފަސްކުރީއެވެ.\nޝައުނާ ސަހަރާއަށް ގެންދިޔުމުން ރައީސުލްޖުމްހޫރިއްޔާ އިބްރާޙީމް މުޙައްމަދު ޞާލިހު ވަނީ އާސަހަރާއަށް ވަޑައިގެން، އާއިލާގެ މެންބަރުންނަށް ހިތްވަރުދެއްވާފައެވެ. ދައުލަތުގެ ބައެއް ވަޒީރުންނާއި މަޖިލިސް މެންބަރުންވެސް ވަނީ ސަހަރާއަށް ގޮސް އާއިލާއާއެކު ވަގުތުކޮޅެއް ހޭދަކޮށްފައެވެ.\nޝައުނާ ނިޔާވިއިރު، ދެ ދަރިން އެބަ ތިއްބެވެ. ޝައުނާ ދިރިއުޅެމުން ދިޔައީ އެއްބަނޑު އެއްބަފާ ބޭބެއާއެކު ކަމަށް އާއިލާއިން މައުލޫމާތުދެއެވެ. ޝައުނާ ނިޔާވުމުން ގިނަ ޢަދަދެއްގެ ބަޔަކު ދަނީ މީސް މީޑިއާގައިވެސް ހިތާމަފާޅުކުރަމުންނެވެ.\nޝައުނާގެ ކަށުނަމާދުގައި ވީހާވެސް ގިނަ ބަޔަކު ބައިވެރިވުމަކީ އާއިލާގެ ވަރަށް ބޮޑު އެދުމެކެވެ.


ކޮވިޑް-19: އަތޮޅުތަކުގެ އަދަދު މައްޗަށް - 16 ގަޑިއިރު ކުރިން\nމާލޭގެ ޕެޓްރޯލް ޝެޑެއްގައި ސައިކަލަށް މީހަކު ޕެޓްރޯލް އަޅަނީ ؛- ވަގުތު އިމޭޖަސް؛- މުހައްމަދު އަފްޒަލް\nއެސްޓީއޯގެ ސަބްސިޑަރީ ފިއުލް ސަޕްލައި މޯލްޑިވްސްގެ ޝެޑްތަކުން ވިއްކާ ތެލުގެ އަގު ބޮޑުކޮށްފިއެވެ.\nއެސްޓީއޯ އިން ބުނީ އަގަށް ގެނައި ބަދަލާއިއެކު ޑީސަލް ލިޓަރެއްގެ އަގަކީ -/10.95 (ދިހަ ރުފިޔާ ނުވަދިހަ ފަސްލާރި) އަދި ޕެޓްރޯލް ލީޓަރެއްގެ އަގަކީ -/10.72 (ދިހަ ރުފިޔާ ހަތްދިހަ ދެލާރި) ކަމަށެވެ.\nއެސްޓީއޯ އިން ބުނީ ތެލުގެ އަގު ބޮޑުކުރީ ދުނިޔޭގެ ބާޒާރުގައި ތެލުގެ އަގަށް އައިސްފައިވާ ބޮޑު ބަދަލާއެކު، ކުންފުނިން ފޯރުކޮށްދެމުންދާ ތެލުގެ ޚިދުމަތް ދެމެހެއްޓެނިވި ގޮތެއްގައި ގެންދިއުމަށްޓަކައި ކަމަށެވެ. ތެލުގެ އަގު ބޮޑުކޮށްފައި ވަނީ މިއަދުން ފެށިގެންނެވެ.\nމިއަދު އެސްޓީއޯ އިން ތެލުގެ އަގު ބޮޑު ކޮށްފައި މިވަނީ އެންމެ ފަހުން ތެލުގެ އަގަށް ބަދަލުގެނައިތާ ހަތަރު މަސް ދުވަސް ފަހުންނެވެ. އެންމެ ފަހުން ތެލުގެ އަގު ބޮޑުކުރީ މިދިޔަ މާޗް މަހު އެވެ.\nމާޗް 16 ވަނަ ދުވަހުން ފެށިގެން ޕެޓްރޯލް ލީޓަރެއް ވިއްކަމުން އައީ 8.85 ރުފިޔާއަށް އަދި ޑީސެލް ލީޓަރެއް ވިއްކަމުން އައީ 9.79 ރުފިޔާއަށެވެ. އެހެންކަމުން މިއަދުން ފެށިގެން ޕެޓްރޯލް ލީޓަރަކުން -/1.87 ފުފިޔާ އަދި ޑީސެލް ލީޓަރަކުން -/1.16 ރުފިޔާ ވަނީ ބޮޑުވެފައެވެ.\nކޮވިޑް-19 އާއި ގުޅިގެން ތެލަށް އޮތް ޑިމާންޑް ދުނިޔޭގެ ބާޒާރުގައި ދަށަށް ދިއުމަށް ފަހު މިހާރު ޑިމާންޑް އިތުރުވަމުން އަންނާތީ ތެލުގެ އަގު އަންނަނީ އުފުލެމުންނެވެ. ޑިމާންޑް އިތުރުވަމުން އަންނަ އިރުވެސް ތެޔޮ އުފައްދާ މިންވަރު އިތުރު ކުރަން އޯޕެކްގެ ގައުމުތަކުން ބޭނުން ނުވާތީ އަދިވެސް ތެލުގެ އަގު އުފުލުމުގެ ފުރުސަތު އެބައޮތް ކަމަށް ބައިނަލްއަޤުވާމީ މިޑިއާ ރިޕޯޓްތައް ބުނެއެވެ.\nމިހާރު ދުނިޔޭގެ ބާޒާރުގައި ސާފުނުކުރާ ތެޔޮ ފީފާއެއްގެ އަގު އުޅެނީ 72 އެމެރިކާ ޑޮލަރުގައެވެ.\nދުުނިޔޭގެ ބާޒާރުގައި ތެލުގެ އަގު އުފުލެން ފަށައިފި\nއިންޑިއާގައި ކޮވިޑް ފެތުރޭތީ ތެލުގެ އަގު ހެޔޮ ވެއްޖެ


Masthuvaathakechchaa eku R. Meedhoo in meehaku hayyarukoffi | Fainu Online\nއިބްރާހިމް ފަހީމް 13 ސެޕްޓެމްބަރު 2020, އާދިއްތަ, 19:35\nފުލުހުންގެ އިންޓެލިޖެންސާއި ރ. މީދޫގައި މަސައްކަތްކުރާ ފުލުހުން ގުޅިގެން ހިންގި އޮޕަރޭޝަނެއްގައި، ރ. މީދޫން މީހަކު މަސްތުވާތަކެއްޗާއެކު ހައްޔަރުކޮށްފިއެވެ.\nމަޑުއްވަރިން މީދުއަށް ލޯންޗެއްގައި އަންނަ މީހަކު މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާއި ގުޅިގެން މި ސެޕްޓެމްބަރ މަހުގެ 12 ވަނަ ދުވަހު ހައްޔަރުކޮށްފައިވަނީ 26 އަހަރުގެ ދިވެހި ފިރިހެނެއްކަމަށް ފުލުހުން ބުނެފައިވެއެވެ.\nއެ ރަށު މަގުމަތިން އެމީހާ ހައްޔަރުކޮށް ބަލައިފާސްކުރި ކުރުމުން މަސްތުވާތަކެތިކަމަށް ޝައްކުކުރެވޭ އެއްޗެއް ހުރި 16 ސެލޯފިންކޮޅު ފެނިފައިވެއެވެ. މިމައްސަލައިގައި ހައްޔަރުކުރީ، މަޑުއްވަރިއަށް ނިސްބަތްވާ މީހެއްކަމަށް ވަނީ މަޢުލޫމާތު ލިބިފައެވެ.\nމި މައްސަލަ މީދޫ ޕޮލިސް ސްޓޭޝަނުން ގެންދަނީ ތަހުގީގު ކުރަމުންކަމަށްވެސް ފުލުހުން މަޢުލޫމާތު ދެއެވެ.\nއިތުރު ލިޔުންތައް ރ. މީދޫ ޕޮލިސް\nމަޑުއްވަރީ މީހާ2weeks ago\nމީދޫ މީހުން ވަރަށް ބޭނުން ނުވާނެ މީދޫން ހައްޔަރުކޮށްފިއޭ ބުނަން. އެކަމު މަޑުއްވަރީ މީހާވެސް މީދޫއަށް ގެންދާނީ މީދޫގައި އެބޭނުންވާ މީހަކު ހުރީމަތާ.. ހަގީގަތާއި ކުރިމަތިލާންވީ...


Miee Hafthaa Bandhugai Maruvun Manaa Avasheh - Vaguthu\nމިއީ ހަފްތާ ބަންދުގައި މަރުވުން މަނާ އަވަށެއް\nފަރަންސޭސިވިލާތުގެ ލޮއިރް ޝަހަރުގައި އޮންނަ ކުޑަ އަވަށެއްގައި ހަފްތާ ބަންދު ދުވަސްތަކާއި، ޗުއްޓީ ދުވަސްވަރު މީހުން މަރުވުން، އެ އަވަށުގެ މޭޔަރު މަނާކޮށްފިއެވެ.\nފަރަންސޭސި ރޭޑިއޯ ސްޓޭޝަން، ސީ ނިއުސް އިން ބުނާ ގޮތުގައި ލޮއިރްގައި އޮންނަ ގްރެސްލް އަވަށުގެ އަންހެން މޭޔަރު، އިސަބެލް ޑުގްލެޓް މިގޮތަށް ނިންމާފައިވަނީ އެ ސަރަޙައްދުގެ ޑޮކްޓަރުން މަދު ކަމުން، މީހަކު މަރުވެއްޖެނަމަ، އުފުލަން ޖެހޭ ތަކުލީފާ މެދު ސަރުކާރުގެ ސަމާލުކަން ހޯދުމަށް ކަމަށެވެ. ގްރެސްލް އަވަށުގެ ރައްޔިތުން ހަފްތާ ބަންދާއި، ޗުއްޓީ ދުވަސްވަރު މަރުވުން މަނާކުރުމުގެ ސަބަބުން އެކަމަށް ފަރަންސޭސި ސަރުކާރުގެ އިތުރުން މުޅި ދުނިޔޭގެ ސަމާލުކަން ވެސް ވަނީ ލިބިފައެވެ.\nއެންމެ ފުރަތަމަ މި މައްސަލަ ފެންމަތިވެފައިވަނީ މިމަހުގެ ކުރީކޮޅުގައެވެ. އެ އަވަށުގެ 'ނާރސިން ގެ' އެއްގެ ތެރޭގައި، ދުވަސްވީ ބަލިމީހަކު މަރުވުމުން، އޭނާގެ ސިއްހީ މަޢުލޫމާތުތައް ހޯދަންވެގެން، އޭނާގެ ސިއްހީ ކަންކަން ބެލެހެއްޓި ޑޮކްޓަރު ހޯދަން އުޅުމުން އޭނާ ނުފެނުނެވެ. އޭނާ ހުރީ ޗުއްޓީ އަށް ގޮހެވެ. އެހެން ސަރަހައްދުތަކުން އެކަމާ ގުޅޭ ސްޕެޝަލިސްޓުން ގެންނަން ބަލާލިއިރު، އެމްބިއުލާންސެއް ނުލިބުނެވެ.\nއެންމެ ފަހުން އެ ދުވަސްވީ މީހާގެ މަރު ސާބިތުކޮށް، އިދާރީ ކަންކަން ކުރެވުނީ އެހެން އަވަށަކުން ޑޮކްޓަރަކު، އަމިއްލަ އަށް އެދިގެން އެކަމަށް އެހީވާން ގްރެސްލް އަވަށަށް ދިޔުމުންނެވެ.\n"އިމަޖެންސީ ސިއްހީ އޮފީހުން އަހަރެމެންނަށް ޑޮކްޓަރަކު ފޮނުވަން ވެސް އިންކާރު ކުރީ، މަރުގެ މަސައްކަތްތައް ފުލުހުން ކުރަން ބުނެފަ." އިސަބެލް ބުންޏެވެ.\nއިސަބެލް ދެކޭ ގޮތުގައި ފަރަންސޭސި ސިއްޙީ ވުޒާރާއިން އޭނާގެ ބެލުމުގެ ދަށުގައި އޮންނަ އަވަށާ މެދު އަޅާލަން ވަނީ ބީރުކަންފަތެއް ދީފައެވެ. ގާތްގަނޑަކަށް 850 އެއްހާ މީހުން ދިިރިއުޅޭ އެ އަވަށުގައި ސިއްހީ ފަރުވާ ބޭނުންވާ މީހުންނާއި، އިމަޖެންސީ ސިއްހީ އެހީ ބޭނުންވާ މީހުންނަށްވެސް ފަރުވާ ކުރުމަކީ މިހާރު ބޮޑު މައްސަލައެކެވެ. ޑޮކްޓަރުންނާއި، ނަރުހުންގެ އިތުރުން ސިއްޙީ ދާއިރާގައި މަސައްކަތް ކުރާ މީހުންވެސް މާ ބޮޑަށްވެސް މަދީ އެވެ.\nފްރާންސްގެ ފައްޅިއެއްގައި އަލިފާނުގެ ހާދިސާއެއް ހިނގައިފި\nކޮވިޑް-19: ފްރާންސުން އިތުރު 483 މީހަކު މަރުވެއްޖެ\nޑިސެމްބަރު 10, 2019 19:43\nތިހެން ބުނި މޭޔަރު އަނެއްކާ ހުރީ ބުއްދި ސަލާ މަ ތުން ތަ؟ الله ގެ އިރާދަ ފުޅާ ނުލާ އެއްވެސް އިންސާނެއް މަރެއް ނުވާނެ! ދެން ގަސްތުގަ މަރުުން މަނައޭ ބުނެފަ އިން ނަ މަ ތާހިރުވިސް\nޑިސެމްބަރު 10, 2019 19:49\nޢަޖާތްބެއްކަހަލަ ވާހަކައެއް ގަސތުގާ އަމިއްލަ އައް މަރުވުން މަނަލޭ ބުނަގަ.. ކިތެއްމެ ވަރައް ހަފްތާބަންދުގަ މީހުން މަރުވުން މަނާކުރިއަސް الله އިރާދަފުޅުން މަރުވާން ހުންނަ. މީހަކު މަރުވާނެ.\nޑިސެމްބަރު 11, 2019 03:08\nކޮމެންޓް ކުރުމުގެ ކުރިން ޙަބަރު ގަ ލިއެފައޮތީ ކީކޭތޯ ޙަބަރު ރަނގަޅަށް ކިޔާލުން ބުއްދިވެރި ތަނެއް ދޮރެއް ބެލުމެއް ނެތި ކޮމެންޓް ކުރުމުންއެނގެނީ ކަލޭމެންގެ ނުކުޅެދޭކަން\nޑިސެމްބަރު 11, 2019 09:15\nތިހެންބުނި މީހާ ޖެހޭއެބަ ރަނގަަޅައް ސުރުޙީ އާއި ހަބަރު ކިޔާލަން\nޑިސެމްބަރު 11, 2019 09:28\nރޯނު އެދުރު ކިޔާ މީހުންނަަށް ހުރިހާ ކަމެއް އެނގޭނީ\nޑިސެމްބަރު 11, 2019 09:53\nހަފްތާ ބަންދުގަ އެކަނި މީހުންމަރުވާތީތަ ކަންބޮޑުވީ ކޮބަޔޯ އެހެން ދުވަސްތައް\nއަހަރެން އެހެންބުނީ މިތަނުގެ ޞިއްޚީ ހާލަތު ހުރިގޮތް ދުނިޔޭގެ ސަމާލުކަމަށް ގެންނަންވެގެން. އޭރުންދޯ ސަރުކާރުން މިކަންތައް ހައްލު ކޮށްދޭނީ. އަހަރެންނަށް އެނގޭ އަހަރެން އެހެން ބުންޏަސް މީހުން މަރުވާނެކަން. އެހެންވީމާ ޚަބަރު ކިޔާ ހުރިހާއެންމެންވެސް ކޮންމެ ޚަބަރެއްވެސް ރަގަޅަށް ދޭހަވަންދެން ކިޔާ ދަސްކޮށްފަ އިނގޭ ކޮމެންޓް ކުރާނީ. އެހެންނޫނީ މީހުން ބުނާނީ ހާދަ ޤަޅިމީހުންނޭ މިތާ ކޮމެންޓް ކުރަނީ.....\nޑިސެމްބަރު 12, 2019 12:20\nއަސްލުވެސް ރަގަޅަށް ނުކިޔާނަމަ ހީވާނީ މާލޭ މޭޔަރު ކަހަލަ މޮޅު ވާހަކަ ދައްކާ މޭޔަރެކޭ އެއީވެސް.


Jyoti Amge: Dhuniyeyge emme kuru anhenaaa\nޖިޔޯތީ: އެންމެ ކުރު އަންހެނާ އަދި ސެލެބްރެޓީއެއް\nދުނިޔޭގެ އެންމެ ކުޑަ އަންހެން މީހާގެ ރެކޯޑު ހާއްސަ ކަން ލިބިފައިވަނީ ޑިސެމްބަރު 16، 1993 ގައި އިންޑިއާގެ މަހަރަޝްތުރާގެ ނާގްޕޫރްއަށް އުފަންވެފައިވާ ޖިޔޯތީ ކިސާންޖެ އަމްޖެ އަށެވެ. އޭނާގެ އިސްކޮޅުގެ ކުރު ކަމުގެ އަސްލަކީ މަދުން ނޫނީ ނުފެންނަ އެކޮންޑްރޮޕްލޭސިއާ ކިޔާ ޖެނެޓިކް ބައްޔެކެވެ.\nއިސްކޮޅުގައި އެންމެ 62.8 ސެންޓިމީޓަރު (2 ފޫޓު 0.6 އިންޗި) އަދި ބަރުދަނުގައި އެންމެ ފަސް ކިލޯ ހުންނަ ޖިޔޯތީއަށް 18 އަހަރު ފުރުނު ދުވަހު އޭނައަކީ ދުނިޔޭގެ އެންމެ ކުޑަ އަންހެން މީހާ ކަމަށް ގިނީޒް ވޯލްޑް ރެކޯޑްސްއިން ރަސްމީކޮށް ފާހަގަ ކުރުމުގެ ކުރިން އޭނާއަކީ ދުނިޔޭގެ އެންމެ ކުޑަ ޒުވާނާ އެވެ\nކައްކާއެއްގެ ވަޒީފާ އަދާކުރާ ޖިޔޯތީއަކީ އިންޑިއާގެ ސެލެބްރިޓީއެއް ވެސް މެއެވެ. އެގޮތުން 2009 ޑޮކިއުމެންޓަރީ ބޮޑީޝޮކް: ޓޫ ފީޓް ޓޯލް ޓީން އަދި ބޮލީވުޑް ސުޕަސްޓާ ސަލްމާން ޚާން ހުށަހަޅައިދޭ އިންޑިއާގެ މަޝްހޫރު ޓީވީ ޝޯ ބިގްބޮސްގެ ހަ ވަނަ ސީޒަންގައި އޭނާ ވަނީ ހަރަކާތްތެރިވެފަ އެވެ.\nއޭގެ އިތުރުން މިހާރު އެންމެ މަޝްހޫރު ބިރުވެވެރި އިނގިރޭސި ޓީވީ ސީރީޒް އެމެރިކަން ހޮރޯ ސްޓޯރީގެ ހަތަރުވަނަ ސީޒަން ފްރީކް ޝޯގައި 2014 ވަނަ އަހަރު މަ ޕެޓީޓްގެ ބައި ކުޅެފައި ވަނީ ޖިޔޯތީ އެވެ. ތިން އަހަރުގެ ކުޑަ ކުއްޖެއްގެ އިސްކޮޅު ހުންނަ 25 އަހަރުގެ ޖިޔޯތީ އެންމެ އުންމީދު ކުރަނީ ބޮލީވުޑްގެ އެކްޓަރެސްއަކަށް ވުމަށެވެ.\nމަހަރަޝްތުރާގެ ޕޫނޭ ޑިސްޓްރިކްޓްގެ ލޮނަވާލާގައި ހުންނަ ސެލެބްރިޓީ ވެކްސް މިއުޒިއަމްގައި އޭނަގެ ބުދެއް ހަދާފައި ހުރެއެވެ.\nދުނިޔޭގެ އެންމެ ކުރު އަންހެން މީހާ ޖިޔޯތީ ދުނިޔޭގެ އެންމެ ކުރު ފިރިހެން މީހާ ޚަޖެންދުރަ ތާޕާ މަގަރް އާއެކު\nޖިޔޯތީ އޭބީސީ ނިއުސްއަށް ދިން އިންޓަވިއުއެއްގައި ބުނެފަވަނީ އޭނަ ކަހަލަ މީހުން ކިތަންމެ އިސްކޮޅުން ކުރުވިޔަސް އެކްޓް ކުރަން އިނގޭނެ ކަމަށެވެ. އަދި އިސްކޮޅުން ދިގު ވީމައޭ ކިޔާފަ އިސްކޮޅުން ކުރު މީހުންނަކީ އެމީހުންނަށް ވުރެ ދަށު ދަރަޖައެއްގެ މީހުން ކަމަށް ދެކިގެން ނުވާނެ ކަމަށެވެ.\nޖިޔޯތީ އޭނާގެ އިސްކޮޅާމެދު ހިތްހަމަޖެހެ އެވެ. އަދި އޭގެ ސަބަބުން އޭނާއަށް ގިނެސްގެ ރެކޯޑް ލިބުމުން އަމިއްލަ ނަފްސައް އޮތް އިތުބާރު އިންތިހާއަށް ބޮޑުވެގެން ދިޔަކަމަށް ވެސް އޭނާ ބުނެއެވެ.\nއިސްކޮޅުން ކުރުވީމަ އެއްވެސް އުނދަގުލަކާ ކުރިމަތިވޭތޯ އެހުމުން ޖިޔޯތީ ބުނީ އޭނައަށް އެންމެ އުނދަގޫ ކަމަކަށް ވަނީ އަންނައުނު ހޯދާށެވެ. އޭނަ އަންނައުނު ލަނީ އަމިއްލައަށް ފަހައިގެނެވެ. އަދި ކުރިން މީހުން އޭނައާ ދިމާލަށް ބަލާތީ އުނދަގޫ ވިޔަސް މިހާރު އެއްގޮތަކަށް ވެސް އުނދަގޫ ނުވާ ކަމަށް އޭނަ ބުނެ އެވެ.


Maalhohugai gaaimukuri Eco-Centro hulhuvaifi\nމާޅޮހުގައި ގާއިމްކުރި “އީކޯ- ސެންޓްރޯ” ހުޅުވައިފި\nކުނި އެންދުން ހުއްޓާލައި ކުނިން ނަފާ ހޯދުމަށް ބ. މާޅޮހުގައި ގާއިމްކުރި “އީކޯ- ސެންޓްރޯ” މިއަދު ރަސްމީކޮށް ހުޅުވައިފި އެވެ.\nމިއީ ރާއްޖޭގައި މީހުން ދިރިއުޅޭ ރަށެއްގައި މިފަދަ ސެންޓްރޯއެއް ގާއިމްކުރި ފުރަތަމަ ފަހަރެވެ.\nސޮނޭވާފުއްޓާއި އިނގިރޭސިވިލާތުގެ ޖަމިއްޔާއެއް ކަމަށް ވާ ކޮމަން ސީސްއިން ކުރިއަށް ގެންދާ “ނަމޫނާ ބ. އަތޮޅު” މަޝްރޫއުގެ ދަށުން މާޅޮހުގައި ގާއިމްކުރި ސެންޓްރޯ ހުޅުވައިދެއްވީ މަޖިލީހުގެ ރައީސް، އަދި ކުރީގެ ރައީސް މުހައްމަދު ނަޝީދެވެ.\nމި ހަފްލާގައި އުއްތަމަ ފަނޑިޔާރު މުއުތަސިމް އަދުނާނާއި ސޮނޭވާ ފުށީގެ ވެރިޔާ ސޯނޫ ޝިވްދަސާނީ އާއި މާޅޮހުގެ ވެރިންގެ އިތުރުން ރަށުގެ ގިނަ އަދަދެއްގެ ރައްޔިތުން ވެސް ބައިވެރިވި އެވެ.\nނަޝީދު ވިދާޅުވީ ރާއްޖޭގެ ރަށްތަކަށް ކުރިމަތިވެފައިވާ އެންމެ ބޮޑު މުސީބާތަކީ ކުނިން އަރައި ނުގެނެވުން ކަމަށެވެ.\nނަޝީދު ވިދާޅުވި ގޮތުގައި މާޅޮހަށް މިކަން ކާމިޔާބު ކުރެވުނީ އެ ވިސްނުން ގެންގުޅޭ ކައުންސިލެއް ލިބި އެކަމަށް އެހީތެރިވާނެ ވިޔަފާރި ވެރިއެއް ވެސް ލިބުމުން ކަމަށެވެ. އަދި ރާއްޖޭގެ އެހެން ރަށްތަކަށް ވެސް އެ ފުރުސަތު އެބަ އޮތް ކަމަށް ވިދާޅުވި އެވެ.\nއެ ރަސްމިއްޔާތުގައި ސޯނޫ ވިދާޅުވީ ކުނި މެނޭޖްކުރުމުގައި މާޅޮހުން ވަނީ ނަމޫނާ ދައްކާފައި ކަމަށެވެ. ނަމޫނާ ބ. އަތޮޅު މަޝްރޫގެ ދަށުން މި ރަށުގައި ގާއިމްކުރި ފެންޕްލާންޓާ އެކު މިރަށުގައި ޕްލާސްޓިކް ފުޅި ބޭނުންކުރުން ބޮޑު ތަނުން މަދު ކުރެވިއްޖެ ކަމަށް ވެސް އޭނާ ވިދާޅުވި އެވެ.ސޯނޫ ވިދާޅުވި ގޮތުގައި މާޅޮހަކީ ކުނި އެންދުން ހުއްޓާލި ރާއްޖޭގެ ފުރަތަމަ ރަށެވެ. އޭގެ ސަބަބުން ސާފު ވައި ލިބި ތިމާވެއްޓަށް ހެޔޮ ބަދަލުތަކެއް ގެނެވިއްޖެ ކަމަށް ކަމަށެވެ. އަދި މި ޕްރޮޖެކްޓް މެދު ކެނޑުމެއްނެތި ކުރިއަށް ގެންދާނެ ކަމުގެ ޔަގީންކަން ވެސް އޭނާ ދެއްވި އެވެ. އެގޮތުން ދަރަވަންދު އާއި ކިހާދޫގައި ވެސް އެ ވަސީލަތްތައް ގާއިމްކުރާނެ ކަމަށް ވިދާޅުވި އެވެ.\nމާޅޮހު ކައުންސިލްގެ ރައީސް އަބްދުﷲ ޝުޖާއު ވިދާޅުވީ މި ރަށުގައި ކުނި ނައްތާލުމުގެ ރަނގަޅު ނިޒާމެއް މިއަދު ގާއިމްކުރެވުނީ މީގެ ފަސް އަހަރު ކުރިން ރަށު ކައުންސިލްގެ މެމްބަރުން ކުރި މަސައްކަތުން ކަމަށެވެ. އޭރު ކައުންސިލަރުން ނުކުމެ އެކަން ކުރީ އަމިއްލައަށް ޑަސްބިން ދަމާ ހަދައިގެން ކަމަށް އޭނާ ވިދާޅުވި އެވެ.


Aa runway: bodu masakkathehge feshun maadhamaa\nއާ ރަންވޭ: ބޮޑު މަސައްކަތެއްގެ ފެށުން މާދަމާ\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި ތަރައްގީ ކުރާ އާ ރަންވޭ އެޅުމުގެ އަމަލީ މަސައްކަތަކީ އެތައް ބަޔަކު އިންތިޒާރު ކުރަމުން އަންނަ ބިޔަ މަޝްރޫއެކެވެ. މާދަމާ އަކީ އެ މަސައްކަތް ރަސްމީކޮށް ފަށައިގަންނަ ދުވަހެވެ. އާ ރަންވޭ އެޅުމަށް ހިއްކަން ޖެހޭ ބިން މިހާރު ވަނީ ހިއްކައި އެކަމަށް ވާންޖެހޭ ތައްޔާރީތައް ވެސް ނިމިފަ އެވެ.\nވީއައިއޭގެ އާ ރަންވޭގެ މަސައްކަތް މާދަމާ ފަށާއިރު އެ މަސައްކަތް ކުރާނީ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އާ އިންނެވެ. އެއީ 400 މިލިއަން ޑޮލަރު ހޭދަވާނެ ރަންވޭއެކެވެ. އޭޣޭ ތެރެއިން 373 މިލިއަން ޑޮލަރު ދީފައިވަނީ ޗައިނާގެ ލޯނު އެހީގެ ދަށުންނެވެ. މި މަސައްކަތް ކުރަނީ ގަލްފް ކޮބްލާ ކުންފުނިންނެވެ.\nއެމްއޭސީއެލްގެ އިން ބުނި ގޮތުގައި މާދަމާ ރަންވޭގެ މަސައްކަތް ފެށުމާއެކު މެދުކެނޑުމެއް ނެތި އެ މަސައްކަތް ގެންގޮސް އަންނަ އަހަރުގެ ތެރޭގައި އާ ރަންވޭގެ މަސައްކަތް ނިންމާލާނެ އެވެ.\nއާ ރަންވޭގެ އަމަލީ މަސައްކަތް ހިނގައިގަންނައިރު ޕެސެންޖަރު ޓާމިނަލް އެޅުމުގެ މަސައްކަތް ވެސް ދަނީ ކުރަމުންނެވެ. މި މަސައްކަތް ހަވާލުކޮށްފައިވާ ސައޫދީ ބިންލާދިން ގްރޫޕަށް 300 މިލިއަން ޑޮލަރަށެވެ. އަދި މުޅި މަޝްރޫއުގެ އަގު ގާތްގަނޑަކަށް 800 މިލިއަން ޑޮލަރަށް އަރަ އެވެ. އަދި މި މަޝްރޫއު ނިންމަން ކަނޑައަޅާފައިވަނީ ވެސް އަންނަ އަހަރު އެވެ.\nއާ ޓާމިނަލްއަކީ ހަމައެކަނި އިމާރާތެއްނޫނެވެ. އެންމެ ޒަމާނީ އިކްއިޕްމަންޓާއި މެޝިނަރީއާއި ވަސީލަތްތައް ހިމެނެ އެވެ. އެއިރޯ ބްރިޖާއި ބެގޭޖު ހޭންޑްލިން ސިސްޓަމާއި ސޮފްޓްވެއާތަކާ މިހެން ގޮސް އެ ހުރިހާ އެއްޗިހި އިންޓަގްރޭޓް ވެގެން ދާނެ އެވެ.\nއާ ރަންވޭ އާއެކު ތަރައްގީކުރާ ކާގޯ ޓާމިނަލްގެ ޑިޒައިން --\nޕެސެންޖަރު ޓާމިނަލްގެ އެޅުމަށް ބޭނުންވާ ބިމުގެ ބޮޑު ބައެއް ހުސްކޮށް، އަމަލީ މަސައްކަތް ފެށުމަށް ވާންޖެހޭ ފަހުގެ ތައްޔާރީތައް ވެސް ވަނީ ފަށާފަ އެވެ. ޕެސެންޖަރު ޓާމިނަލް ތަރައްގީ ކުރަނީ ގާތްގަނޑަކަށް 80،000 އަކަ މީޓަރު ބޮޑު އޭރިއާއެއްގަ އެވެ. އެއާޕޯޓް ތަރައްގީ ކުރަނީ ފަސް މިލިއަން ފަސިންޖަރުންނަށް ހިދުމަތް ދިނުމަށެވެ.


Gavaidhu nuhadhaa3aharu, ekan kuran PG in HRCM ah angaifi\nޕީޖީ ޝަމީމް އަދި އެޗްއާރްސީއެމްގެ ރައީސް އީނާޝް: ގަވައިދުތައް ހަދަން ވަނީ އަމުރުކޮށްފައި\nޖިނާއީ އިޖުރާއަތުގެ ގާނޫނުގެ ދަށުން ހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރްސީއެމް)އިން ހަދަން ޖެހޭ ގަވައިދުތައް މިހާތަނަށް ވެސް ހަދާފައިނުވާތީ އެކަން ކުރުމަށް ޕްރޮސިކިއުޓާ ޖެނަރަލް އަމުރު ކުރައްވައިފި އެވެ.\nޕްރޮސިކިއުޓާ ޖެނަރަލް އޮފީހުގެ މީޑިއާ އޮފިޝަލް ޕަބްލިކް ޕްރޮސިކިއުޓާ އަހުމަދު ޝަފީއު ވިދާޅުވީ، އެ ގަވައިދުތައް 30 ދުވަހުގެ ތެރޭގައި ހެދުމަށް އަންގައި މިއަދު އެޗްއާރްސީއެމްއަށް ޕްރޮސިކިއުޓާ ޖެނަރަލް ސިޓީއެއް ފޮނުއްވާފައިވާ ކަމަށެވެ.\nޕްރޮސިކިއުޓާ ޖެނަރަލް ހުސެއިން ޝަމީމް، އެޗްއާރްސީއެމްއަށް މި އަމުރު ކުރައްވާފައިވަނީ ގާނޫނު އަސާސީގެ 223 ވަނަ މާއްދާއިން ލިބިދޭ ބާރުތަކުގެ ދަށުންނެވެ. އެ މާއްދާގައިވާ ގޮތުން ޖިނާއީ ކުށެއް ކަމަށް ތުހުމަތުކުރެވޭ އަމަލުތަކާ ގުޅިގެން ބަލާ ބެލުންތަކާއި ހިންގާ ތަހުގީގުތައް ބަލައި އެ ކަންކަން ހިންގަނީ ގާނޫނާ އެއްގޮތަށްތޯ ބެލުމަކީ ޕްރޮސިކިއުޓާ ޖެނަރަލްގެ މަސްއޫލިއްޔަތެކެވެ.\nއެޗްއާރްސީއެމްއަކީ ވެސް ތަހުގީގު އިދާރާއެކެވެ. އެ އިދާރާއަށް ވެސް ތަހުގީގު ހިންގުމަށްފަހު ދައުވާކޮށް ދިނުމަށް އެދި ޕްރޮސިކިއުޓާ ޖެނަރަލްގެ އޮފީހަށް މައްސަލަ ފޮނުވުމުގެ ބާރު އޮވެ އެވެ.\nޖިނާއީ އިޖުރާއަތުގެ ގާނޫނުގެ 24 ވަނަ މާއްދާގެ (ނ)ގައިވާ ގޮތުން ޖިނާއީ މައްސަލަތައް ތަހުގީގުކުރުމުގެ ގާނޫނީ ބާރު ލިބިފައިވާ ކޮންމެ ފަރާތަކުން ވެސް އެ ފަރާތަށް މައްސަލަ ހުށަހެޅޭނެ އިޖުރާއަތުތައް ބަޔާންކުރާ ގަވާއިދެއް، އިޖުރާއަތު ގާނޫނަށް އަމަލުކުރަން ފަށާތާ ތިން މަސް ދުވަހުގެ ތެރޭގައި ހަދަން ޖެހޭނެ އެވެ.\nއެ މުއްދަތުގައި ފުލުހުންނާއި ޕްރޮސިކިއުޓާ ޖެނަރަލްގެ އޮފީހުން އިޖުރާއަތު ގަވައިދުތައް ހަދައި އާންމުކުރި އެވެ. ސުޕްރީމް ކޯޓަށް ވެސް ގަވައިދުތަކެއް ހަދަން އެ ގާނޫނުގައި ލާޒިމްކޮށްފައިވާއިރު، އެ ގަވައިދުތައް ވެސް ވަނީ ހަދާފަ އެވެ. ނަމަވެސް އެއީ މުއްދަތު ފަހަނައަޅަދިޔަ ފަހުންނެވެ.\nޖިނާއީ އިޖުރާއަތުގެ ގާނޫނަށް އަމަލު ކުރަން ފެށީ، ކުރިން އަމަލު ކުރަން އޮތް މުއްދަތު ބަދަލުކޮށް 2017 ވަނަ އަހަރުގެ ޖުލައި މަހުގެ ދެވަނަ ދުވަހު އެވެ. އެހެންކަމުން އެ އަހަރުގެ ސެޕްޓެމްބަރު މަހުގެ ނިޔަލަށް ގާނޫނުގެ ދަށުން ހަދަން ޖެހޭ ގަވައިދުތައް ހަދަން ލާޒިމްވާނެ އެވެ.\nނަމަވެސް ގަވައިދަށް އަމަލު ކުރަން ފެށިތާ ދެ އަހަރަށްވުރެ ގިނަ ދުވަސްވެފައިވާއިރު ވެސް އެޗްއާރްސީއެމްއަށް އެ ގަވައިދުތައް ހަދައި އާންމުކުރެވިފައެއް ނުވެ އެވެ. ގަވައިދުތައް ހެދުން މިހާ ލަސްވެގެން ދިޔަ ސަބަބެއް ސާފެއް ނުވެ އެވެ. އެޗްއާރްސީއެމްއިން އެކަމާ ގުޅޭ ގޮތުން ވާހަކަ ދައްކާފައެއް ނުވެ އެވެ.\nމޯލްޑިވްސް ޕޮލިސް ސާވިސް އެޗްއާރްސީއެމް ސުޕްރީމް ކޯޓް + ޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް\nޓްރީޓޮޕް މެނޭޖްމަންޓަށް ތުހުމަތުވާ މައްސަލަ ބަލަން އަންގައިފި


High Court in Raees Yameen minivan kohfi\nޝަރީއަތް ނިމެންދެން ރައީސް ޔާމީން ބަންދުގައި ބެހެއްޓުމަށް ކްރިމިނަލް ކޯޓުން ނެރުނު އަމުރު ހައިކޯޓުން ދެންމެ ބާތިލް ކޮށްފި އެވެ.\nޕްރޮސެކިއުޓާ ޖެނަރަލް (ޕީޖީ)ގެ އެދުމަށް ރައީސް ޔާމީން، ޝަރީއަތް ނިމެންދެން ބަންދުގައި ބެހެއްޓުމަށް ކްރިމިނަލް ކޯޓުން އަމުރު ކުރުމުން އެމަނިކުފާނު ކުރިން ހުންނެވީ މާފުށީ ޖަލުގެ ސްޕެޝަލް ޕްރޮޓެކްޝަން ޔުނިޓުގަ އެވެ. އަދި ޖަލުގައި ހުންނެވި އިރު ދެ ފަހަރެއްގެ މަތިން އައިޖީއެމްއެޗުގައި ފަރުވާ ހޯއްދެއްވި އެވެ.\nއެގޮތުން އެންމެ ފަހުން އައިޖީއެމްއެޗުގައި ފަރުވާ ދެއްވުމަށް، މި މަހުގެ 13 ވަނަ ދުވަހަށް ފަހު ރައީސް ޔާމީން ހުންނެވީ ގޭބަންދުގަ އެވެ. ނަމަވެސް ރައީސް ޔާމީން ގޭބަންދަށް ބަދަލު ކުރެއްވީ ކީއްވެގެން ކަމެއް އަދި އެމަނިކުފާނަށް އައިޖީއެމްއެޗުގައި ފަރުވާ ދެއްވީ ކީއްވެގެން ކަމެއް ވެސް ރަސްމީކޮށް އެއްވެސް ފަރާތަކުން ހާމައެއް ނުކުރެ އެވެ.\nހައި ކޯޓުން ރައީސް ޔާމީން މިނިވަން ކުރަން އަމުރު ކުރި، އިރު ފެބްރުއަރީ 13 ވަނަ ދުވަހު އެމަނިކުފާނުގެ މައްޗަށް މަނީ ލޯންޑަރިންގެ ދައުވާ އުފުލި ނަމަވެސް އަޑުއެހުންތައް ނުބާއްވާތީ، ޕީޕީއެމް އާއި ޕީއެންސީން ވަނީ ކަންބޮޑުވުން ފާޅުކޮށްފަ އެވެ.


Rajjey ge rasmee reserve 67 ithuru vejje\nރާއްޖޭގެ ރަސްމީ ރިޒާވް 67 ޕަސެންޓަށް އިތުރުވެއްޖެ\nމަރުކަޒީ ބޭންކް އެެމްއެމްއޭ: ރާއްޖޭގެ ރަސްމީ ރިޒާވް ވަނީ އިތުރުވެފައި -- އަވަސް ފޮޓޯ: މުހައްމަދު ދައިސަމް\nރާއްޖޭގެ ރަސްމީ ރިޒާވް 2013 ވަނަ އަހަރާ އަޅާބަލާއިރު މިދިޔަ އަހަރު 67 ޕަސެންޓް އިތުރުވެފައިވާ ކަމަށް މަރުކަޒީ ބޭންކުން ބުނެފި އެވެ.\nމަރުކަޒީ ބޭންކް، އެމްއެމްއޭ އިން ބުނި ގޮތުގައި މިދިޔަ އަހަރުގެ ޑިސެމްބަރު މަސް ނިމުނުއިރު ރާއްޖޭގެ ރަސްމީ ރިޒާވްގައި ހުރީ 614 މިލިއަން ޑޮލަރެވެ. މިއީ މިދިޔަ އަހަރުގެ ނޮވެމްބަރު މަހާ އަޅާބަލާއިރު 12 ޕަސެންޓް އިތުރުވުމެކެވެ. ރިޒާވް އިތުރުވުމުގެ މައިގަނޑު ސަބަބަކީ ވިޔަފާރި ބޭންކްތަކުގެ އިންވާޑް ޓްރާންސްފާ އިތުރުވުމެވެ.\nއެމްއެމްއޭ ބުނި ގޮތުގައި މިދިޔަ އަހަރުގެ ނޮވެމްބަރު މަސް ނިމުނުއިރު ރިޒާވްގައި ހުރި ވަރު ފުދެނީ 3.3 މަހުގެ އިމްޕޯޓަށެވެ.\nމަރުކަޒީ ބޭންކުން ބުނި ގޮތުގައި މިދިޔަ އަހަރުގެ ޑިސެމްބަރު މަސް ނިމުނުއިރު ރާއްޖޭގެ އިގްތިސާދުގައި ހުރި ޖުމްލަ ފައިސާގެ އަދަދަކީ 27.2 ބިލިއަން ރުފިޔާ އެވެ.\n"އަހަރުން އަހަރަށް ބަލާއިރު ޖުމްލަ ފައިސާ އިތުރުވި އަދަދު ވަނީ މައްޗަށް ގޮސްފަ އެވެ. މިގޮތުން 2014 ވަނަ އަހަރުގެ ނޮވެމްބަރު މަހު ޖުމްލަ ފައިސާ 14 ޕަސެންޓް އިތުރުވެފައިވާއިރު، ޑިސެމްބަރު މަހު ޖުމްލަ ފައިސާ އިތުރުވެފައިވަނީ 15 ޕަސެންޓަށެވެ،" އެމްއޭއިން ބުނެފައިވެ އެވެ.\nމަރުކަޒީ ބޭންކުން ބުނި ގޮތުގައި ޖުމްލަ ފައިސާ އިތުރުވި މިންވަރު މައްޗަށް ދިޔަ ސަބަބަކީ ބޭންކުތަކުގެ ނެޓް ޑެމޮސްޓިކް އެސެޓް ދަށަށް ދިޔަ މިންވަރު ކުޑަވުމެވެ.\nއެމްއެމްއޭގެ ހިސާބުތައް ދައްކާ ގޮތުގައި މިދިޔަ އަހަރުގެ ޑިސެމްބަރު މަހު ސަރުކާރަށް ބޭރުގެ ހިލޭ އެހީ ނުހިމަނައި، އާމްދަނީގެ ގޮތުގައި ސަރުކާރަށް 1.4 ބިލިއަން ރުފިޔާ ލިބިފައިވެ އެވެ. އާމްދަނީ އިތުރުވުމުގެ މައިގަނޑު ސަބަބަކީ ޓެކްސްގެ ގޮތުގައި ލިބުނު އާމްދަނީ އިތުރުވުމެވެ. ހާއްސަކޮށް ޓޫރިޒަމް ދާއިރާގެ މުދަލާއި ހިދުމަތުން ނަގާ ޓެކްސް (ޓީޖީއެސްޓީ) އިން ލިބުނު އާމްދަނީ އިތުރުވެފައިވުމެވެ.


Faadu kiyunthakah samaalukan dheyn Zidane beynumeh noon | Mihaaru\nރެއާލްގެ ކޯޗު ޒިދާން.-- ފޮޓޯ: އޭއެފްޕީ\nފާޑުކިޔުންތަކަށް ސަމާލުކަންދޭން ޒިދާން ބޭނުމެއް ނޫން\n29 ޖެނުއަރީ 2017 - 13:05 11 comments\nމެޑްރިޑް (ޖެނުއަރީ 29) - ރެއާލް މެޑްރިޑުގެ ކުޅުންތެރިޔެއްގެ ގޮތުގައި ހުރިއިރު ވެސް ފާޑުކިޔުންތައް އަމާޒުވި ކަމަށާއި ކޯޗެއްގެ ގޮތުގައި ވެސް ހުންނައިރު ވެސް އެކަން ތަޖުރިބާކުރަން ޖެހޭނެކަން އެނގޭތީ އެކަމާ މާ ބޮޑު ސަމާލުކަމެއް ނުދޭ ކަމަށް ރެއާލްގެ ކޯޗު ޒިނެދިން ޒިދާން ބުނެފި އެވެ.\nޒިދާން ވަނީ 2001 އިން 2006 އާ ދެމެދު ރެއާލަށް ކުޅެ، އެ ޓީމާ އެކު ގިނަ ކާމިޔާބީތަކެއް ހޯދައިފަ އެވެ. ކޯޗެއްގެ ގޮތުގައި ޒިދާން ރެއާލާ ހަވާލުވީ މިދިޔަ އަހަރުގެ ޖެނުއަރީ މަހުގަ އެވެ. ޒިދާން ވަނީ ރެއާލަށް މިދިޔަ ސީޒަނުގެ ޗެމްޕިއަންސް ލީގު ކާމިޔާބު ކޮށްދީފަ އެވެ.\nބަލިނުވެ ޖެހިޖެހިގެން 40 މެޗު ރެއާލުން ހަމަކުރި ފަހުން އެ ޓީމުގެ ފޯމު ވަނީ ވަރަށް ބޮޑަށް ގެއްލިފަ އެވެ. އެންމެ ފަހުން ރެއާލް ކުޅުނު ފަސް މެޗުގެ ތެރެއިން އެ ޓީމަށް މޮޅުވެވުނީ އެންމެ މެޗަކުންނެވެ. މިރޭ އަމިއްލަ ދަނޑުގައި ރެއާލް ސޮސިއެޑާޑާ ދެކޮޅަށް ނުކުންނައިރު، ޒިދާން ބުނީ މީޑިއާގެ ވާހަކަތަކުގެ ސަބަބުން އޭނާ ޕްރެޝަރަށް ނުވެއްޓޭނެ ކަމަށެވެ.\n"ކުޅުންތެރިޔެއްގެ ގޮތުގައި ވެސް ރެއާލްގައި އަހަރެން ހުރިއިރު ފާޑުކިޔުން އަމާޒުވި. ކޯޗެއްގެ ގޮތުގައި ވެސް އެކަން ތަޖުރިބާކުރަން ޖެހުމަކީ އަހަންނަށް އުނދަގޫ ކަމެއް ނޫން. މީޑިއާގެ ވާހަކަތަކުގެ ސަބަބުން އަހަރެން ޕްރެޝަރަށް ނުވެއްޓޭނެ. ރެއާލް ކުރީގެ މަގާމަށް ވާސިލްވާނެ،" ޒިދާން ބުންޏެވެ.\nމިދިޔަ ހަފްތާގައި ރެއާލް ވަނީ ސްޕެނިޝް ކަޕުން ކަޓައިފަ އެވެ. އެ ޓީމަށް ދެން ބާކީ އޮތީ ސްޕެނިޝް ލީގާއި ޗެމްޕިއަންސް ލީގެވެ. ޒިދާން ބުނީ އަދިވެސް ދެ މުބާރާތް ކާމިޔާބު ކުރެވޭނެ ކަމުގެ އުއްމީދު ބޮޑު ކަމަށެވެ.\n"އަހަރެމެންގެ ސީޒަން ގޯސްވާ ހިސާބެއްގައެއް ނޫން އޮތީ. ލީގުގެ އެއް ވަނަ މަގާމުގައި އޮތްއިރު ޗެމްޕިއަންސް ލީގަކީ ވެސް ބޮޑު ޓާގެޓެއް،" ޒިދާން ބުންޏެވެ.\nސްޕެނިޝް ލީގުގެ އެއް ވަނައިގައި ރެއާލް އޮތީ 18 މެޗުން 43 ޕޮއިންޓާ އެކު އެވެ. ދެ ވަނައިގައި ސެވިއްޔާ އޮތީ 19 މެޗުން 42 ޕޮއިންޓް ހޯދައިގެންނެވެ. ބާސެލޯނާ ތިން ވަނައިގައި އޮތީ 19 މެޗުން 41 ޕޮއިންޓް ހޯދައިގެންނެވެ.\nލީގުގައި މިރޭ ރެއާލާއި ސޮސިއެޑާޑް ކުޅޭ މެޗު ފަށާނީ ރާއްޖެ ގަޑިން 00:45 ގަ އެވެ.


Mohamed Shafiu: ކީރިތި ޤުރުއާން\nކީރިތި ޤުރުއާނަކީ މީސްތަކުންނަށް ތެދުމަގު ދެއްކެވުމަށްޓަކައި ޖިބްރީލްގެފާނު މެދުވެރި ކުރައްވަވާ رسول الله صلى الله عليه وسلم އަށް ޢަރަބިބަހުން ބާވައިލެއްވުނު ﷲ سبحانه وتعالىގެ ކަލާމްފުޅެވެ. އެއީ އެންމެ ފަހުން ބާވައިލެއްވުނު ފޮތެވެ. އެފޮތް ބާވައިލެއްވުމުން އޭގެ ކުރީގެ ހުރިހާ ފޮތްތައް މަންސޫޚް ވެއްޖެއެވެ.\nދުނިޔޭގައި އުޅޭއިރު ދިމާވާ ދަތިތަކާއި ވަސްވާސް ތަކުން ސަލާމަތްވާން ބޭނުންކުރެވެން އޮތް ހަތިޔާރަކީ ކީރިތި ޤުރުއާނެވެ. އެއީ ހިތަށް ގެނެސް ގަންނަންވެސް ނޭނގޭހާ ބާރުގަދަ ފޮތެކެވެ. ﷲ سبحانه وتعالى ވަޙީކުރައްވާފައިވާ އާޔަތެއްގެ މާނައިގައި ވެއެވެ. "ތިމަންއިލާހު މި ޤުރުއާން ފަރުބަދައެއްގެ މައްޗަށް ބާވައިލެއްވި ނަމަ، ހަމަ ކަށަވަރުން އެފަރުބަދައެއް ﷲ سبحانه وتعالى އަށް ބިރުވެތި ވުމުގެ ސަބަބުން ކުނޑިކުނޑި ވެގެންތިރިއަށް ފައިބާތީ ކަލެއަށް ފެނުނީހެވެ." މި ދުނިޔެއާއި އަންނަން އޮތް ދުނިޔޭގެ ކާމިޔާބީއަށް މަގު ދައްކައި ދެވޭނެ ހަމައެކަނި އެހީތެރިއަކީ ކީރިތި ޤުރުއާނެވެ.\nކީރިތި ޤުރުއާނަކީ ކިޔެވުން އަޅުކަމެއް ކަމުގައި ލައްވައި ﷲ سبحانه وتعالى ބާވައިލެއްވި ފޮތެކެވެ. ޤުރުއާން ކިޔަވާން ވާނީ ލަސްލަހުން އަކުރުތަކަށް ބަލައިގެންނެވެ. ﷲ سبحانه وتعالى ވަޙީ ކުރައްވަނީ ورتل القرآن ترتيلا މާނައީ ، ޤުރުއާން ކިޔަވާހިނދު އެ ޤުރުއާން ތަޖްވީދުމަގުން އެއަކުރެއްގެ މަޚްރަޖުން އެއަކުރެއް ކިޔާށެވެ.\nއަދިވެސް ވަޙީކުރައްވަނީ وَإِذَا قُرِئَ الْقُرْآَنُ فَاسْتَمِعُوا لَهُ وَأَنْصِتُوا لَعَلَّكُمْ تُرْحَمُونَ (الأعراف 204) މާނައީ ޤުރުއާން ކިޔެވޭ ހިނދު މަޑުމައިތިރިވެ އަޑު އަހާށެވެ. އެއީ ތިޔަބައިމީހުންގެ މައްޗަށް ރަޙްމަތް ލެއްވުމަށްޓަކައެވެ.\nވީމާ ލަސްލަހުން އަކުރުތަކަށް ބަލައިގެން ގިނަގިނައިން ޤުރުއާން ކިޔަވައި، ޤުރުއާން ކިޔެވޭ ހިނދު މަޑުމައިތިރިވެ ވާހަކަނުދައްކައި ތިބެމާ ހިނގާށެވެ.\nPosted by Mohamed Shafiu at 2:29 AM


Zahaa haaziru kuran hushahelhumun Jabir ai Falah ge zuvaabeh\nޒަހާގެ މައްސަލާގައި ޖާބިރާއި ފަލާހުގެ ޒުވާބެއް\nސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީގެ ބައްދަލުވުން -- ފޮޓޯ: މަޖިލިސް\nސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީއަށް ފިޝަރީޒް މިނިސްޓަރު ޒަހާ ވަހީދު ހާޒިރު ކުރަން ކާށިދޫ ދާއިރާގެ މެންބަރު އަބްދުﷲ ޖާބިރު ހުށަހެޅުއްވުމުން އެ ކޮމިޓީގެ މުގައްރިރު އަދި މާފަންނު ހުޅަނގު ދާއިރާގެ މެންބަރު މުހައްމަދު ފަލާހާއި ޖާބިރާ ދެމެދު ކޮމެޓީގައި ޒުވާބު ހިނގައިފި އެވެ.\nމިއަދުގެ ކޮމިޓީ ބައްދަލުވުމަށް އެޖެންޑާ ކޮށްފައި ވަނީ ކުރީގެ ރައީސް މައުމޫން އަބްދުލް ގައްޔޫމްގެ އެމްއާރުއެމްގެ ސްލޮޓްގައި ވަޒީރު ކަމުގައި ހުންނެވި ޒަހާގެ މަސްއޫލިއްޔަތު އެކަމަނާ އަދާ ނުކުރައްވާތީ ކޮމިޓީއަށް ހާޒިރުކޮށް އިތުބާރު ނެތް ކަމުގެ މައްސަލަ ކުރިއަށް ގެންގޮސް ދިނުމަށް އެދިވަޑައިގެން ޖާބިރު ފޮނުއްވި ސިޓީއެއް ދިރާސާ ކުރުމެވެ.\nޖާބިރުގެ ސިޓީ ހުށަހެޅުއްވަމުން އޭނާ ވިދާޅުވީ ސްކޫބާ ޑައިވް ކުރާއިރު ޑިކޮމްޕްރެސް ނުކޮށް މައްޗަށް އެރުމުން ދިމާވާ މައްސަލަ ރަނގަޅު ކުރަން މީހުންނަށް ފަަރުވާދޭ ޗެމްބަރެއް ހަދަން ސަރުކާރުން ނޫޅޭ ކަމަށެވެ. އެފަދަ ކަންކަމަށް ދޭން ޖެހެ ހުއްދަ ވެސް މިނިސްޓަރު ނުދެއްވާ ކަމަށެވެ.\nކޮމިޓީއަށް އެ ސިޓީ ޖާބިރު ހުށަހެޅުއްވުމުން ކޮމިޓީގެ މުގައްރިރު ފަލާހް ވިދާޅުވީ ޖާބިރު އެ މައްސަލަ ހުށަހެޅުއްވީ އޭނާގެ އަމިއްލަ މަސްލަހަތާއި އަމިއްލަ ވިޔަފާރިއާ ގުޅުން ހުރި ކަމެއްގައި ކަމަށެވެ. ޒަހާ އަދާ ނުކުރެއްވީ ސީދާ ކޮންމެ ޒިންމާއެއް ކަމެއް ވެސް ޖާބިރުގެ ސިޓީގައި ނެތް ކަމަށެވެ.\n"އަޅުގަނޑުމެންގެ ކޮމިޓީ، އެއްވެސް މެމްބަރަކު ބޭނުން ކުރައްވައިގެން ނުވާނެ އަމިއްލަ ވިޔަފާރި އާއި އަމިއްލަ މަސްލަހަތު ހުރި ކަންތައްތަކުގައި އެ ކަމެއް ނުވީމާ މިނިސްޓަރަކު ޖަވާބުދާރީ ކުރުވަން ގެނައުމަށް." ފަލާހު ވިދާޅުވި އެވެ.\nއޭނާ އެހެން ވިދާޅުވުމުން ޖާބިރު ނިޒާމީ ނުކުތާއެއް ނެންގެވި އެވެ. ވިދާޅުވީ، މިނިސްޓަރު ޒަހާ ހާޒިރު ކުރަން ހުށަހެޅުއްވީ އެއްވެސް ގޮތަކަށް މިނިސްޓަރުގެ ޒިންމާ އަދާ ނުކުރައްވާތީ ނޫން ކަމަށެވެ. ހުވަދު އަތޮޅުގައި މަސްވެރިކަން ކުރާ މީހުނަށް ދިމާވާ ދަތިތަކަށް ހައްލެއް ނުގެނެސް ދެވުމަކި ވެސް ޒިންމާ އަދާ ނުކުރުން ކަމަށެވެ.\nފިޝަރީޒް މިނިސްޓަރު ޒަހާ ވަހީދު މަޖިލީހުގައި ޖަވާބުދާރީވެވަޑައިގަންނަވަނީ -- ފޮޓޯ: މަޖިލީސް\nޖާބިރު އެހެން ވިދާޅުވުމުން ފަލާހް ވިދާޅުވީ ކަން ހިނގައިދިޔަ ގޮތް އޭނާ ސާފު ކުރެއްވި ކަމަށެވެ. ހުވަދު އަތޮޅުގެ ފަޅު ރަށެއްގައި ޗެމްބަރެއް އަޅަން ޖާބިރު ބޭނުންފުޅުވާ ކަމަށައި ނަމަވެސް އެފަދަ ރަށެއްގައި އެ ކަން ކުރުމަކީ ސަރުކާރުގެ ސިޔާސަތެއް ނޫން ކަމަށެވެ. އަދި އެ ރަށަކީ ޖާބިރުގެ ވަރުވާއަށް ލިޔެފައި އޮތް ރަށެއް ކަމަށެވެ.\n"މި ދިމާވާ މައްސަލައަކީ މި މައްސަލަ ހުށަހެޅުއްވި އިއްޒަތްތެރި މެމްބަރު [ޖާބިރު] ބޭނުންފުޅު ވަނީ ހުވަދު އަތޮޅު ކޮންމެ ވެސް ރަށެއްގައި ޗެމްބަރެއް އަޅުއްވަން، ފަޅު ރަށެއްގައި، އެ ރަށަކީ މީގެ އެތައް ޒަމާނެއް ކުރިން އިއްޒަތްތެރި މެމްބަރުގެ ވަރުވާގެ ދަށުގައި އޮތް ރަށެއް." ފަލާހް ވިދާޅުވި އެވެ.\nފަލާހްގެ އެ ވަހާކައާ ގުޅިގެން ޖާބިރު ކޮމިޓީގައި އަޑުގަދަ ކުރެއްވި އެވެ. އޭނާ ވިދާޅުވަމުން ގެންދެވީ ޒަހާ ހާޒިރު ކުރަން ހުށަހެޅުއްވީ ފަލާހް ވިދާޅުވާ ކަންކަމާ ގުޅިގެން ނޫނީ އޭނާގެ އަމިއްލަ މަސްލަހަތު ކުރި ކަމެއްގައި ނޫން ކަމަށެވެ. ޖާބިރުގެ ވާހަކަތަކަށް ފަލާހް ވެސް ގެންދެވީ ރައްދު ދެއްވަމުންނެވެ.\nފަހުން ފަލާހް ވިދާޅުވީ މިނިސްޓަރު ޒަހާ ހާޒިރު ކުރުމަށް އޭނާ ދެކޮޅު ނުހައްދަވާނެ ކަމަށެވެ. އެއަށް ފަހުގައި ޖާބިރުގެ ހުށަހެޅުއްވުމަށް އޭނާ ވޯޓެއް އެހި އެވެ. ނަމަވެސް ޖާބިރުގެ ހުށަހެޅުއްވުމާ އެއް ގޮތަށް ޒަހާ ހާޒިރު ކުރަން ފެންނަ ކަމަށް ވޯޓު ދެއްވީ އެންމެ ދެ މެންބަރުންނެވެ. އެހެންކަމުން ޒަހާ ހާޒިރު ކުރަން ފާހެއް ވެސް ނުވި އެވެ.\nރައްޔިތުންގެ މަޖިލިސް އަބްދުﷲ ޖާބިރު ފިޝަރީޒް އެންޑް އެގްރިކަލްޗާ މިނިސްޓްރީ + އެމްއާރުއެމް ޑީއާރްޕީ ޕޮލިޓިކްސް ޒަހާ ވަހީދު\nކޯލިޝަންގެ ގާނޫނީ ސައްހަކަން ހޯދަން ޖާބިރުގެ މައްސަލައެއް\nޒަހާގެ މައްސަލަ ކޮމިޓީއަށް ފޮނުވާލައިފި\nޒަހާއަށް މިއަދު ތައުރީފުކޮށް އޭ ރިޕޯޓެއް\nޒަހާއަށް އިތުބާރުކޮށް ޖާބިރު ސޮއި ނަންގަވައިފި


ތާރީޚް: 14 މެއި 2019\nމުއްދަތު:3މަސް\n- ސަރވިސް އެލަވަންސް -/1,000 ރުފިޔާ\n- ޖުޑީޝަލް އެލަވަންސް: -/620 ރުފިޔާ (މުސާރައިގެ %20)\n- ލިވިންގް އެލަވަންސް 2,550/- ރުފިޔާ\n- ކަނޑައެޅިފައިވާ އުޞޫލުން އިތުރު ގަޑީގެފައިސާ.\n1- ލިޔަންކިޔަން ދަތުމާއިއެކު، މަޤާމުގެ މަސައްކަތް ކުރުމުގެ ހުނަރު / ޤާބިލްކަން އިންޓަރވިއުގައި ސާބިތުކޮށްދިނުން.\n1- އޮފީހުގެ އެތެރެއާއި ބޭރު އަދި ކޯޓު ހިމެނޭ ސަރަހައްދުގެ މަގުމަތީގައިވާ ވިނަ ނޮޅާ ކުނިކަހާ ސާފުކުރުން.\n2- ކޯޓު އިމާރާތުގެ އެތެރެއާއި ބޭރު ދޮރާއި، ދޮރުފަތްތައް އަދި ފާޚާނާތަކާއި، ފަރުނީޗަރާއި ހިފާގެންގުޅޭ ތަކެތި ފޮޅާ ސާފުކުރުން\n3- އިމާރާތުގެ އެތެރޭގައި މުށިޖަހާފައިވާ ސަރަހައްދުގައި މޮޕް އަޅާ ދޮވެ ސާފުކުރުން.\n- ޝަރްޢީ ދާއިރާގެ ވަޒީފާއަށް އެދޭ ފޯމް\n- ދިވެހިރައްޔިތެއްކަން އަންގައިދޭ ކާޑުގެ ކޮޕީ (އަސްލާއެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\n- ލިބިފައިވާ ތަޢުލީމީ ސެޓްފިކެޓްތަކުގެ ކޮޕީ (އަސްލާއެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\n- ލިބިފައިވާ ތަޖުރިބާ ދަލީލުކޮށްދޭ ލިޔުންތަކުގެ ކޮޕީ (އަސްލާއެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\n21 މެއި 2019 ވާ އަންގާރަ ދުވަހުގެ މެންދުރު 13:00 ގެކުރިން ރ.އުނގޫފާރު މެޖިސްޓްރޭޓް ކޯޓަށް ހުށަހެޅުއްވުން އެދެމެވެ.\nމަޤާމަށް މީހަކު ހޮވުމުގައި އިސްކަންދޭނެކަންތައް.\n· މިވަޒީފާއަށް ކުރިމަތިލާފައިވާ ފަރާތުގެ ލިޔުންތަކުން ލިބޭ މަޢުލޫމާތުގެ އިތުރުން އިންޓަވިއުގައި، ކުރަންޖެހޭ މަސައްކަތުގެ މަޢުލޫމާތާއި ހުނަރު ހުރިކަން ސާބިތުކޮށްދެވޭނެ މިންވަރެއްގެ މައްޗަށް އަދި ގިނަވަގުތު މަސައްކަތުގައި އުޅެވެނެކަން ސާބިތުކޮށްދެވޭ ފަރާތްތަކުގެ ތެރެއިން އެންމެ ރަނގަޅުކަމަށް ފެންނަ ފަރާތްތަކަށާއި ރ.އުނގޫފާރުގައި ދިރިއުޅޭ ފަރާތްތަކަށް.\n· މި މަޤާމަށް އެދިލައްވާ ފަރާތްތަކުން ފުރުއްވަންޖެހޭ ވަޒީފާއަށް އެދޭ ފޯމް ރ.އުނގޫފާރު މެޖިސްޓްރޭޓް ކޯޓުގެ ކައުންޓަރުން ލިބެން ހުންނާނެއެވެ.\n· ވަޒީފާއަށް ކުރިމަތިލާ ފަރާތްތަކުގެ ތެރެއިން އެޕްލިކޭޝަން ފޯމާއެކު ހުށަހަޅަންޖެހޭ ލިޔުންތައްކަމަށް މިއިޢުލާނުގައި ބަޔާންކުރެވިފައިވާ ލިޔުންތައް ފުރިހަމައަށް ހުށަހަޅާފައިވާނުވާ ފަރާތްތަކުގެ އެޕްލިކޭޝަން ފޯމްތައް ބާޠިލް ކުރެވޭނެ ވާހަކަ ދެންނެވީމެވެ.\n· އިންޓަރވިއުއަށް ޝޯޓްލިސްޓް ކުރެވޭ ފަރާތްތަކުން އިންޓަރވިއުއަށް ވަޑައިގަންނަވާއިރު ހުށަހަޅާފައިވާ ސެޓްފިކެޓްތަކާއި ލިޔުންތަކުގެ އަސްލު ގެނައުމަށް ދެންނެވީމެވެ.


Naib raees kamun Jameel vaki kuri massala court ah nubeleyne: Dhaulay | Mihaaru\nޖަމީލް ނައިބު ރައީސްކަމުން ވަކިކުރި މައްސަލަ ކޯޓަކަށް ނުބެލޭނެ: ދައުލަތް\nކުރީގެ ނައިބު ރައީސް ޑރ.މުހައްމަދު ޖަމީލް: އޭނާ ވަކިކުރި މައްސަލަ ކޯޓަކަށް ނުބެލޭނެ ކަމަށް ދައުލަތުން ބުނޭ -- ފޮޓޯ/މިހާރު\n19 ނޮވެމްބަރ 2020 - 13:23\nކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު އެ މަަގާމުން ވަކިކުރި މައްސަލަ ސުޕްރީމް ކޯޓަށް ނުބެލޭނެ ކަމަށް ދައުލަތުން ސުޕްރީމް ކޯޓުގައި މިއަދު ބުނެެފި އެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ނައިބު ރައީސަކަށް ޖަމީލް ހުންނަވަނިކޮށް 2015 ވަނަ އަހަރު ރައްޔިތުންގެ މަޖިލީހުން އޭނާގެ އިތުބާރު ނެތްކަމުގެ ވޯޓެއް ނަގައި، މަގާމުން ދުރުކުރީ ގާނޫނުއަސާސީއާ ޚިލާފަށް ކަމަށް ބުނެ ޖަމީލް ވަނީ އެ މައްސަލަ ސުޕްރީމް ކޯޓަށް ހުށަހަޅުއްވައިފަ އެވެ. އޭނާ ވަކިކުރީ އޭރުގެ އިދިކޮޅު ފަރާތްތަކާ ގުޅިގެން މަސައްކަތް ކުރާ ކަމަށް ތުހުމަތުކޮށެވެ.\nއެ މައްސަލައިގެ ޝަރީއަތް މިއަދު ފެށުމާ އެކު، ދައުލަތުން ބުނީ މަޖިލީހުގެ ނިންމުންތަކުގެ ސައްހަ ކަމުގެ މައްސަލަ ކޯޓުތަކަށް ނުބެލޭނެ ކަމަށް ގާނޫނުއަސާސީގައި ބުނެފައިވާ ކަމަށާއި އޭގެ ބޭނުމަކީ މަޖިލީހުގެ ނިންމުންތަކަށް ހިމާޔަތް ދިނުން ކަމަށް ދައުލަތުން ބުންޏެވެ. އަދި އިތުބާރު ނެތްކަމުގެ ވޯޓަކުން ރައީސަކު ވަކިކުރަން ނިންމާ ނިންމުމަކާ މެދު ސުވާލު އުފެދިއްޖެ ނަމަ ސުޕްރީމް ކޯޓަށް އެ މައްސަލަ ބެލޭނެ ކަމަށް ގާނޫނުއަސާސީގައި ބުނެފައި ވިޔަސް، ނައިބު ރައީސަކު ވަކި ކުރުމާ ގުޅިގެން އުފެދޭ މައްސަލަތައް ސުޕްރީމް ކޯޓަށް ބެލޭނެ ކަމަށް ގާނޫނުއަސާސީގައި ބުނެފައި ނެތް ކަމަށާއި އެހެންވެ، އެ މައްސަލަ ބެލޭނެ ހަމައެއް ނެތް ކަމަށް ދައުލަތުން ބުންޏެވެ.\nދައުލަތުން ބުނިގޮތުގައި އިތުބާރު ނެތްކަމުގެ ވޯޓުތަކާ މެދު ފަހު ބަސް ބުނާނީ ސުޕްރީމް ކޯޓުން ކަމަށް 2017 ވަނަ އަހަރު އެ ކޯޓުން ނިންމާފައި ވިޔަސް، އެއީ ގޯސް ނިންމުމެއް ކަމަށް ގަބޫލުކުރާ ކަމަށެވެ. ދައުލަތުން ހުށަހެޅި ދުސްތޫރީ މައްސަލައަކާ ގުޅިގެން އޭރު ސުޕްރީމް ކޯޓުން އެގޮތަށް ނިންމީ ގާނޫނުއަސާސީގެ ރޫހާ އެއްގޮތަށް ކަމަށް ގަބޫލު ނުކުރާ ކަމަށާއި އަދި އެދިފައިނުވާ ބައެއް ކަންތައްތައް ވެސް އެ ހުކުމުގައި ކަނޑައަޅާފައި އެބައޮތް ކަމަށް ދައުލަތުން ބުންޏެވެ. އަދި ކޯޓުތަކަށް ވެސް ގާނޫނުއަސާސީން ނުދޭ ބާރެއް ބޭނުން ނުކުރެވޭނެ ކަމަށް ސުޕްރީމް ކޯޓުން ދާދިފަހުން ނިންމާފައިވާ ކަމަށާއި އެހެންވެ، ކުރީގެ ނިންމުމާ ސުޕްރީމް ކޯޓުން މިހާރު ދުރަށް ދާންޖެހޭނެ ކަމަށް ދައުލަތުން ބުންޏެވެ.\nމީގެ އިތުރުން ސިވިލް ސާވިސް ކޮމިޝަން (ސީއެސްސީ)ގެ ރައީސް ކަމުން މުހައްމަދު ފަހުމީ ހަސަން ވަކިކުރި މައްސަލައާ ގުޅިގެން ސުޕްރީމް ކޯޓުން ކުރި ހުކުމުގައި އޭރުގެ ސުޕްރީމް ކޯޓުގެ ފަނޑިޔާރު އަދި މިހާރުގެ އުއްތަމަ ފަނޑިޔާރު އަހުމަދު މުއުތަސިމް އަދުނާން ނެރުއްވި ތަފާތުވި ރައުޔު ވެސް ދައުލަތުން ފާހަގަކުރި އެވެ. މަޖިލީހުން ނިންމާ އެފަދަ ނިންމުމެއް ކޯޓަކަށް ނުބެލޭނެ ކަމަށް އެ ރައުޔުގައި ބުނެފައިވާ ކަން ދައުލަތުން ފާހަގަކުރި އެވެ.\nދައުލަތުން ބުނިގޮތުގައި އެ މައްސަލަ ކޯޓަށް ބެލޭނެ ކަމަށް ނިންމިޔަސް، އެ މައްސަލަ ފުރަތަމަ މަރުހަލާގައި ބަލަން ޖެހޭނީ ކޮން ކޯޓަކުން ކަމާ މެދު ސުވާލު އުފެދޭނެ އެވެ. ސަބަބަކީ ސުޕްރީމް ކޯޓުގެ އަސްލީ އިހްތިސާސް ލިބޭ ދުސްތޫރީ މައްސަލަތައް ފިޔަވައި އެހެން ބާވަތުގެ ދުސްތޫރީ މައްސަލަތައް ސުޕްރީމް ކޯޓަށް ފުރަތަމަ މަރުހަލާގައި ނުބެލޭނެ ކަމަށް ދާދިފަހުން އެ ކޯޓުން ނިންމާފައި އޮތުމުން ކަމަށް ދައުލަތުން ބުންޏެވެ.\nއެ މައްސަލަ ހުށަހަޅާފައިވަނީ މަޖިލީހަށް ދައުވާލިބޭ ގޮތަށް ކަމަށް ވިޔަސް، މަޖިލިސް ތަމްސީލުކުރާ ފަރާތެއްގެ ގޮތުގައި އެޓާނީ ޖެނެރަލްގެ އޮފީހުން ކޯޓަށް ހާޒިރުވެ ތިބުމުން އެކަން އިޖްރާއީ މައްސަލައެއްގެ ގޮތުގައި ޖަމީލްގެ ވަކީލް އަދި ކުރީގެ ޕްރޮސެކިއުޓާ ޖެނެރަލް އަހުމަދު މުއިއްޒު ނެންގެވި އެވެ. މުއިއްޒު ވިދާޅުވީ މަޖިލީހަކީ ދައުލަތުގެ އެއް ބާރު ކަމަށާއި އެހެންވެ، އޭޖީ އޮފީހަށް މަޖިލިސް ތަމްސީލު ނުކުރެވޭނެ ކަމަށެވެ. އަދި ލޯކަލް ކައުންސިލްތައް ކޯޓުގައި ތަމްސީލު ކުރުމުގެ ބާރު ވެސް އޭޖީ އޮފީހަށް ނޯންނަ ކަން އޭނާ ފާހަގަ ކުރެއްވި އެވެ.\nބެންޗުގެ ރިޔާސަތު ބަލަހައްޓަވާ އުއްތަމަ ފަނޑިޔާރު އަހުމަދު މުއުތަސިމް އަދުނާން ވިދާޅުވީ ދުސްތޫރީ މައްސަލަތަކުގައި ދައުވާ ރައްދު ވާނީ އަބަދުވެސް ދައުލަތަށް ކަމަށް ދާދިފަހުން އެ ކޯޓުން ނިންމި މައްސަލައެއްގައި ކަނޑައަޅާފައިވާ ކަމަށެވެ. އެހެންވެ، އޭޖީ އޮފީހަށް އެ މައްސަލާގައި ދައުލަތް ތަމްސީލު ކުރެވިދާނެ ކަމަށް ފަނޑިޔާރުންގެ ބެންޗުން ނިންމަވާފައިވާ ކަމަށް އެމަނިކުފާނު ވިދާޅުވި އެވެ.\nމުއިއްޒު ވިދާޅުވީ ޖަމީލް ވަކިކުރި ސަބަބުތަކުގެ ތެރޭގައި މަސްއޫލިއްޔަތު އަދާ ނުކުރެއްވުން ހިމަނާފައިވާއިރު، ނައިބު ރައީސާ ޒިންމާތައް ހަވާލު ކުރައްވަނީ ރަައީސް ކަމަށްވާތީ މަސްއޫލިއްޔަތު އަދާ ނުކުރައްވާ ކަމަށް ވިދާޅުވެވޭނީ ވެސް ރައީސަށް ކަމަށް މުއިއްޒު ވިދާޅުވި އެވެ. އަދި ޖަމީލާ މެެދު އެފަދަ ހިތްހަމަނުޖެހުމެއް އޮތް ކަމަށް އޭރުގެ ރައީސް އަބްދުﷲ ޔާމީން ނެރުއްވި ބަޔާނަކުން ނުވަތަ އެ ނޫން ގޮތަކަށް ވެސް ހާމަ ކުރައްވާފައި ނުވާ ކަމަށާއި އެހެންވުމުން ޖަމީލް މަސްއޫލިއްޔަތު އަދާ ނުކުރެއްވި ކަމަށް މަޖިލީހަށް ނުނިންމޭނެ ކަމަށް އޭނާ ވިދާޅުވި އެވެ.\nމުއިއްޒު ވިދާޅުވި ގޮތުގައި ޖަމީލް ވަކިކުރަން ނިންމީ އިންސާފުގެ ހަމަތަކާ ޚިލާފަށެވެ. އެގޮތުން މަޖިލީހުގެ ގަވާއިދު 30 މިނެޓް ތެރޭގައި އިސްލާހުކޮށް، ކޮމެޓީގައި ޖަވާބުދާރީވާން ފުރުސަތު ނުދޭ ގޮތަށް މަޖިލީހުގެ ގަވާއިދު ބަދަލުކުރި ކަމަށް އޭނާ ވިދާޅުވި އެވެ. އަދި އިތުބާރު ނެތްކަމުގެ މައްސަލަ ހިނގިއިރު ޖަމީލް ހުންނެވީ ރާއްޖެއިން ބޭރުގައި ކަމަށްވުމުން އޭނާއަށް މަޖިލީހަށް ހާޒިރުވެ ވަޑައިނުގެންނެވޭތީ ވަކީލެއް ނުވަތަ ލިޔުމުން ވެސް ޖަވާބުދާރީވުމުގެ ފުރުސަތު ނުދިން ކަމަށާއި ޖަމީލް އަމިއްލަ އަށް ހާޒިރުވެ ވަޑައިނުގަންނަވަނީސް ޖަވާބުދާރީވާން ފުރުސަތު ނުދެއްވޭނެ ކަމަށް މަޖިލީހުން އިއުލާންކުރި ކަމަށް މުއިއްޒު ވިދާޅުވި އެވެ.\nއެހެންވެ، ޖަމީލް ވަކިކުރަން ނިންމީ ގާނޫނުއަސާސީއާ ޚިލާފަށް ކަމަށް ކަނޑައަޅައި ދިނުމަށާއި އެކަމުގެ ސަބަބުން ޖަމީލަށް ލިބުނު ގެއްލުމުގެ ބަދަލު ހޯދަން ދައުވާ ކުރެވޭނެ ކަމަށް ކަނޑައަޅައިދޭން މުއިއްޒު އެދިވަޑައިގަތެވެ.\nފަސް ފަނޑިޔާރުންގެ ބެންޗުން ބައެއް ސުވާލުތައް ދެ ފަރާތަށް އަމާޒު ކުރެއްވުމަށް ފަހު އެންގެވީ ދެން އޮންނަ އަޑުއެހުމެއްގައި ޖަވާބު ދެއްވުމަށެވެ. އެގޮތުން އެ މައްސަލަ ސުޕްރީމް ކޯޓަށް ބެލޭނީ ކިހިނެއްތޯ އާއި އެ މައްސަލަ ދުސްތޫރީ މައްސަލައަކަށް ވަނީ ކިހިނެއް ވެގެންތޯ ބެންޗުން ސުވާލު ކުރެއްވި އެވެ. އަދި ގާނޫނުއަސާސީއާ ޚިލާފަށް އެފަދަ ކަމެއްގައި މަޖިލީހުން އަމަލުކޮށްފި ނަމަ ދެން އޮތް ހައްލަކީ ކޮބައިތޯ އާއި ދުސްތޫރީ މައްސަލައެއްގެ ތެރެއިން ބަދަލު ހޯދޭނީ ކިހިނެއްތޯ ވެސް ސުވާލު ކުރެއްވި އެވެ.\nއެ މައްސަލަ ބައްލަވަނީ އުއްތަމަ ފަނޑިޔާރުގެ އިތުރުން ފަނޑިޔާރު ޑރ. އަޒްމިރަލްދާ ޒާހިރާއި ފަނޑިޔާރު އައިޝާ ޝުޖޫން މުހައްމަދުގެ އިތުރުން ފަނޑިޔާރު އަލީ ރަޝީދު އަދި ފަނޑިޔާރު ޑރ. މުހައްމަދު އިބްރާހިމެވެ.\nޖަމީލް ވަކިކުރަން ނިންމިއިރު އޭނާ ހުންނެވީ އިނގިރޭސިވިލާތުގަ އެވެ. އޭގެފަހުން އަމިއްލައަށް އަރުވާލެވިގެން އިނގިރޭސިވިލާތުގައި ހުންނެވުމަށް ފަހު އޭނާ ރާއްޖެ ވަޑައިގަތީ އިދިކޮޅު ފަރާތްތަކާ ގުޅިގެން މަސައްކަތް ކުރެއްވުމަށް ފަހު 2018 ވަނަ އަހަރުގެ ރިޔާސީ އިންތިޚާބު ނިމުމުންނެވެ.\nރައްޔިތުންގެ މަޖިލިސް ސުޕްރީމް ކޯޓް ޑރ. މުހައްމަދު ޖަމީލް އަހުމަދު އެޓާނީ ޖެނެރަލްގެ އޮފީސް ޖަމީލްގެ އިތުބާރުގެ މައްސަލަ\nޖަމީލު ޔޫކޭ ގަ ފިލާއޮތީ މައްސަލަ ކޯޓަށް ވައްދަންވީ ދުވަހު. އެދުވަހު މިގައުމުގެ ގާނޫނީ ނިޡާމަށް ފިލައިގެން އުޅުނީ. މިއަދު ރައްޔިތުން ކުރި މަސައްކަތުން އުދަރެސް މަތި އަމާންކޮށް އަބުރާ ފޯއްމުލަކަށް ޖަމީލު ގެނެސް ދިނީމަ ރައްޔިތުންގެ މޫނުމަތީގަ މިޖަހަނީ އަތްފޭކޮށްފަ. ދައުވާ ރައްދުކުރަންވާނީ ޔާމީނަށް. ރައްޔިތުންނަކަށް ނޫން.\nއެދުވަހު އަކީނޯމެންނަށްވެސް ޖަމީލް ވަރުގެ މީހަކު ނެތިގެން އުޅުނީ. އެދުވަހު އަކީނޯވެސް ހޮވީ ޖަމީލަށް އިންސާފު ހޯދަދޭށޭ. ޖަމީލު ބޭރެއް ނުކުރެވޭނޭ އެދުވަހު ގޮވީ. މިއަދު ވައި އެނބުރި އޮއިވަރު ބަދަލުވެ ހިކިފަސްތަނެއްގަ ފައި ޖެހޭ އިރަށް އަކީނޯމެންގެ ބަސްވެސް ތިއޮތީ ބަދަލުވެފަ. އެއީ މުނާފިގުކަމުގެ އަލާމާތެއް\nފަހުމީ އަކީ މަޖިލީހުން ސީއެއްސީ އަށް ހޮވީ މީހެއް. ޖަމީލަކީ ރައްޔިތުން ހޮވި މީހެއް. ފަހުމީ ބޭރުކުރި މައްސަލަ ކޯޓަށް ނުބެލުނަސް ޖަމީލު ވަކިކުރި މައްސަލަ ކޯޓަށް ބޭލޭނެ. މިވަރު ޤާނޫނުއަސާސީގައި ބީހިލި މީހަކަށް ވިޔަސް ވެސް އެގޭނެ.\nރައީސްގެ ވެސް އިތުބާރު ގެއްލުނީމަ މަޖިލިހުގެ ވޯޓުން އޭނަ ބޭރު ކުރެވޭ. ނާއިބު ރައީހަކީ ރައީސަށް ވުރެ މަތީގައި ހުންނަ މީހެއް ނޫންކަން އެކައްޗެއްގައި ނުބީހޭ މީހަކަށް ވެސް އެނގޭނެ.\nކަލޯ ފަހުމީ އެވެ. ކޮމަންމޭން އެބުނަނީ ރައްޔިތުންގެ މަޖިލީހުން ހޮވާ މީހަކު( މިނިވަން މުއައްސަސާތަކުގެ މެންބަރުން، ޕީޖީ، ފަނޑިޔަރުން..) މަޖިލީހުން ވަކި ކުރީ ރަނގަޅަށް ތޯ ނުވަތަ ނޫންތޯ ކޯޓުތަކަށް ބެލުމުގެ އިޚްތިޔާރެއް ނޯވެދާނޭ. އެކަމަކު ރައީސް އާއި ނައިބު ރައީސް އަކީ ރައްޔިތުން ހޮވާބަޔަކަށްވެފައި އެމީހުންގެ އިތުބާރު ނެތްކަމަށް މަޖިލީހުން ނިންމި ނިންމުމުގައި ޢަމަލުކުރި އިޖުރާޢާތު ރަނގަޅުތޯ ނުވަތަ ގޯސްތޯ ކޯޓުތަކަށް ބެލޭނެއޭ.\nތިމައްސަލައިގައި ޖަމީލުޖެހޭނެ ޖަމީލު ވަކިކުރިމީހާއަށް ސިޓީލިގެން ކީއްވެތޯ ޖަމީލުވަކިކުރީ ބަލާން. ދެން އޭނާގެ އަތުން ތިޔަހޯދަންއުޅޭ ބަދަލެހޯދާން. ދިވެހިރައްޔިތުންއަތުން އޭގެ ބަދަލުހޯދާންނޫޅޭ.\nބެލިގެން ނުވާނެ، ވެރިކަން ފެށިގެން އަންނަނީވެސް ރައްޔތުންގެ ފަރާތުން، ނިމޭނީވެސް ރައްޔަތުންގެ ފަރާތުން، ރައްޔަތުންގެ މަޖުލީހަކީ ރައްޔަތުން، ރައްޔަތުން ނިންމީމަ ނިމޭނެ، ތިހެން ތިކަން ކޮށްފިޔާ7މީހުން އަތަށް ކުރީގަވީހެން ވެރިކަން ދެވިދާނެ ހޯހޯ!!!!!\nމިހާރު ކޯޓްތަކަކީ ރަގަޅައް ހިގާ ތެނެއްކަން އެގުނީމައި މިދަނީ ކޯޓައް ލާރިގަޑެއް ހޯދަން. އެހެން އެއްވެސް ކަމަކުނޫން. މީގެ ކުރިންވެސް ތިކޯޓްތައް ހުއްޓޭ. ކީއްވެ ނުދިޔައީ. ކަޑާލީމައި ދާންވީއެއްނުން. އަޅެ މައްސަލަ ނުޖައްސާ މި ގައުމަށް ކަމެއް ކޮށްދީބަލަ. އޭރުން ރައްޔަތުން މަނިކުފާނު ބަލައިގަންނާނެ.


Raajjeygai coronavirus ah test kureveyne goiy hamajassaifi | Mihaaru\nރާއްޖޭގައި ކޮރޯނާވައިރަސް ޓެސްޓު ކުރުމަށް ބޭނުންވާ ކިޓްތަކާ ހެލްތު މިނިސްޓަރު އަމީން (މ) ހަވާލުވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\nރާއްޖޭގައި ކޮރޯނާވައިރަހަށް ޓެސްޓު ކުރެވޭނެ ގޮތް ހަމަޖައްސައިފި\n20 ފެބުރުއަރީ 2020 - 14:41 37 comments\nމިދިޔަ ޑިސެމްބަރު މަހު ޗައިނާގައި ފެތުރެން ފެށި ކޮވިޑް ވައިރަހަށް ރާއްޖޭގައި ވެސް ޓެސްޓު ކުރެވޭނެ އިންތިޒާމު ހެލްތު މިނިސްޓްރީން މިއަދު ހަމަޖައްސައިފި އެވެ.\nހެލްތު މިނިސްޓަރު އަބްދުﷲ އަމީން، އެކަން އިއުލާން ކުރެއްވީ ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ހަދިޔާކުރި ޓެސްޓް ކިޓްތަކާ ރަސްމީކޮށް ހަވާލުވެވަޑައިގަތުމަށް ހެލްތު މިނިސްޓްރީގައި ބޭއްވި ހަފްލާއެއްގަ އެވެ.\nއެ ޖަމިއްޔާ އިން ވަނީ، ކޮވިޑް ވައިރަަހަށް ޓެސްޓު ކުރުމަށް ބޭނުންވާ 10 ކިޓާއި ޕާސަނަލް ޕްރޮޓެކްޝަން އިކުއިޕްމެންޓް (ޕެޕް) ރާއްޖެ އަށް މިއަދު ހަދިޔާކޮށްފަ އެވެ. އެ ކިޓްތައް ބޭނުންކޮށްގެން 1،000 މީހުން ޓެސްޓުކުރެވޭނެ ކަމަށް ހެލްތު މިނިސްޓްރީން ބުންޏެވެ. ޕެޕް އަކީ އެ ވައިރަސް ހުރި ކަމަށް ޝައްކުކުރެވޭ މީހުންނާ އެކު މަސައްކަތްކުރާ ސިއްހީ މަސައްކަތްތެރިންނަށް ރައްކާތެރިކަން ފޯރުކޮށްދޭ އިކުއިޕްމެންޓެވެ.\nކޮވިޑް ވައިރަހަށް ޓެސްޓްކުރެވޭނެ ގޮތް މިހާރު ވަނީ އައިޖީއެމްއެޗްގައި ގާއިމްކޮށްފަ އެވެ. ޓެސްޓުގެ ނަތީޖާ 10-12 ގަޑިއިރުގެ ތެރޭގައި ލިބޭނެ އެވެ.\nމި ކިޓްތައް ލިބުމުގެ ކުރިން މި ވައިރަހަށް ޓެސްޓުކުރުމަށްޓަކައި ބައްޔަށް ޝައްކުކުރެވޭ މީހުންގެ ސާމްޕަލް ނެގުމަށް ފަހު، ޓެސްޓުކުރަން ފޮނުވަމުން ދިޔައީ އިންޑިއާގެ ޕޫނޭ އަށެވެ. ޓެސްޓުގެ ނަތީޖާ ލިބެން ތިން ދުވަސް ނެގި އެެވެ.\nTest thah negative vumun7meehun dhookohlaifi\nމި ރަސްމިއްޔާތުގައި މިނިސްޓަރު ވިދާޅުވީ، ރާއްޖެ އަށް މި ލިބުނު ޓެސްޓު ކިޓްތަކާ އެކު މި ވައިރަހާ ދެކޮޅަށް މަސައްކަތްކުރަން ފަސޭހަތަކެއް ލިބުނީ ކަމަށެވެ. އަދި އެ ވައިރަހާ ދެކޮޅަށް އަޅަމުން އަންނަ ފިޔަވަޅުތައް ހަރުދަނާކުރަން ދެނެގަންނަން ޖެހޭނެ ކަންތައްތައް ފަސޭހަވާނެ ކަމަށް ވިދާޅުވި އެވެ. މި ކަމަށް ތައްޔާރުވާން ދުރާލާ ވިސްނައިގެން ގިނަ ފިޔަވަޅުތަކެއް އަޅާފައިވާ ކަމަށް ވެސް މިނިސްޓަރު ވިދާޅުވި އެވެ. އަދި އެކަމުގައި އައިޖީއެމްއެޗްގެ ފަރާތުން ގިނަ އެހީތަކެއް ލިބުނު ކަން ފާހަގަ ކުރައްވަމުން އެ ހޮސްޕިޓަލުގެ ސީއީއޯ އިބްރާހިމް ސަލީމަށް ޝުކުރު އަދާކުރެއްވި އެވެ.\n"ޓެސްޓުކުރުމުގެ ގާބިލްކަން އިތުރުވުމާ އެކީގައި އަޅުގަނޑުމެންނަށް ކޮރޯނާވައިރަހުގެ ނުރައްކާތެރިކަން ރާއްޖޭން ދެނެގަތުމުގެ ފަސޭހަކަން ގާއިމްކުރެވުނީ،" މިނިސްޓަރު އަމީން ވިދާޅުވި އެވެ.\nހެލްތު މިނިސްޓްރީގައި މިއަދު ބޭއްވި ހަފްލާގައި މިނިސްޓަރު އަމީން ވާހަކަ ދައްކަވަނީ.--- ފޮޓޯ: ނިޝާން އަލީ/މިހާރު\nމި ކަމުގައި ޑަބްލިއުއެޗްއޯ އިން ރާއްޖެ އަށް ވަމުން އަންނަ އެހީތެރިކަން ފާހަގަކުރައްވައި، އެ ޖަމިއްޔާގެ ރާއްޖޭގެ ރިޕްރެޒެންޓޭޓިވް ޑރ. އަރްވިންދް މާތޫރަށް ވެސް މިނިސްޓަރު ޝުކުރު އަދާކުރެއްވި އެވެ.\nމި ވައިރަހާ ދެކޮޅަށް ރާއްޖެ ވަނީ ވަރަށް ރަނގަޅަށް ތައްޔާރުވެފައި ކަމަށް ޑރ. އަރްވިންދް މި ރަސްމިއްޔާތުގައި ވިދާޅުވި އެވެ. އަދި މިއަދާ ހަމަ އަށް ވެސް ކޮވިޑް ވައިރަހަށް ޕޮޒިޓިވް ވެފައިވާ މީހެއް ރާއްޖޭން ނުފެނުމަކީ އެކަމުގެ ނަތީޖާއެއް ކަމަށް އޭނާ ވިދާޅުވި އެވެ.\nޗައިނާ އިން ރާއްޖެ އައި ބައެއް މީހުންގެ ތެރެއިން ކޮރޯނާވައިރަހަށް ޝައްކު ކުރެވުނު ހަތް މީހެއްގެ ސާމްޕަލްތައް މީގެ ކުރިން ޓެސްޓު ކުރީ އިންޑިއާގެ ޕޫނޭއަށް ފޮނުވައިގެންނެވެ.\nކޮރޯނާވައިރަހުގެ ނުރައްކަލާ ގުޅިގެން، ޗައިނާ އިން ރާއްޖެ އަށް މީހުން އައުން ވަނީ މަނާކޮށް، ރައްކާތެރިކަމުގެ ފިޔަވަޅު އަޅައިފަ އެވެ. ރާއްޖެ އިން މިހާތަނަށް މި ބައްޔަށް އެއްވެސް މީހަކު ޕޮޒިޓިވް ވެފައި ނުވާއިރު، ރާއްޖެ ހިމެނެނީ އެންމެ ފުރަތަމަ ރައްކާތެރިކަމުގެ ފިޔަވަޅު އެޅި ގައުމުތަކުގެ ތެރޭގަ އެވެ.\nއިތުރު ލިޔުންތައް އަބްދުﷲ އަމީން، ހެލްތު މިނިސްޓަރު ހެލްތު މިނިސްޓްރީ ސިއްހަތު ބަލިތައް އައިޖީއެމްއެޗު ޑަބްލިއުއެޗްއޯ


Shahid Ge Dhathuruga Ebbasvunthakehga Soi Kuranee - Vaguthu\nޝާހިދުގެ ދަތުރުގައި އެއްބަސްވުންތަކެއްގައި ސޮއި ކުރަނީ\n3 ދުވަސް ކުރިން ( ޖުލައި 22, 2021 )\nފޮރިން މިނިސްޓަރު އަބްދުﷲ ޝާހިދު މީގެ ކުރިން އިންޑިއާގެ ބޮޑުވަޒީރު ނަރެންދުރަ މޯދީއާ ބައްދަލުކުރައްވަނީ. -ފޮޓޯ: ފޮރިން މިނިސްޓްރީ\nއދ.ގެ 76 ވަނަ އާންމު މަޖިލީހުގެ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދު އިންޑިއާއަށް ފައްޓަވާފައިވާ ދަތުރުފުޅުގައި ދެ ގައުމުގެ ދެމެދުގައި ތަރައްގީގެ އިތުރު މަޝްރޫއުތަކެއްގެ އެއްބަސްވުމެއްގައި ސޮއިކުރާނެ ކަމަށް އިންޑިއާ އިން ބުނެފިއެވެ.\nއިންޑިއާގެ ހާރިޖީ ވުޒާރާއިން ނެރުނު ބަޔާނެއްގައި ބުނީ ޝާހިދުގެ ދަތުރުފުޅުގައި ދެ ގައުމުގެ ގުޅުން އިތުރަށް ބަދަހިކުރުމާ ގުޅޭގޮތުން މަޝްވަރާ ކުރާނެ ކަމަށެވެ. އަދި އިންޑިއާގެ އެހީގައި ރާއްޖޭގައި ހިންގަން ނިންމާފައިވާ ކޮމިއުނިޓީ ޑިވޮލޮޕްމަންޓާ ގުޅޭ މަޝްރޫއުތަކުގައި ސޮއި ކުރާނެ ކަމަށް ބަޔާނުގައިވެއެވެ. ނަމަވެސް އެ މަޝްރޫއުތަކާ ގުޅޭ އިތުރު ތަފްސީލެއް ނުދެއެވެ.\nޝާހިދުގެ މި ދަތުރުފުޅުގައި ބައިނަލްއަގުވާމީ މައިދާނުގައި ދިމާވެފައިވާ މައްސަލަތައް ހައްލުކުރުމަށް އދ. އިން އަދާކުރެވޭނެ ދައުރާމެދު ޝާހިދުއާއެކު މަޝްވަރާ ކުރެވޭނެ ކަމަށް ބަޔާނުގައިވެއެވެ.\nޝާހިދު ވަޑައިގަތް އެ ދަތުރުފުޅަކީ އދ.ގެ 76 ވަނަ އާންމު މަޖިލީހުގެ އިންތިހާބީ ރައީސްގެ ހައިއްސިޔަތުން ކުރައްވާ ފުރަތަމަ ރަސްމީ ދަތުރުފުޅެވެ.އިންޑިއާގެ ތާއީދާއެކު އޭނާ އެ މަގާމަށް ހޮވިވަޑައިގަތް އިރު މަގާމުގެ ހައިސިއްޔަތުން އެންމެ ފުރަތަމަ ރަސްމީ ދަތުރެއް ކުރައްވާނީ ވެސް އިންޑިއާ އަށެެވެ.\nޝާހިދުގެ ދަތުރުފުޅުގައި އިންޑިއާގެ ބޮޑުވަޒީރު ނެރެންދުރާ މޯދީ އަދި އެ ގައުމުގެ ހާރިޖީ ވަޒީރު ސުބްރަމާނިއަމް ޖަޔަޝަންކަރާ ބައްދަލު ކުރައްވާނެއެވެ.\nޝާހިދާއެކު ހެންވޭރު އުތުރު ދާއިރާގެ މެންބަރު ހުސެއިން ޝަހީމް (އަނދުން ހުސޭން) އަދި މިނިސްޓްރީގެ ޖޮއިންޓް ސެކެރެޓަރީ މަރިޔަމް މިދްފާ ނައީމް ބައިވެރިވެވަޑައިގަންނަވައެވެ.\nމި މަހުގެ 23 ވަނަ ދުވަހު އިންޑިއަން ކައުންސިލް އޮފް އެފެއާސް އިން ބާއްވާ " ޕްރެސިޑެންސީ އޮފް ހޯޕް 76 ޔޫއެންޖީއޭ: ކޮވިޑް ޕެންޑެމިކް އެންޑް ދަ ނީޑް ފޯ ރިފޯމްޑް މަލްޓުލެޓްރިޒަމް" ގައި ޝާހިދު ތަގުރީރު ކުރައްވާނެއެވެ.\nއިސްކަން ދޭންވީ އިންޑިއާއަށް، ޗައިނާއާ ވެސް ގުޅުން ބާއްވަން ޖެހޭ: ސަފީރު\nޖުލައި 22, 2021 12:51\nއދ އޭ ހާރިޖީ އޭ ކިޔައިގެން ދިޔަސް ތި އިންޑިއާ އަށް ދިޔައީ ކީއްކުރަންކަން ނޭންގޭ ދިވެހިން އެބަ އުޅޭތަ؟ ތި ދަތުރު ނިއްމާފަ އައިސް އައްޑު އަށް ދާން މަޖުބޫރު ވާނެ. އޭގެ ފަހުން ލާމް އަތޮޅަށް ވެސް ދާން ޖެހޭނެ. ބާކީ ދެ އަހަރު ތެރޭ ކުރާ ކަމެއް ކުރޭ އިންޝާ ﷲ ކުރި ހުރިހާ ކަމެއް ރައްޔަތުން ނުކުމެ ބޭކާރު ކުރާ މަންޒަރު ފެންނާނެ. އޭރު ކަލޯމެން ތިބޭނީ ފިލާ އަތް ޖަހަން.\nޖުލައި 22, 2021 14:15\nޢެއިރުން މިބައިގަނޑުމެން ތިބޭނީ ފިލާ އަތްޖަހާކަށްވެސްނޫން ހިބަރުވަދުގައިޖެހި ކަސްތަޅު އެޅިފައި\nޖުލައި 22, 2021 14:07\nއދ. އޭކިޔާފަގޮސް އިންޑިއާއަށްރާއްޖެ ވިއްކާ އެއްބަސްވުންހަދަނީ. ކޮރަޮްޓްމީހެއް.\nޖުލައި 22, 2021 16:02\nދިވެހި ތަ ރިކަ ވިއްކަން


Mi aharuge Lhenveringe dhuvas Fuvahmulakugai kula gadhakoh faahaga koffi - AO News\nޅެންވެރިންގެ ދުވަސް ފާހަގަ ކުރުމަށް ޏ. އަތޮޅު ތައުލީމީ މަރުކަޒުގައި ކުރިއަށް ގެންދިޔަ ހަރަކާތުގެ ތެރެއިން\nފުވައްމުލަކުގެ ސްކޫލްތަކުންނާއި އަމިއްލަ ފަރާތްތަކުން އިސްނަގައިގެން މިއަހަރުގެ ޅެންވެރިންގެ ދުވަސް ފުވައްމުލަކުގައި ކުލަގަދަކޮށް ފާހަގަ ކޮށްފިއެވެ.\nޅެންވެރިންގެ ދުވަސް ފާހަގަ ކުރުމުގެ ގޮތުން “އަފުންގެ ޅެންވޭރުން”ގެ ނަމުގައި، ފުވައްމުލަކު ސިޓީ ކައުންސިލާއި ގުޅިގެން ފުވައްމުލަކުގެ ޅެންވެރިން ވަނީ ހޮނިހިރު ދުވަހުގެ ރޭ ފުވައްމުލަކު ރަސްމީ ބޯޅަދަނޑުގެ ސްޓޭޖުގައި ޚާއްޞަ ހަރަކާތެއް ބާއްވާފައެވެ.\nފުވައްމުލަކު ސިޓީ ގެ ޑެޕިޔުޓީ މޭޔަރ މުޙައްމަދު ޟިރާރު ޝަރަފުވެރި ކޮށްދެއްވެވި މި ހަފްލާގައި ފުވައްމުލަކުގެ ޅެންވެރިންގެ ޅެންވެރިކަމުގެ މަސައްކަތްތަކާއި ހުނަރުތައް ދައްކާލުމާއި ސްކޫލް ތަކުގެ ދަރިވަރުންގެ ހަރަކާތްތަކެއް ވެސް ވަނީ ދައްކާލާފައެވެ. އެގޮތުން ވާދަ ރައިވަރާއި ބައިތުބާޒީ އާއި ޅެންވެރިއަކާއެކު ހަވީރު ކުރުމާއި ޅެން ބަހުސް ފަދަ ހަރަކާތްތައް ވަނީ ކުރިއަށް ގެންގޮސްފައެވެ.\nމީގެ އިތުރުން ޏ. އަތޮޅު ތައުލީމީ މަރުކަޒުގައި ވެސް އިއްޔެ ވަނީ މި ދުވަސް ފާހަގަ ކުރުމަށް ޚާއްޞަ ރަސްމިއްޔާތެއް ބާއްވާފައެވެ. މި ހަރަކާތުގައި ވެސް ޅެންވެރިކަމާއި ގުޅުން ހުރި ގިނަ ޕްރޮގްރާމު ތަކެއް ވަނީ ކުރިއަށް ގެންގޮސްފައެވެ.\nދިވެހި ރާއްޖޭގައި ޅެންވެރިންގެ ދުވަސް ފާހަގަކުރަނީ ރާއްޖޭގެ އަދަބިއްޔާތަށް ގިނަ ދުވަހު ޚިދުމަތް ކުރެއްވެވި މަޝްހޫރު އަދަބީ ފަންނާނު އުސްތާޒު އިބްރާހިމް ޝިހާބު (ބަގީޗާގެ މާލެ) އަވަހާރަވީ ދުވަހާއި ގުޅުވައިގެން އިބްރާޙިމް ޝިހާބުގެ ހަނދާނުގައެވެ. އެއީ 1988 ވަނަ އަހަރުގެ ޖެނުއަރީ މަހުގެ 15 ވަނަ ދުވަހެވެ.\nމިއަހަރުގެ ރާއްޖޭގައި މި ފާހަގަ ކުރަނީ ރާއްޖޭގެ 32 ވަނަ ޅެންވެރިންގެ ދުވަހެވެ. މި އަހަރުގެ ޅެންވެރިންގެ ދުވަސް ޚާއްސަ ކުރައްވާފައި ވަނީ، ދިވެހި ޝާއިރީ ބަގީޗާގެ ‘ނަރުގިސްމާ’ އަލްމަރުޙޫމާ ފާޠިމަތު ސަޢީދުގެ ހަނދާނުގައެވެ. މި އަހަރުގެ ޝިއާރަކަށް ހައްދަވާފައިވަނީ، އެ ކަމަނާގެ ޅެމެއްގެ ކަމުގައި ‘އޭ ދިވެހި ގައުމާއެވެ’ އިން ނަންގަވާފައިވާ ‘ތެދުވާށެ އަލުން އާ ދިރުމެއް ދޭނެ ގޮތެއްގައި …’ މި ޝިއާރެވެ.\nޅެންވެރިންގެ ދުވަސްއަދަބީ ހަރަކާތްފުވައްމުލަކު ސިޓީ\nއައްޑޫއިން ފުވައްމުލަކަށް ދަތުރު ކުރި ފަރާތްތައް އެކަހެރިވާން އަންގައިފި\nފުވައްމުލަކުން ފައްސިވި މީހުންގެ އަދަދު ފަހެކަށް އަރައިފި


Kulhudhuhfusheegai konme aharaku ves futboalha mubaaraatheh beyhvumah kaunsilun ninmaifi\nކުޅުދުއްފުށީގައި ކޮންމެ އަހަރަކު ވެސް ފުޓްބޯޅަ މުބާރާތެއް ބޭއްވުމަށް ކައުންސިލުން ނިންމައިފި\nމިއަހަރުން ފެށިގެން ކޮންމެ އަހަރަކު ފުޓްބޯޅަ މުބާރާތެއް ބޭއްވުމަށް ކުޅުދުއްފުށީ ކައުންސިލުން ނިންމައިފި އެވެ.\nކުޅުދުއްފުށީ ކައުންސިލުން އިންތިޒާމުކޮށްގެން ކޮންމެ އަހަރަކުވެސް ފުޓްބޯޅަ މުބާރާތެއް ބޭއްވުމަށް ކައުންސިލުން ނިންމާފައިވަނީ ހުސްވި ހަފުތާގެ ބުރާސްފަތި ދުވަހު ބޭއްވި އެކައުންސިލުގެ ބައްދަލުވުމެއްގައި އެވެ.\nކުޅުދުއްފުށީ ކައުންސިލުގެ ނައިބު ރައީސް ފާރޫގު މުހައްމަދު މިއަދު ވިދާޅުވީ، ޒުވާނުންނަށް ހާއްސަކޮށްގެން ފުޓްބޯޅަ މުބާރާތެއް ބާއްވަން ނިންމާފައިވާއިރު މިދިޔަ އަހަރު، ކައުންސިލުގެ ބަޖެޓުގައި ކުޅިވަރު ހަރަކާތްތައް ކުރިއަށް ގެންދިއުމަށް އަދަދުތަކެއް ހިމަނާފައިވާނެ ކަމަށެވެ.\n“ބަޖެޓް ލިބުންހާ އަވަހަށް މުބާރާތް އިންތިޒާމު ކުރުމުގެ ކަންތައް ކުރިޔަށްދާނެ. އަދި ބަޖެޓް ނުލިބުން ކަމުގައި ވިޔަސް، އެހެން ގޮތްތަކުން ފަންޑް ހޯދައިގެން މުބާރާތް ބޭއްވުން ކައުންސިލްގެ އަމާޒަކީ.” ފާރޫގު ވިދާޅުވި އެވެ.\nމުބާރާތް ބާއްވަން ނިންމި ނަމަވެސް މުބާރާތް ބާއްވާނެ ވަކި ގޮތެއް ކައުންސިލުން ބުނެފައެއް ނުވެއެވެ. އެހެންނަމަވެސް ފާރޫގު ވިދާޅުވީ ކައުންސިލުގެ ވިސްނުން ހުރީ ކޮންމެ އަހަރަކު އެފްއޭއެމް އިން ބާއްވާ އަތޮޅު މުބާރާތުގެ ކުރިން ކައުންސިލުގެ މުބާރާތް ބޭއްވުމަށެވެ.\n“އޭރުން އެމުބާރާތްތަކަށް (އަތޮޅު މުބާރާތް ފަދަ މުބާރާތްތަކަށް) ޓީމެއް ތައްޔާރުކުރަން ފަސޭހަވާނެ” ފާރޫގު ވިދާޅުވި އެވެ.\nކުޅުދުއްފުށީ ޒުވާނުން ރަނގަޅު ފުޓުބޯޅަ ލީގެއްގެ އިންތިޒާރުގައި (07-04-2012)


Kureege PG bandhukurumah High court in amurukoffi - vNews.mv\nމުހުތާޒް ހައްޔަރުކުރަން އަނެއްކާވެސް އަމުރުކޮށްފި\nމުހައްމަދު ޝާން އަބްދުﷲ 06 March 2016, 14:58\nކުރީގެ ޕްރޮސެކިއުޓާ ޖެނެރަލް މުހުތާޒް މުހުސިން ހައްޔަރުކުރުމަށް ހައިކޯޓުން އަނެއްކާ މިއަދު އަމުރުކޮށްފި އެވެ.\nކްރިމިނަލް ކޯޓުން މުހުތާޒު ދޫކޮށްލި މައްސަލަ ދައުލަތުން ހައިކޯޓުގައި އިސްތިއުނާފު ކުރުމުން މިއަދު ހައިކޯޓުން ނިންމީ ކްރިމިނަލް ކޯޓުގެ އަމުރު ބާތިލް ކޮށް މުހުތާޒު މުހުސިންގެ ބަންދަށް ހަތް ދުވަސް އަލުން ޖެހުމަށެވެ.\nރައީސް އަބުދުﷲ ޔާމީން ހައްޔަރު ކުރަން އަމުރެއް ނެރުނު ކަމުގެ ތުހުމަތުގައި މުހުތާޒު ހައްޔަރުކޮށްފައި ވަނިކޮށް އޭނާ ދޫކޮށްލާފައި ވަނީ މިމަހުގެ ހަތަރު ވަނަ ދުވަހުގެ ރޭ ކްރިމިނަލް ކޯޓުންނެވެ. ދައުލަތުން އެ މައްސަލަ ހައިކޯޓުގައި އިސްތިއުނާފް ކޮށްފައިވާއިރު، ފުރަތަމަ އަޑުއެހުން މިއަދު ހެނދުނު ވަނީ ކުރިއަށް ގެންގޮސްފަ އެވެ.\nމުހުތާޒު ބަންދުން ދޫކޮށްލީ ކޯޓުން އެންމެފަހުން އޭނާގެ ބަންދަށް ދިން މުއްދަތު ހަމަވުމާއި ގުޅިގެން ބަންދާ މެދު ގޮތެއް ނިންމަން ކްރިމިނަލް ކޯޓަށް ހާޒިރު ކުރުމުންނެވެ.\nމުހުތާޒު ދޫކޮށްލާފައިވަނީ އޭނާގެ މައްޗަށް ދައުވާ ކުރަން ފޮނުވާފައިވާތީ އިތުރަށް ބަންދުގައި ބަހައްޓަން ނުފެންނާތީ އެވެ.\nރައީސް ޔާމީން ހައްޔަރުކުރަން ކޯޓު އަމުރެއް ނެރެފައިވާކަން ދައްކަން ސައްހަ ނޫން ލިޔުމެއް ތައްޔާރުކުރި މައްސަލާގައި މުހުތާޒް އެންމެ ފުރަތަމަ ހައްޔަރުކުރީ މިދިޔަ ފެބްރުއަރީ މަހުގެ ހަތްވަނަ ދުވަހުގެ ރެ އެވެ.\nކ. މާފުށީ ކޯޓުގެ ނަމުގައި އދ. މާމިގިލީ ކޯޓުން ރައީސް ޔާމީން ހައްޔަރުކުރުމަށް ލިޔުން ތައްޔާރުކުރުމަށް ފެބްރުއަރީ6ވަނަ ދުވަހުގެ ރޭ މެންދަމު 12:45 ހާއިރު މުހުތާޒް ލޯންޗެއްގައި މާމިގިއްޔަށް ވަޑައިގެންފައިވާ ކަމަށާއި އަދި އެ މައްސަލާގައި ހައްޔަރުކޮށްފައިވާ މާމިގިލި ކޯޓުގެ މެޖިސްޓްރޭޓް އަހްމަދު ނިހާނާ ގުޅިގެން އެރޭ އެ ކޯޓު ހުޅުވައި، ސައްހަ ނޫން އަމުރެއް ތައްޔާރުކުރި ކަމަށް ހައިކޯޓުގައި ފުލުހުން ވަނީ ބުނެފަ އެވެ. އަދި ރައީސް ހައްޔަރު ކުރުމަށް ނެރެފައިވާ އަމުރުގައި، އެއީ ފުލުހުން އެދިގެން ނެރެފައިވާ އަމުރެއް ކަމަށް ލިޔެފައި އޮތަސް އެފަދަ އަމުރަކަށް ފުލުހުން އެދިފައިނުވާ ކަމަށް ފުލުހުން ވަނީ ބުނެފަ އެވެ.\nއެ މައްސަލާގައި ދެވަނަ ފަހަރަށް އޭނާ ހައްޔަރުކޮށްފައިވަނީ ހައިކޯޓުން އޭނާ ހައްޔަރު ކުރަން އަމުރެއް ނެރުމުންނެވެ. ހައިކޯޓުން އެގޮތަށް އަމުރުކޮށްފައިވަނީ މުހުތާޒު ދޫކޮށްލަން ކްރިމިނަލް ކޯޓުން ނިންމި ނިންމުން ފުލުހުން އިސްތިއުނާފް ކުރުމުންނެވެ.\nއަމުރު ނެރުނު މައްސަލާގައި މުހުތާޒުގެ އިތުރުން މެޖިސްޓްރޭޓް ނިހާން ވެސް ވަނީ ހައްޔަރުކޮށްފަ އެވެ. އަދި ޖުޑީޝަލް ސާވިސް ކޮމިޝަން (ޖޭއެސްސީ)އިން އޭނާ ފަނޑިޔާރު ކަމުގެ މަގާމުން ސަސްޕެންޑްކޮށްފަ އެވެ.


Media Council Ge Award Ah Kurimathilumah Ithuru Hafthaa Eh Dheefi - Vaguthu\nމޯލްޑިވްސް މީޑިއާ ކައުންސިލް (އެމްއެމްސީ) އިން ދޭ ނޫސްވެރިކަމުގެ އިނާމަށް ކުރިމަތިލުމަށް އިތުރު ހަފްތާއެއްގެ މުއްދަތު ދީފިއެވެ.\nމީޑިއާ ކައުންސިލުން ނެރުނު އިއުލާނެއްގައި ވަނީ އެ ކައުންސިލުން ދޭ "ނޫސްވެރިކަމުގެ އިނާމް 2020" އަށް ނަން ހުށަހެޅުމުގެ ފުރުސަތު އަންނަ ބުރާސްފަތި ދުވަހުގެ 13:00 އަށް އިތުރު ކުރަން ނިންމާފައިވާ ކަމަށެވެ.\nމި އިނާމް ދިނުމަށް ހަމަޖެހިފައި ވަނީ 12 ދާއިރާއަކުންނެވެ.\nއެއީ ތަހްގީގީ ނޫސްވެރިކަން، ދެމެހެއްޓެނިވި ތަރައްގީ އާއި އިޖުތިމާއީ، ސިޔާސީ، ޝަރުއީ އަދި ގާނޫނީ، ވިޔަފާރި އާއި އިގްތިސާދު، ކުޅިވަރު، ފޮޓޯ ޖާނަލިޒަމް، ވީޑިއޯ ޖާނަލިޒަމް، އޯޑިއޯ ޖާނަލިޒަމް، ނިއުސް ގްރެފިކް އާއި އިލެސްޓްރޭޝަން، ފީޗަ/ރިޕޯޓު އަދި އެންމެ އުންމީދީ ނޫސްވެރިޔާއެވެ.\nމި އިނާމްތަކަށް ކުރިމަތިލާނީ ނޫސްވެރިކަމުގެ އިނާމަށް ނަން ހުށަހަޅާ ފޯމާއި އުންމީދީ ނޫސްވެރިކަމުގެ އިނާމަށް ހުށަހަޅާ ފޯމުންނެވެ. މި ދެ ފޯމާއި މާކްސް ދިނުމުގައި އަމަލު ކުރާނެ މިންގަނޑުތައް ކަނޑައަޅާފައިވާ ޖަދުވަލާއެކު ނޫސްެވެރިކަމުގެ އިނާމް ދިނުމުގެ އުސޫލުގައި ވަނީ އާންމުކޮށްފައެވެ.\nމީޑިއާ ކައުންސިލްގެ އެވޯޑަށް ކުރިމަތިލުމަށް އިތުރު ހަފްތާއެއް ދީފައި ވަނީ އެވޯޑަށް ކުރިމަތިލުމުގެ މުއްދަތު އިތުރުކޮށް ދިނުމަށް އެދި ރާއްޖޭގައި ރަޖިސްޓްރީކޮށްގެން ހިންގާ 30 މީޑިއާއަކުން ޕެޓިޝަނެއްގައި ސޮއިކޮށް ކައުންސިލަށް ހުށަހަޅާފައި ވަނިކޮށެވެ.


Inter aai United Europa League Semi-Final ah\nއިންޓަ އާއި ޔުނައިޓެޑް ސެމީ ފައިނަލަށް\nއިންޓަގެ ދެ ވަނަ ލަނޑު ކާމިޔާބު ކުރި ލުކާކޫ\nއެކްސްޓްރާ ޓައިމްގައި ބުރުނޯ ފެނާންޑޭޒް ކާމިޔާބު ކުރި ޕެނަލްޓީން ޔޫރޮޕާ ލީގްގެ ސެމީ ފައިނަލު ޖާގަ މެންޗެސްޓާ ޔުނައިޓެޑުން ހޯދައިފި އެވެ. ބަޔާން ލެވަކޫސަންގެ މައްޗަށް ކާމިޔާބު ހޯދައި އިންޓަ މިލާންވެސް ވަނީ ސެމީގެ ޖާގަ ކަށަވަރު ކޮށްފަ އެވެ.\nޖަރުމަންގެ ޑިސްލްޑޯފް ސިޓީ މެކްއާ ސްޕީލް އެރީނާގައި ކުޅުނު މެޗު އިންޓައިން ކާމިޔާބު ކުރީ 2-1 ންނެވެ. އެ ޓީމުގެ ފުރަތަމަ ލަނޑު 15 ވަނަ މިނެޓްގައި ކާމިޔާބު ކުރީ ނިކޮލޯ ބަރޭލާ އެވެ. ރޮމެލޫ ލުކާކޫ ފޮނުވާލި ބޯޅަ ލެވަކޫސަންގެ ޑިފެންސުން ބްލޮކް ކުރުމުން، އެ ބޯޅަ ރީބައުންސްވީ އޭރިއާގެ ބޭރަށެވެ. އޭރިއާގެ ބޭރު ރޮނގު ކައިރީގައި ހުރި ބަރޭލާ ވަނީ އެއް ފަހަރުން ޖަހައި ގޯލްގެ ކަނަށް އެ ބޯޅަ ވައްދާލާފަ އެވެ.\nއޭގެ ހަ މިނެޓް ފަހުން އެޝްލީ ޔަންގް ތަނަވަސްކޮށްދިން ފުރުސަތަކުން ލުކާކޫ ވަނީ އިންޓަގެ ދެ ވަނަ ލަނޑު ކާމިޔާބު ކޮށްފަ އެވެ. ލުކާކޫއަށް ބޯޅަ ލިބުމުން އޭނާ ހުއްޓުވުމުގެ ގޮތުން ލަވަކޫސަންގެ ޑިފެންޑަރު އެޑްމޮންޑް ޓަޕްސޯބާ ލުކާކޫއަށް ފައުލު ކުރުމުންވެސް ލުކާކޫ ވަނީ އެ ބޯޅަ ގޯލްގެ ތެރެއަށް ވައްދާލަފަ އެވެ.\nޖެހިގެން އައި މިނެޓްގައި ހުސްކޮށް އޭރިއާ ތެރެއަށް ވަދެ ލުކާކޫ ފޮނުވާލަން އުޅުނު ބޯޅަ ދިފާއު ކުރީ ލަވަކުސަންގެ ކީޕަރު ލޫކަސް ރާޑެސްކީ އެވެ.\nކުރިއަށް އޮތް ސީޒަންގައި ޗެލްސީއަށް ބަދަލު ވާނެ ކަމުގެ ރިޕޯޓްތައް ފެތުރިފައިވާ ލަވަކޫސަންގެ ވިންގާ ކައި ހަވަޓްޒް ވަނީ ކެވިން ވޮލެންޑް ތަނަވަސް ކޮށްދިން ފުރުސަތަކުން ލަވަކޫސަންގެ ލަނޑު ކާމިޔާބު ކޮށްފަ އެވެ.\nލަނޑު ޖެހުމަށް ފަހު ޔުނައިޓެޑްގެ ކުޅުންތެރިން އުފާފާޅު ކުރަނީ\nޔުނައިޓެޑާއި ޑެންމާކްގެ ކޯޕެންހޭގަން އެފްސީގެ މެޗު ކުރިއަށް ގެންދިޔައީ ޖަރުމަންގެ ކޮލައިންގެ ރައިން އެނަޖީ ސްޓޭޑިއަމްގަ އެވެ. މެޗުގެ ފުރަތަމަ ވަގުތު ހަމަވީއިރުވެސް ލަނޑެއް ޖެހިފައި ނުވުމުން މެޗު އެކްސްޓްރާ ޓައިމް ކުޅެން ޖެހުނެވެ. އެކްސްޓްރާ ޓައިމްގެ ފުރަތަމަ ހާފުގެ ފަސް ވަނަ މިނެޓްގައި ޔުނައިޓެޑަށް ލބުނު ޕެނަލްޓީ އަކުން ބުރުނޯ ފެނާންޑޭޒް ލަނޑު ކާމިޔާބު ކުރި އެވެ،\nޔުނައިޓެޑްގެ ކޯޗް އޮލޭ ގަނާ ޝޮލްޝަޔާ އެކްސްޓްރާ ޓައިމްގެ 30 މިނެޓަށް ނުކުތީ ޒުވާން ފޯވަޑް މޭސަން ގްރީންވުޑްގެ ބަދަލުގައި ތަޖުރިބާކާރު ފޯވަޑް ހުއާން މާޓާ ކުޅެން ނެރެގެންނެވެ.\nކޯޕެންހޭގަންގެ ޕެނަލްޓީ އޭރިއާގެ ތެރެއިން، ޔުނައިޓެޑްގެ އެންތޮނީ މާޝިއަލްއަށް، ކޯޕެންހޭގަންގެ ޑިފެންޑަރު އެންޑްރެއަސް ބިއަލެންޑް ފައުލު ކުރުމުން، މެޗުގެ ރެފްރީ ކްލެމެންޓް ޓާޕިން ދިން ޕެނަލްޓީ އަކީ މި ސީޒަންގައި ޔުނައިޓެޑަށް ދިން 22 ވަނަ ޕެނަލްޓީ އެވެ.\nމެޗުގައި ރަނގަޅު ސޭވްތަކެއް ކުރި ކޯޕެންހޭގަންގެ ކީޕަރު ކާލް ޔޯހަން ޖޯންސަން ބެލެހެއްޓި ގޯލަށް ފެނާންޑޭޒް ޕެނަލްޓީ ވައްދާލައި ހޯދި މޮޅަކީ ޔޫރަޕްގައި ޔުނައިޓެޑްގެ 17 ވަނަ ސެމީ ފައިނަލަށް ގެންގޮސްދިން މޮޅެވެ.\nސެމީގައި ޔުނައިޓެޑް ނުކުންނާނީ، މިރޭ ސެވިއްޔާ އާއި ވޯލްވްސް ބައްދަލު ކުރާ މެޗުން މޮޅުވާ ޓިމަކާ ދެކޮޅަށެވެ. އިންޓަ ނުކުންނާނީ މިރޭގެ ދެ ވަނަ މެޗުގައި ޝަކްޓާ ޑޮނެސްކް އާއި އެފްސީ ބަޒަލްގެ މެޗުން މޮޅުވާ ޓީމަކާ ދެކޮޅަށެވެ.


ރެހެންދި ޚަދީޖާ: ދެ ފިރިކަލުން ގަތުލުކުރެއްވި ވާހަކަ – ދެވަނަ ބައި | Fenvaru Online\nރެހެންދި ޚަދީޖާ: ދެ ފިރިކަލުން ގަތުލުކުރެއްވި ވާހަކަ - ދެވަނަ ބައި\n00:00 -5މެއި 2020 -0ކޮމެންޓް\nރެހެންދި ޚަދީޖާ އެ ކަމަނާގެ ދެ ފިރިކަލުން ގަތުލުކުރެއްވި ވާހަކައަކީ ތާރީޚުގައިވާ ބޮޑު އޮޅުންގަނޑެއް؟\nއައްސުލްޠާނާ ޚަދީޖާ ރެހެންދި ކަނބައިދި ކިލެގެ، އެ ކަމަނާގެ ދެ ފިރިކަލުން ގަތުލުކުރެއްވި ކަމަށް ރާދަވަޅީގައާއި ޙަސަން ތާޖުއްދީނުގެ ތާރީޚު ފޮތް (ތާރީޚު އިސްލާމް ދީބާ މަޙަލް)ގައި އެބައޮތެވެ. އަދި ރެހެންދި ޚަދީޖާއާ ބެހޭގޮތުން އޮންނަ ޒަމާންވީ ހުތުރު ތަސައްވުރެއް ދިވެހިންގެ މެދުގައި އެބައޮތެވެ.\nމިހެން މިކަން އޮއްވައި އެ ކަމަނާ ދެ ފިރިކަލުން ގަތުލުކުރެއްވިކަމާމެދު ފުރަތަމަ ސުވާލު އުފެއްދެވި ބޭފުޅެއް ގޮތުގައި ލިޔެކިޔުންތަކުން ފެންނަން އޮތީ ސުމުއްވުލްއަމީރު މުޙައްމަދު އަމީން ދޮށިމޭނާ ކިލެގެފާނެއެވެ. "ތަންޤީޙު ކުރެވުނު ދިވެހިރާއްޖޭގެ ތާރީޚުގެ ތަންތަންކޮޅު"ގައި އެ މަނިކުފާނު ލިޔުއްވާފައިވެއެވެ. "ދޫދޫ މަތިން އަޅުގަނޑުމެންނާ ހަމަޔަށް އައިސްފައިވާ މަޢުލޫމާތުތަކުންނާއި ޙަސަން ތާޖުއްދީނުގެ ލިޔުއްވުމުން ރެހެންދި ޚަދީޖާއަކީ، އޭނާގެ ދެ ފިރިކަލުން ޤަތުލުކުރެއްވި ރަނިކަނބަލެކެވެ.\nނަމަވެސް އޭނާގެ ރަސްކަމުގައި ދެ ފަހަރުމަތިން ރާއްޖެއަށް ދުރުވި އަބޫ ޢަބްދުﷲ މުޙައްމަދު އިބްނު ބަޠޫޠާ ތަފްސީލީ ލިޔުއްވުމުގައި އެކަމަނާގެ މައްޗަށް އެއްވެސް ކަހަލަ ދައުވާއެއް ކުރައްވާފައެއް ނުވެއެވެ. އަދި ކީއްތޯއެވެ! އޭނާގެ ހުރިހާ ލޔުއްވުމެއް ވެސް ދޭހަކޮށްދެނީ ޖަމާލުއްދީން ރަދުން ޤުދުރަތީ ގޮތެއްގެ މަތިން ފުރައުއްތަވީ ކަމުގައެވެ. އިބުނު ބަޠޫޠާގެ މިބަސް ޝައްކު ކުރާންވީ ސަބަބެއް އަޅުގަނޑުމެންނަކަށް ނުވިސްނެވެއެވެ...... މިފަދަ އިދިކޮޅު ތާރީޚީ ހެކިތަކެއް ކުރިމަތީގައި ވަނިކޮށް، ރެހެންދި ޚަދީޖާ އޭނާގެ ފިރިކަލުން ޤަތުލުކުރެއްވީ ކަމުގައި ނިޔާ ކަނޑައެޅުމަކީ އޭނާއަށް ކުރެވޭ އިންސާފެއް ކަމަކަށް އަޅުގަނޑުމެންނަކަށް ނުވިސްނެއެވެ."\nތާރީޚުގައި ހުރި އޮޅުންތައް\nރެހެންދި ޚަދީޖާ ވެސް އެ ކަމަނާގެ ދެ ފިރިކަލުން ގަތުލުކުރެއްވިއްޔާ ވާނީ ގަތުލު ކުރެއްވި ކަމަށެވެ. އެކަން އޮމާންކޮށް އެއީ ނުކުރާ ކަމަކަށް ހަދަން ބަޔަކު ކިތަންމެ މަސައްކަތެއް ކުރިއަސް އެކަމެއް ބަދަލެއް ނުވާނެއެވެ. ހަމައެހެންމެ، އެ ކަމަނާ ދެ ފިރިކަލުން ގަތުލު ކުރެއްވި ކަމާމެދު ސުވާލު އުފެދޭނަމަ ދެން ކުރަންޖެހެނީ އެކަން ހޯދާ ބެލުމުގެ ދިރާސާއެވެ.\nދިރާސާކޮށް ބަލާއިރު ފެންނަން އޮތް އެއް ޙަޤީޤަތަކީ ރެހެންދި ޚަދީޖާ ދެ ފިރިކަލުން ގަތުލުކުރެއްވި ކަމަށް ލިޔެފައިވާ ލިޔުންތަކުގައި ހުރި ތާރީޚުތަކާއި އެކަމަނާ ރަނިކަން ކުރެއްވި ދުވަސްވަރު ލިޔެވިފައިވާ ލިޔުންތަކާ ދިމާނުވާކަމެވެ. ތާރީޚުތަކުގައި ވަރަށް ބޮޑު ޚިލާފުތަކެއް ހުރިކަމެވެ.\nރެހެންދި ޚަދީޖާ އެކަމަނާގެ ދެ ފިރިކަލުން ގަތުލުކުރެއްވި ކަމަށް ޙަސަން ތާޖުއްދީނުގެ ތާރީޚު ފޮތުގައާއި ބައެއް ރާދަވަޅިތަކުގައި ލިޔެފައި އޮތަސް އެއީ އެމަކަނާ ކުރެއްވި ކަމެއްކަމަށް ދައްކައިދޭ ގަބޫލުކުރެވޭފަދަ ހެކިތަކެއް ފެންނަން ނެތްކަމަށް ތާރީޚު ދިރާސާކުރައްވާ ނަސީމާ މުޙައްމަދު (2000) ލިޔުއްވާފައިވެއެވެ.\nރެހެންދި ޚަދީޖާގެ ކުރިން ރާއްޖޭގައި ރަސްކަންކުރެއްވި އެކަމަނާގެ ކޮއްކޯފުޅު ޝިހާބުއްދީނު ރަދުން ހުކުރު މިސްކިތުގައި ބެހެއްޓެވި ފިލާގައި ހުކުރު މިސްކިތް އިމާރާތްކުރައްވައި ނިމުނީ ހިޖުރައިން 738 ވަނަ އަހަރު (1337މ.) ޛުލްޙިއްޖާމަހުގައި ކަމަށް ލިޔުއްވާފައިވެއެވެ. އެ ރަދުން އަވަހާރަވީ ހިޖުރައިން 742 ވަނަ އަހަރު (1341މ.) ގައި ކަމަށް ތާރީޚު ފޮތުގައި ވެއެވެ.\nއިބުނު ބަޠޫޠާ ފުރަތަމަ ރާއްޖެ ވަޑައިގަތީ މީލާދީން 1343 ވަނަ އަހަރު (744ހ.) ގެ ކުރީކޮޅުގައެވެ. އިބުނު ބަޠޫޠާގެ ދަތުރުނަމާގެ ތާރީޚުތައް ސާފުކޮށް މިހާރު އެނގޭތިއްޔާއި ދުނިޔޭގެ އެހެން ޤައުމުތަކުންނާއި ދިރާސާވެރިން އެ ތާރީޚުތަކަށް ބަރޯސާވާތީ އެ ދަތުރުނާމާގެ ތާރީޚުތައް ސައްހަކަމަށް ބަލަންޖެހެއެވެ. މާނައަކީ ރާއްޖެއަށް ފުރަތަމަ ވަޑައިގެންނެވި ތާރީޚާއި، އެނބުރި ވަޑައިގެންނެވި ތާރީޚާއި، ދެވަނަ ފަހަރަށް ވަޑައިގެންނެވި ތާރީޚާއި އެނބުރި ވަޑައިގެންނެވި ތާރީޚު ސައްހަކަމަށް ބަލަންޖެހެއެވެ.\nއިބުނު ބަޠޫޠާ ފުރަތަމަ ރާއްޖެއަށް ވަޑައިގެންނެވިއިރު ރަނިކަމުގައި އިންނެވި ރެހެންދި ޚަދީޖާގެ ފިރިކަލަކީ އަލްވަޒީރު މުޙައްމަދު ޖަމީލު (އިބުނު ބަޠޫޠާ ލިޔުއްވާފައިވާގޮތުގައި ޖަމާލުއްދީން) އެވެ. އެއީ އަލްޚަތީބު މުޙައްމަދު ޖަމީލް އެވެ. ރެހެންދި ޚަދީޖާއަށް ރަސްކަން ލިބިވަޑައިގެންނެވުމުން ފިރިކަލުންނަށް އޮތް ޚަތީބުކަން މުޙައްމަދު ޖަމީލުގެ ދަރިކަލުންނަށް ދެއްވިއެވެ. އަދި އިސް ވަޒީރެއްގެ ގޮތުގައި ރަސްކަމުގެ ކަންތައްތައް ބެލެހެއްޓުމާ ފިރިކަލުން ހަވާލުވެވަޑައިގެންނެވިއެވެ.\nއެއް އަހަރާއި އަށް މަސްދުވަހު ރާއްޖޭގައި ހުންނަވައި، ރާއްޖޭގެ ފަނޑިޔާރުކަން ވެސް ކުރައްވާފައި އިބުނު ބަޠޫޠާ އެ ފަހަރު ރާއްޖެ ދޫކުރައްވައި ވަޑައިގަތީ މީލާދީން 1344 ވަނަ އަހަރުގެ އޮގަސްޓް މަހުގެ 26 ވަނަ ދުވަހުއެވެ. އޭރު ރަނިކަމަނާއާއި ފިރިކަލުންނާ ދެމެދުގައި އެއްވެސް މައްސަލައެއް ޖެހިފައިވާކަމެއް ލިޔުއްވާފައެއް ނުވެއެވެ.\nއެކަމަކު ވަޒީރު މުޙައްމަދު ޖަމީލުގެ ޢަމަލުފުޅުތައް އޭރު ހުރީ ރަސްކަލެކޭ އެއްފަދައިން ކަމުގައި އިބުނު ބަޠޫޠާ ލިޔުއްވައެވެ. އިބުނު ބަޠޫޠާ ރާއްޖެއިން އެފަހަރު ފުރާވަޑައިގެންނެވިއިރު ރެހެންދި ޚަދީޖާ އިންނެވީ އާލާސްވެއެވެ. އެއީ އެކަމަނާގެ ރަނިކަމުގެ ހަތަރުވަނަ އަހަރެވެ. އިބުނު ބަޠޫޠާ ލިޔުއްވާފައިވާގޮތުގައި ރެހެންދި ޚަދީޖާގެ ފުރަތަމަ ފިރިކަލުން އަވަހާރަވީ އިބުނު ބަޠޫޠާ ރާއްޖެއިން ފުރާވަޑައިގެންނެވި އަހަރުގެ ޑިސެންބަރު މަހުގައެވެ. ރަނިކަމަނާ ރައްކައުވީ ފިރިކަލުން އަވަހާރަވީ ފަހުންނެވެ.\nރެހެންދި ޚަދީޖާ އޭނާގެ ފުރަތަމަ ފިރިކަލުން ގަތުލުކުރެއްވި ކަމަށް ލިޔެފައިވާ ރާދަވަޅީގައި ވަނީ އެ ދެ ބޭފުޅުން 16 އަހަރު ކައިވެނިފުޅު ބައްލަވައިގެން އުޅުއްވުމަށްފަހު ފިރިކަލުން ތަޚުތު އަތުލެއްވީ ކަމަށެވެ. އަދި އޭގެ އެއް އަހަރުފަހުން އެ ރަސްގެފާނު ގަތުލުކުރެއްވީ ކަމަށެވެ. އެހެންނަމަވެސް އެ ދެ ބޭފުޅުންގެ ކައިވެނިފުޅާއެކު ރަސްކަމަށް އިސްވެވަޑައިގަތުމަށްފަހު އުޅުއްވާފައިވަނީ ހަތަރު އަހަރަށްވުރެ ކުރު މުއްދަތެއްގައިކަން އިބުނު ބަޠޫޠާގެ ތާރީޚުން އެނގެއެވެ.\nއެހެންވީމާ ރާދަވަޅީގައި އޮތް ރަސްކަމުގެ މުއްދަތުގައި މައްސަލަ އުޅޭކަން އެނގެއެވެ. އިބުނު ބަޠޫޠާ ރާއްޖެއަށް ވަޑައިގެންނެވި ތާރީޚުތައް ވަނީ އެހެނިހެން ބޭރުގެ ލިޔުންތަކުން ބަލައި ޔަޤީން ކުރެވިފައިކަމަށް ނަސީމާ މުޙައްމަދު (2010) ލިޔުއްވައެވެ. އެހެންވީމާ އެ ތާރީޚުތައް ލިޔެފައިވަނީ ހަގީގަތާ އެއްގޮތަށްކަމަށް އަޅުގަނޑުމެން ވެސް ގަބޫލުކުރަންޖެހެއެވެ.\nއެގޮތަށް ގަބޫލުކުރާނަމަ އެ ދޮގު ކުރެވެނީ ރެހެންދި ޚަދީޖާ އެކަމަނާގެ ދެ ފިރިކަލުން ގަތުލު ކުރެއްވި ކަމަށް ލިޔެފައިވާ ރާދަވަޅީގައި އޮތް ތާރީޚުތަކާއި އެ ރާދަވަޅިތަކުން ނަކަލު ކުރައްވައިގެން ޙަސަން ތާޖުއްދީނު ލިޔުއްވާފައިކަމަށް ބެލެވޭ އެމަނިކުފާނުގެ ތާރީޚު ފޮތުގައި އޮތް ވާހަކަތަކެވެ. އާދެ! ރެހެންދި ޚަދީޖާ އެކަމަނާގެ ދެ ފިރިކަލުން ގަތުލު ކުރެއްވިކަމަށް ބުނާ ދެ މަސްދަރެވެ.\nރެހެންދި ޚަދީޖާގެ ދެވަނަ ފިރިކަލުންނަކީ އަލްވަޒީރު ޢަބްދުﷲ އެވެ. އެއީ ޝިހާބުއްދީނު ރަދުންގެ ދޮންބައްޕައެވެ. އެ ކައިވެނި ބައްލަވައިގެންނެވީ ރަނިކަމުގެ ހަތަރުވަނަ އަހަރުގައިކަން އިބުނު ބަޠޫޠާގެ ލިޔުއްވުމުން އެނގެއެވެ. އެކަމަކު އެ ފިރިކަލުން އަވަހާރަވީ ތާރީޚެއް ނޭނގެއެވެ.\nއެނގޭކަމަކީ އެ ފިރިކަލުން ގަތުލު ކުރެއްވިކަމަށް ލިޔެފައިވާ ރާދަވަޅީގައި އޮތް ތާރީޚު އެހެން މަސްދަރަކުން ބަލާއިރު ވެސް ގަބޫލުކުރެވެން ނެތްކަމެވެ. އެއީ ބޮޑުގަލު މިސްކިތު ލޯމާފާނެވެ. އެޗްސީޕީ ބެލް (1940) ގެ މޮނޮގްރާފުގައި އޮތް އެ ލޯމާފާނުގެ ތަރުޖަމާގައި ވާގޮތުން އެ ލޯމާފާނު ލިޔެފައިވަނީ ރެހެންދި ޚަދީޖާގެ ރަނިކަމުގެ 16 ވަނަ އަހަރުގައި ކަމަށެވެ.\nއެއީ ހިޖުރައިން 758 (މީލާދީން 1356) ވަނަ އަހަރެވެ. އެ ލޯމާފާނުގައި ލިޔެފައިވާ ގޮތުން އޭރު ރެހެންދި ޚަދީޖާގެ ފިރިކަލަކީ ޢަލީ ހަނދޭގިރި ކިލެގެ އެވެ. މި ހިސާބުން ރާދަވަޅީގައި ލިޔެފައިވާ ތާރީޚުތައް އޮޅިފައިވާކަން ޔަގީންވެ ކަށަވަރުވެއެވެ. ރާދަވަޅިއާއި ބޮޑުގަލުމިސްކިތުގެ ލޯމާފާނާ ދޭތީގެ ތެރެއިން ރާދަވަޅިއަކީ މާފަހުން ލިޔެފައިވާ އެއްޗަކަށް ވެފައި އެ ލޯމާފާނަކީ ރެހެންދި ޚަދީޖާގެ ރަނިކަމުގެ ދުވަސްވަރު ލިޔެފައިވާ އެއްޗަކަށްވާތީ ލޯމާފާނުގެ މަޢުލޫމާތު ސައްހަކަމަށް ބަލަންޖެހެއެވެ.\nރާދަވަޅީގައިވާ ގޮތުންނަމަ ރެހެންދި ޚަދީޖާ އެ ކަމަނާގެ ދެވަނަ ފިރިކަލުންނާ ކައިވެނި ބައްލަވައިގަތީ ރަނިކަމަށް އިސްވެވަޑައިގެންނެވިތާ 17 އަހަރު ފަހުންނެވެ. ނަމަވެސް ބޮޑުގަލު މިސްކިތު ލޯމާފާނުގައި ވަނީ އެ ކަމަނާގެ ރަސްކަމުގެ 16 ވަނަ އަހަރުގައި ކައިވެނިބައްލަވައިގެން އިންނެވީ ޢަލީ ހަނދޭގިރި ކިލެގެ އާކަމަށެވެ.\nފާހަގަ ކުރެވެނީ ރާދަވަޅީގައި އޮތް ތާރީޚު ރަނގަޅު ނޫންކަމެވެ. އަދިވެސް މިއިން އެއްވެސް ފިރިކަލެއް ގަތުލުކުރެއްވި ކަމަކަށް އަދި ގަތުލު ނުކުރައްވާ ކަމަކަށް ވެސް ދަންނަވާކަށް އަޅުގަނޑު ނެތީމެވެ. ކުރިއަށް ވަޑައިގަންނަވާށެވެ.\nރެހެންދި ޚަދީޖާ ތިންވަނަ ފަހަރު ރަނިކަން ހޯއްދެވީ ދެވަނަ ފިރިކަލުން ގަތުލުކުރައްވާފައި ކަމަށް ބުނާއިރު، ރާދަވަޅީގައި އޮތީ ފިރިކަލުންގެ ވާހަކަ ނޫންކަން ދަންނަވަންޖެހެއެވެ. މިހާރު ފެންނަން އޮތް ދެ ރާދަވަޅީގައި އޮތީ ރެހެންދި ޚަދީޖާގެ ރަސްކަން އަތުލެއްވި ބޭފުޅަކީ:- "މިރަދުނަށަ ފިރިވީ ޢަބްދުލޮކަ (ޢަބްދުﷲ) މަހާރަދުނަށަ ފުރަސޫރާވި ހެނެވިރަސްގޮށް ސިރީ ދަންމަރާދީއްތަ މަހާރަދުން" ކަމަށެވެ.\nއާދޭހެވެ. ރަނިކަމަނާގެ ފިރިކަލުން ޢަބްދުﷲގެ މަހާރަދުންގެ ދަރިކަލުން ހެނެވި ރަސްގެ ސިރީ ދަންމަރާދީއްތަ މަހާރަދުންނެވެ. ރާދަވަޅީގައި އޮތްގޮތަށް ގަބޫލުކުރާނަމަ އެ ގަބޫލުކުރެވެނީ ރެހެންދި ޚަދީޖާ ތިންވަނަ ފަހަރަށް ރަނިކަމަށް އިސްވެވަޑައިގެންނެވީ އެ ކަމަނާގެ ދޮންދަރިކަލުން ގަތުލުކުރައްވާފައި ކަމަށެވެ. ފިރިކަލުންނެއް ނޫނެވެ. މިހިސާބުން ޔަގީންވި ކަމަކީ ރެހެންދި ޚަދީޖާ ރަސްކަން ހޯއްދެވުމަށް އެއްވެސް ފަހަރަކު ފިރިކަލަކު ގަތުލުކުރައްވާފައި ނުވާކަމެވެ.\nރާދަވަޅީގައި ރެހެންދި ޚަދީޖާގެ ރަސްކަމުގެ ތާރީޚުތައް ގެނެސްދީފައިވާ ގޮތުގައި ވަރަށް ބޮޑެތި ކުށްތައް ހުރި ކަން އެއަށްވުރެ އިތުބާރުހުރި ދެ މަސްދަރަކުން ސާބިތުކުރެވެއެވެ. އެއީ އިބުނު ބަޠޫޠާގެ ދަތުރުނާމާ އާއި ބޮޑުގަލު މިސްކިތު ލޯމާފާނެއެވެ. އަދި ދެ ފިރިކަލަކު ގަތުލުކުރެއްވި ކަމަށް ކިޔޭއިރު، ފުރަތަމަ ފިރިކަލުން އަވަހާރަވީ ޤުދުރަތީ މަރަކުންކަން އިބުނު ބަޠޫޠާގެ ދަތުރުނާމާއިން ކަށަވަރުވެއެވެ. އަދި ދެވަނަ އަށް ގަތުލުކުރެއްވީ ފިރިކަލެއް ނޫންކަން ޚުދު ރާދަވަޅީގައި ލިޔެފައިއޮތް ޢިބާރާތުން ވެސް ޔަގީންވެއެވެ.\nރާދަވަޅީގައި އޮތީ ދޮން ދަރިކަލެއްގެ ވާހަކައެވެ. މި ހަގީގަތްތައް މިހެން ފެންނަން ހުރުމުން ކުށް މައުލޫމާތުތަކެއް ހުރި ރާދަވަޅީގެ މައްޗަށް ބަރޯސާވެ، ރެހެންދި ޚަދީޖާ ދެ ފިރިކަލުން ގަތުލުކުރެއްވި ކަމުގެ އިލްޒާމު އެކަމަނާގެ އިސްތަށިފުޅުގައި އެޅުމަކީ ރަނގަޅު ކަމެއް ކަމަކަށް އަޅުގަނޑު ނުދެކެމެވެ.\nދެން އޮތީ މި ލިޔުމުގެ ތެރެއިން އަޅުގަނޑު އުފެއްދި ސުވާލެވެ. ރެހެންދި ޚަދީޖާ އެ ކަމަނާގެ ދެ ފިރިކަލުން ގަތުލުކުރެއްވި ވާހަކަ ތާރީޚުގެ ޞަފުޙާތަކުގައި ލިޔެވިގެން މިއުޅެނީ ކީއްވެގެންތޯއެވެ؟\nދިވެހިތާރީޚުގައި ލިޔެވިފައިވާ ލިޔުންތަކާއި ކިޔެމުން އަންނަ ވާހަކަތަކަށް ބަލާއިރު އެއްކަމެއް ވަރަށް ބޮޑަށް ފާހަގަކުރެވެއެވެ. އެކަމަކީ ރާއްޖޭގައި ރަސްކަމުގެ ތަޚުތަށް އިސްވި އަންހެން ބޭފުޅުން ނުވަތަ ރަސްކަމުގެ ތެރޭގައި ސިޔާސީގޮތުން ނުފޫޒު ގަދަ ހުރިހާ އަންހެން ބޭފުޅުންގެ ވާހަކަތައް ވެސް ދިވެހި ތާރީޚުގައި ލިޔެވިފައި ހުރީ އެހާ ރީތި ޢިބާރާތްތަކުން ނޫނެވެ.\nއޭގެތެރޭގައި ރާއްޖެ އިސްލާމްވި އިރު ތަޚުތުގައި އިންނެވި ދަރުމަވަންތަ ރަސްގެފާނުގެ އަނބިކަނބަލުން ދަރްމާ އާއި ޢުމަރުވީރު ދަރިކޮޅުގެ ރެހެންދި ޚަދީޖާ އާއި، އައްސުލްޠާން ޢަލީ (5) ނުވަތަ ދޮންބުޅާ ފާށަނާގެ ދައިތާފުޅު ބުރެކިރަނިން އާއި، އައްސުލްޠާން ކަޅު މުޙައްމަދު ރަސްގެފާނުގެ އަސީރާއެއް ކަމަށްވާ ޚާންޒީ ކަމަނާ އާއި، ޢަލީ ރަސްގެފާނުގެ އަނބިކަބަލުން ކަނބާ ޢައިޝާއާއި، އައްސުލްޠާން އިބްރާހީމް ކަލާފާނުގެ ދޮން މަންމާފުޅު މަނާޔަ ކިލެގެ އާއި، އައްސުލްޠާން އިބްރާހީމް ކަލާފާނާއި އައްސުލްޠާން ޙުސައިން ފާމުލަދޭރިކިލެގެފާނާއި އައްސުލްޠާން މުޙައްމަދު ޢިމާދުއްދީން (1) ބޮޑުރަސްގެފާނުގެ އަނބިކަނބަލުން އަދި އިސްކަންދަރު ރަސްގެފާނުގެ މައިކަނބަލުން ޢައިޝާ ކަނބާ އާއި، އިސްކަންދަރު ރަސްގެފާނުގެ ޖާރިޔާއެއްކަމަށްވާ އަދި އައްސުލްޠާން ކުޑަ މުޙައްމަދު ރަސްގެފާނުގެ މަންމާފުޅު ކަމަށްވާ މަރިޔަމް ކަނބާ ނުވަތަ އެނދި މަރިޔަނބާއި، އައްސުލްޠާން އިބްރާހީމް އިސްކަންދަރު (3)ގެ ހަގު އަނބިކަމަނާ ޙައްވާ މަނިކުފާނާ ބެހޭގޮތުން ވެސް ތާރީޚުގެ ޞަފުޙާތަކުގައި ހުރީ ތަޢުރީފުގެ ވާހަކަތަކެއް ނޫނެވެ.\nކަނޑައެޅިގެން ޢަދުލުވެރިކަމުން އެއްކިބާވެފައިވާ ރަސްރަސްކަލުންނާއި ގަދަބާރުން ރަސްކަން އަތުލައިގެންފައިވާ ރަސްރަސްކަލުންގެ ވާހަކަތައް ވެސް ތާރީޚުގައި އޮމާންކޮށް ރީތިކޮށް ވަރުގަދަ ނަންފުޅުތައް އޭގެތެރެއިން ބައެއް ބޭފުޅުންނަށް ދެއްވާފައިވާއިރު ސިޔާސީ މައިދާނުގައި އުޅުއްވި ނަމަ އުޅުއްވި އަންހެން ބޭފުޅަކަށް ދިވެހިތާރީޚުގައި އޮތީ މަލާމާތާއި ފުރައްސާރަ ރައްދުވާގޮތަށް ހުރި ވާހަކަތަކެވެ. ބައެއް ބޭފުޅުންނަށް ސީދާ އެ ބަސްތައް ރައްދު ނުކުރިނަމަވެސް ދެ ފޮޅުވަތް ދޭތެރެއިން ކިޔަންޖެހެނީ އެ ބޭފުޅުންގެ ގޮތްކުޑަކަމާއި އައްޔާޝީކަމުގެ ވާހަކަތަކެވެ.\nމިހެން ވެގެންދިޔަ ސަބަބެއް ކަމަށް އަޅުގަނޑަށް ގަބޫލުކުރެވެނީ މުޖުތަމަޢުގައި އަންހެނުންނަށް ދެވިފައިއޮތް މަޤާމެވެ. ލިޔުންތެރިންގެ ފިކުރާއި ވިސްނުން ބައްޓަންވެފައިވާ ގޮތެވެ. ރެހެންދި ޚަދީޖާ އެ ކަމަނާގެ ދެ ފިރިކަލުން ގަތުލުކުރެއްވި ކަމަށް ތާރީޚުގައި ލިޔެވުނު ޒަމާނާއި މި ޒަމާނާ ހުރި ތަފާތުތަކަށް ވިސްނަވާށެވެ.\nމި ޒަމާނަކީ ތަޢުލީމީ ގޮތުންނާއި، ހޭލުންތެރިކަމުގެ ގޮތުން އެ ޒަމާންތަކަށްވުރެ މާބޮޑަށް ކުރިއަރާފައިވާ ޒަމާނެކެވެ. މިއީ އަންހެނުންގެ ޙައްޤުތަކަށާއި މިންތީގެ ހަމަހަމަކަމަށް ވަރަށް ބޮޑަށް ވަކާލާތު ކުރެވޭ ޒަމާނެކެވެ. އެހެންނަމަވެސް އަދިވެސް ސިޔާސީ މައިދާނަށް ޚާއްޞަކޮށް ޤައުމީ ފެންވަރުގައި ނިކުންނަވައި، ހަރަކާތްތެރިވެވަޑައިގަންނަވާ ކޮންމެ އަންހެން ބޭފުޅަކަށް ކުރިމަތިވެވަޑައިގަންނަވާ ގޮންޖެހުންތައް ބައިވަރެވެ.\nއެ ހަރު ތޮށިގަނޑުން އެގޮތްމިގޮތުން ނިކުންނެވި މަދު އަންހެން ބޭފުޅުންގެ އަބުރާއި ޢިއްޒަތް ފުޑާލުމަށް ކުރެވިފައިވާ މަސައްކަތްތަކާއި، ކުރިމަތިވެވަޑައިގަންނަވާ ފުރައްސާރައާއި މަލާމާތާއި ދިމާކުރުމާއި ހަނގާކުރުމާއި ގަނާކުރުމުގެ ވާހަކަ މިއަދު ލިޔެވޭ ޞަފުޙާތަކުން ވެސް އެހެރީ ފެންނާށެވެ. އެ ތަކެތި މާދަމާ ވާނީ މި ޤައުމުގެ ތާރީޚަށެވެ. އޭރުން ދިވެހިތާރީޚުން އިއްޔެއެކޭ އެއްފަދައިން މާދަމާ ވެސް ސިޔާސީ ދާއިރާގައި ހަރަކާތްތެރިވި އަބުރުވެރި، ހިތްވަރުގަދަ، ޤައުމީ ރޫޙާއި ޖޯޝްހުރި ކަނބަލެއް ފެންނާނެތޯއެވެ؟\nމުޙައްމަދު އަމީން (1949) ތަންޤީޙުކުރެވުނު ދިވެހިރާއްޖޭގެ ތާރީޚުގެ ތަންތަންކޮޅު\nނަސީމާ މުޙައްމަދު (2000) ފަތްތޫރަ 251 ނަންބަރު\nއެޗްސީޕީ ބެލް (1940) މޮނޮގްރާފް\nނަސީމާ މުޙައްމަދު ( 2010) ދިވެހިރާއްޖޭގެ ރަހުންނާއި ރަނީން، ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒު\nރެހެންދި ޚަދީޖާދިވެހި ތާރީޚްތާރީޚާއި ސަގާފަތްތާރީޚްސަޤާފަތް\nރެހެންދި ޚަދީޖާ: ދެ ފިރިކަލުން ގަތުލުކުރެއްވި ވާހަކަ - ފުރަތަމަ ބައި


Chad ge raees idriss avahaaravehje – Iru\nއައްޑޫގައި ޖަމާއަތުގައި ނަމާދުކުރުން މެދުކަނޑާލައިފި\nޑެލިވަރީ އަށް ދޫކުރާ ފާސްތައް ލިމިޓްކޮށްފިި\nއަރަބި ކަނޑުގައި އުފެދުނު ކޮޅިގަނޑު ބާރުގަދަ ތޫފާނަކަށް\nPARIS, FRANCE - AUGUST 28: President of Tchad Idriss Deby Itno reacts duringapress conference after the multinational meeting at Elysee Palace on August 28, 2017 in Paris, France. During the meeting they talked about the politic situation in Europe and the European security issues. (Photo by Aurelien Meunier/Getty Images)\nސަމާ· 20 އެޕްރީލް 2021\nޗާޑުގެ ރައީސް އިދުރީސް ދީބީ އަވަހާރަވެއްޖެ އެވެ. ރައީސް އަވަހާރަވެއްޖެކަން ސިފައިން ވަނީ ކަށަވަރުކޮށްދީފަ އެވެ. އަސްކަރިއްޔާއިން ރަސްމީ ޓީވީ މެދުވެރިކޮށް އިއްވި ބަޔާނެއްގައި ބުނީ ރައީސް އަވާހާރަވީ ބާޣީ ހަނގުރާމަވެރިންނާ ދެކޮޅަށް އަމަލީ ގޮތުން ނިކުމެވަޑައިގެން ސިފައިންނާއެކު ހަނގުރާމައިގެ މައިދާނުގައި އުޅުއްވަނިކޮށް ހަތިޔާރުއެޅި ގުރޫޕަކުން ދިން ހަމަލާއެއްގައި ކަމަށެވެ.\nއިދުރީސް ދީބީ 68، ޗާޑުގެ ވެރިކަމަށް 1990 ގައި ވަޑައިގަތީ ވެސް ގައުމުގައި ހިންގި ހަތިޔާރުއެޅި ހަމަނުޖެހުމެއްގަ އެވެ. އެފްރިކާ ގައުމެއްގައި އެންމެ ގިނަދުވަހު ވެރިކަންކުރެއްވި ލީޑަރަކީ ވެސް ދީބީ އެވެ. އަނެއްކޮޅުން ދީބީ ވަނީ އެޕްރީލް 11 ގައި އޮތް އިންތިހާބުގައި ހަވަނަ ދައުރަކަށް 80 ޕަސެންޓް ވޯޓުން ހޮވިވަޑައިގެންފަ އެވެ.\nރައީސް އަވަހާރަވުމާ ގުޅިގެން ސަރުކާރާއި ޕާލަމެންޓް ވަނީ އުވާލާފަ އެވެ. އަދި ވަނީ ބޯޑަރު ބަންދުކޮށްފަ އެވެ. ޗާޑުގައި މިހާރު ވަނީ މިލިޓަރީ ކައުންސިލްއެއް އުފައްދައި ކުރިއަށް އޮތް 18 މަސްދުވަހަށް ގައުމު ހިންގުން ހަވާލުކޮށްފަ އެވެ.


Hydro futsal cup 2019 ge gurulun baavvaifi\n” ހައިޑްރޯ ފުޓްސަލް ކަޕް 2019″ ގެ ގުރުލުން ބާއްވައިފި\nލިޔުނީ: އަލްމާ އަލީ/ އާމިނަތު ޒީނާ\nއައްޑޫސިޓީގެ ފޭދޫ ޖަމިއްޔާއެއް ކަމަށްވާ ފްރެންޑްސް ކުލަބް އިން ބައްވާ "ހައިޑްރޯ ފުޓްސަލް ކަޕް 2019" ގެ ގުރުލުން ރޭ އީކުއޭޓަރ ވިލެޖް ގެ ކޮންފެރެންސް ހޯލުގައި ބާއްވައިފިއެވެ. މިމުބާރާތުގައި ބައިވެރިވެފައިވަނީ ފްރެންޑްސް ކުލަބުގެ ފަރާތުން ދައުވަތު ދީފައިވާ ޓީމުތަކެވެ. ޖުމްލަ 10 ޓީމު ބައިވެރިވި މި މުބާރާތުގެ މަގުސަދަކީ އައްޑޫސިޓީގެ ފުޓްސަލް ކުރިއަރުވައި، ފުޓުސަލްގެ ރޫހު އާލާކޮށް ދިރުވުމެވެ.\nމިމުބާރާތާއި ބެހޭ ގޮތުން އިތުރަށް ވާހަކަ ދައްކަމުން ޖަމިއްޔާގެ ރައީސް އަތުފާން ވިދާޅުވީ، މި މުބާރާތް ކުރިޔަށްދާނީ 23-10 އެޕްރީލް 2019 އަށް ކަމަށާއި މުބާރާތުގައި ކުޅޭވޭނީ ހަމައެކަނި އައްޑޫސިޓީ އަށް ނިސްބަތްވާ ކުޅުންތެރިންނަށް ކަމަށެވެ. އަދި މުބާރާތުގެ މެޗު ކުޅެވޭނީ ފޭދޫ ފުޓްސަލް ދަނޑުގައި ރޭގަނޑު ގަޑީގައި ކަމަށާއި ކޮންމެ ރެޔަކު ދެ މެޗު ކުޅެވޭނެ ކަމަށެވެ.\nހައިޑްރޯ ފުޓްސަލް ކަޕް 2019 ގައި ޗެމްފިއަން ޓީމަށް -/20،000 އަދި ދެވަނައަށްދާ ޓީމަށް -/8000 ރުފިޔާގެ ފައިސާގެ އިނާމު ކަނޑައަޅާފައިވެއެވެ. މުބާރާތުގެ އެހެނިހެން މަޤާމް ތަކަށް ހޮވޭ ކުޅުންތެރިންނަށް ތައްޓާއި ސެޓްފިކެޓް ދެވޭނެ ކަމަށް އަތުފާން ވިދާޅުވިއެވެ.\nމުބާރާތުގެ ރެފްރީކަން ކުރައްވާނީ އެފް.އޭމް ގެ ރެފްރީންނާއި ރާއްޖެއިން ބޭރުގެ ރެފްރީންނެވެ.\nރޭ ބޭއްވި ގުރުލުމުގެ ރަސްމިއްޔާތުގައި ވަނީ ޓީމު ތަކަށް ޖާރޒީ ހަވާލުކޮށްފައެވެ. ހައިޑްރޯ ފުޓްސެލް ކަޕް 2019 ގައިި ބައިވެރިވި ޓީމްތަކަށް ޖާރޒީ ޙަވާލު ކޮށް ދެއްވީ މުބާރާތުގެ ސްޕޮންސަރ ، ކަމަށްވާ ހައިޑްރޯ މޯލްޑިވްސްގެ ފަރާތުން ޢަލީ ނަޞީރާއި ފާތިމަތު ދިޔާނާ އެވެ.\nމިމުބާރާތުގައި ރާއްޖޭގެ ފުރަތަމަ ޑިވިޝަނަށް ކުޅުނު އަދި ކުޅެމުންދާ އައްޑޫގެ މަޝްހޫރު ކުޅުންތެރިން ފެނިގެންދާނެއެވެ. އޭގެ ތެރޭގައި އިބްރާހިމް މަޙުދީ (ފޭދޫ އިއްބެ)،ޢަބުދުﷲ ޙަނީފް (ބެންޖޯ)،އަހްމަދު ސަޢީދު(އައްމަޓީ) އަދި ޢަލީ ނާފިއު (ކަޅޭ) ހިމެނެއެވެ.\nއޭ.އޯ ނިއުސް އަކީ މި މުބާރާތުގެ މީޑިއާ ޕާރޓްނަރެވެ.\nހައިޑްރޯ ފުޓްސަލް ކަޕް\nފޭދޫ ފްރެންޑްސް ކްލަބުގެ “ހައިޑްރޯ ފުޓްސެލް ކަޕް” ގައި 10 ޓީމް ބައިވެރިވެއްޖެ


މަސްދޯނި ހައިޖެކްކުރި މައްސަލަ: އިތުރު7މީހުން ހައްޔަރުކޮށްފި، ޖުމްލަ 16 މީހުންގެ ތެރެއިން9މީހުން ދޫކޮށްލައިފި – Dhen.mv\nމަސްދޯނި ހައިޖެކްކުރި މައްސަލަ: އިތުރު7މީހުން ހައްޔަރުކޮށްފި، ޖުމްލަ 16 މީހުންގެ ތެރެއިން9މީހުން ދޫކޮށްލައިފި\nމަރްޔަމް ވަޙީދާ October 29, 2020 - 4:17 pm\nލ. ވަޑިނޮޅު ކައިރީ އެން ހިފަން އުޅެނިކޮށް ތޫނު ހަތިޔާރާއެކު "ފަސްކުރި" ނަމަކަށް ކިޔާ މަސްދޯންޏަށް ބަޔަކު އެރި މައްސަލައާއި ގުޅިގެން އިތުރު ހަތް މީހަކު ހައްޔަރު ކޮށްފިއެވެ.\nފުލުހުންގެ މީޑިއާ އޮފިޝަލަކު ވިދާޅުވީ، މިމައްސަލައިގައި ކޯޓު އަމުރެއްގެ ދަށުން ރެއިން ފެށިގެން މިއަދު މެންދުރާ ހަމައަށް އިތުރު ހަތް މީހަކު ހައްޔަރު ކޮށްފައިވާ ކަމަށެވެ.\nއެމަސް ދޯންޏަށް އަރާ ދޯނި ހައިޖެކް ކުރި މައްސަލައިގައި މިހާރު ޖުމްލަ 16 މީހަކު ހައްޔަރު ކޮށްފައިވާ ކަމަށް ވެސް ފުލުހުން ވިދާޅުވެފައި ވެއެވެ. ނަމަވެސް އެމީހުންގެ ބަންދާއިމެދު ގޮތެއް ނިންމުމަށް ކޯޓަށް ހާޒިރު ކުރުމުން، އޭގެ ތެރެއިން ނުވަ މީހަކު ދޫކޮށްލާފައިވާ ކަމަށް ވެސް ފުލުހުން ވިދާޅުވެފައިވެއެވެ.\nއަރުޝަދު: ފުޓްސަލް ދަނޑުގައި ފިޔަޖަހަމުންދާ ޒުވާން، ހުނަރުވެރި ތަރިއެއް!


Chelsea aai Liverpool ge foarigadha kurimathilumah hamahama nimumeh\nޗެލްސީ އާއި ލިވަޕޫލްގެ ފޯރިގަދަ ކުރިމަތިލުމަށް ހަމަހަމަ ނިމުމެއް\n10 މަސް,2ހަފްތާ,6ދުވަސް, 8 ގަޑި, 20 މިނެޓް, 41 ސިކުންތު ކުރިން 3290އަހުމަދު ތޯޢިލް\nއިނގިރޭސި ޕްރިމިއާ ލީގުގައި ޗެލްސީ އާއި ލިވަޕޫލް ބައްދަލުކުރި މެޗު 1-1 ގެ ނަތީޖާއިން އެއްވަރުވެއްޖެ އެވެ.\nޗެލްސީގެ ސްޓޭމްފޯޑް ބްރިޖުގައި ކުޅުނު އެ މެޗުގައި ފޯރިގަދަ ކުޅުމެއް ފެނިގެން ދިޔަ އިރު ދެ ޓީމުގެ ފަރާތުންވެސް ވަނީ ވަރަށް ހިތްގައިމު އެޓޭކިން ފުޓްބޯޅައެއް ފެނިފަ އެވެ. ފުރަތަމަ ހާފުގައި ޗެލްސީގެ ފަރާތުން މޮޅު ކުޅުމެއް ފެނުނު އިރު، މި ހާފުގައި ޗެލްސީ ވަނީ ގިނަ ވަގުތު ބޯޅަ ކޮންޓްރޯލްކޮށް އިދިކޮޅު ލިވަޕޫލްގެ ހާފުން ލިވަޕޫލްގެ ގޯލާ އަމާޒުކޮށް ގިނަ ހަމަލާތަކެއް ފޮނުވާލާފަ އެވެ.\nމެޗުގެ 25 ވަނަ މިނެޓުގައި އެޑަން ހަޒާޑް ކާމިޔާބުކުރި ލަނޑަކާ އެކު ޗެލްސީ ވަނީ ލީޑު ނަގާފަ. އެއަށް ފަހު ދެވަނަ ހާފުގެ ކުޅުން ފެށިގެން ލިވަޕޫލްގެ ކުޅުން ރަނގަޅުކުރި އިރު އެ ޓީމުން ވަނީ މި ހާފުގެ ޗެލްސީގެ ގޯލަށް އަމާޒުކޮށް ނުރައްކާތެރި ހަމަލާތަކެއް ފޮނުވާލާފަ އެވެ.\nއެހެން ނަމަވެސް، ލިވަޕޫލުން ކުރިއަށް ޖެހިގެން ހަމަލާތައް ފޮނުވަމުން ގެންދިޔަ ދަނޑިވަޅުގައި ބޯޅަ އަތުލުމަށް ފަހު ކުރިއަށް ފޮނުވާލަމުން ގެންދިޔަ ކައުންޓާރ ހަމަލާތަކުގައި ޗެލްސީއިން ވަނީ ލަނޑު ޖަހާނެ އިތުރު ފުރުސަތުތަކެއް ތަނަވަސްކޮށްފަ އެވެ. އެގޮތުން، މި ހާފުގައި ޗެލްސީ އަށް ދެވަނަ ލަނޑެއް ޖަހަން އެންމެ ރަނގަޅު ފުރުސަތެއް ތަނަވަސްކޮށްދިނީ އެޑަން ހަޒާޑް އެވެ.\nޗެލްސީއިން ބޯޅަ އަތުލައި މިޑްފީލްޑާރ ކާންޓޭ ތަނަވަސްކޮށްދިން ހިތްގައިމު ތުރޫ ޕާހެއް މެދުވެރިކޮށް ހަޒާޑް ދުވަމުން ގޮސް ހުސްކޮށް ހުރެ ގޯލާ އަމާޒުކޮށް ޝޮޓެއް ފޮނުވާލި ނަމަވެސް، ލިވަޕޫލްގެ ބްރެޒިލް ކީޕަރ އެލިސަން ވަނީ ހުށިޔާރުކަމާ އެކު އެ ހަމަލާ މަތަކޮށްފަ އެވެ. އަދި އޭގެ ފަހުން ލިވަޕޫލްގެ ކޯޗު ޔާގަން ކްލޮޕް ގެނައި ބަދަލުތަކާ އެކު ލިވަޕޫލުން ކުރިއަށް ހަމަލާތަކެއް ފޮނުވާލަމުން ގެންދިޔަ އިރު، މެޗުގެ އެންމެ ފަހު ވަގުތުކޮޅުގެ ތެރޭ ބަދަލު ސްޓްރައިކާރ ޑެނިއަލް ސްޓަރިޖް ވަނީ ހިތްގައިމު ޝޮޓެއް ގޯލުގެ ތެރެއަށް ވައްދާލައި މެޗުގެ ނަތީޖާ 1-1 އަކަށް ބަދަލުކޮށްލާފަ އެވެ.\nއަދި އެ ނަތީޖާ އާއެކު މެޗު ނިމުމާ އެކު، ލީގުގައި ލިވަޕޫލުން މިހާތަނަށް ކުޅުނު މެޗުތަކުން ބަލިނުވެ ދަމަހައްޓަމުން އައި ސްޓްރީކް ވަނީ ކައިރި ގޮތަކަށް ސަލާމަތްކޮށްފަ އެވެ. ނަމަވެސް ލިވަޕޫލްގެ ކޯޗު ކްލޮޕް ބުނީ އެ ނަތީޖާއަށްވުރެ ރަނގަޅު ނަތީޖާއެއް ނެރެވުނީސް ކަމަށެވެ.\nމިއީ ފާއިތުވި ހަތަރު ދުވަހުގެ ތެރޭ މި ދެ ޓީމް ބައްދަލުކުރި ދެވަނަ ފަހަރުކަން ފާހަގަކޮށްލެވެ އެވެ. އެގޮތުން ކަރަބާއޯ ކަޕްގައި ބުދަ ދުވަހު ދެ ޓީމް ބައްދަލުކުރި އިރު، ޗެލްސީ ވަނީ 2-1 ގެ ނަތީޖާއަކުން އެ މެޗު ކާމިޔާބުކޮށްފަ އެވެ. ޗެލްސީ އާއި ލިވަޕޫލް ބައްދަލުކުރި މެޗުގެ ނަތީޖާ އާއެކު ލީގު ތާވަލުގެ އެއްވަނައިގަ އޮތް މެންޗެސްޓާ ސިޓީ އާ އެއް އަދަދަކަށް ޕޮއިންޓް ހަމަކޮށް 19 ޕޮއިންޓާއެކު ލިވަޕޫލް އޮތީ ދެވަނައިގަ އެވެ. ޗެލްސީ އޮތީ 17 ޕޮއިންޓާއެކު ތިންވަނައިގަ އެވެ.\nފުޓްބޯލް އިންގްލިޝް ޕްރިމިއަރ ލީގު ޗެލްސީ ލިވަޕޫލް\nއުރުގުއޭގެ ފޯވާޑް ޑިއެގޯ ފޯލާން ކުޅުން ހުއްޓާލައިފި\n1 ހަފްތާ ކުރިން 47 0\nއައިއޯއައިޖީއަށް ދިޔަ ދިވެހި ޓީމަށް ހޫނު މަރުހަބާއެއް ކިޔައިފި\n3 ހަފްތާ ކުރިން 92 0\nޓީޓީގެ ސިންގަލްސް ރަން މެޑަލް ދީމާއަށް އަދި ރަފާ ރިހި މެޑަލް ހޯދައިފި\n3 ހަފްތާ ކުރިން 58 0\n4 ހަފްތާ ކުރިން 67 0


Sirru kohgen kuri gendhan MDP ge Fandiyaarunge Majlis ge inthihaabu faskoffi\nއެމްޑީޕީގެ ފަނޑިޔާރުގެ މަޖިލީހުގެ އިންތިހާބު ފަސްކޮށްފި\nއެމްޑީޕީގެ ގައުމީ މަޖިލީހުގެ ބައްދަލްވުމެއް ކުރިއަށްދަނީ: މިރޭ ކުރިއަށް ގެންދަން ނިންމި އިންތިހާބު ވަނީ ފަސްކޮށްފައި -- ފައިލް ފޮޓޯ\nމޯލްޑިވިއަން ޑިމޮކްރަޓިކް ޕާޓީ (އެމްޑީޕީ) ގެ އިސްތިއުނާފު ފަނޑިޔާރުގެ މަޖިލީހުގެ އިންތިހާބު ފަސްކޮށްފި އެވެ. މިރޭ ކުރިއަށް ގެންދަން ނިންމާފައި އޮތް އެ އިންތިހާބު ފަސްކުރަން ނިންމީ އެމްޑީޕީގެ 181 ވަނަ ގައުމީ މަޖިލީހުގައެވެ.\nގައުމީ މަޖިލީހުގެ މިރޭގެ ޖަލްސާއަށް ވަނީ ދެ ހުށައެޅުމެއް ހުށައަޅާފައެވެ. އެއީ އިސްތިއުނާފު ފަނޑިޔާރުގެ މަޖިލީހުގެ އިންތިހާބު، ވޯޓްލާ މަރުކަޒަށް ހާޒިރުވެ ކުރިއަށް ގެންދިއުމަށާއި އެ ވޯޓަކީ ސިއްރު ވޯޓެއްގެ ގޮތުގައި ކުރިއަށް ގެންދިއުމަށެވެ.\nއިސްތިއުނާފު ފަނޑިޔާރުގެ މަޖިލީހުގެ އިންތިހާބު ވޯޓްލާ މަރުކަޒަށް ހާޒިރުވެ ކުރިއަށް ގެންދިއުމަށް ހުށައެޅި ހުށައެޅުމަށް 100 މެންބަރުން ވޯޓްދީފައިވެއެވެ. ނުފެންނަ ކަމަށް ވޯޓް ދިނީ 15 މެންބަރުންނެވެ. އެ ވޯޓްގައި ޖުމްލަ ބައިވެރިވީ 116 މެންބަރުންނެވެ.\nއިންތިހާބުގެ ވޯޓް ސިއްރުން ކުރިއަށް ގެންދިއުމަށް 98 މެންބަރުން ތާއީދުކޮށް ވޯޓްދީފައިވެއެވެ. ސިއްރުކުރަން ނުފެންނަ ކަމަށް 19 މެންބަރުން ވަނީ ވޯޓްދީފައެވެ. އެ ވޯޓްގައި ބައިވެރިވީ 118 މެންބަރުންނެވެ.\nއެމްޑީޕީގެ އިސްތިއުނާފު ފަނޑިޔާރުގެ މަޖިލީހުގައި ނުވަ މެންބަރުން ހިމެނެއެވެ. އިންތިހާބަށް 18 މީހަކު ވަނީ ކުރިމަތިލާފައެވެ.\nމިރޭގެ ގައުމީ މަޖިލީހުގައި ވޯޓަށް އެހުމުގެ ކުރީން މެންބަރުންގެ މެދުގައި ވަނީ ހިޔާލުތަފާތުވުން އުފެދިފައެވެ. ބައެއް މެންބަރުން ވަނީ އެ ދެ ވޯޓަށް ނޭހޭނެ ކަމަށްވެސް ވިދާޅުވެފައެވެ. އަދި އިސްތިއުނާފު ފަނޑިޔާރުގެ މަޖިލީހުގެ އިންތިހާބަށް ކުރިމަތިލާފައިވާ ކެންޑިޑޭޓުންގެ ނަންތައް ތަރުތީބުކޮށްފައިވާ ގޮތާމެދުވެސް ސުވާލުތައް އުފެއްދި އެވެ.\nރިޔާސަތުގައި އިންނަވައިގެން ޕާޓީގެ ޗެއާޕާސަން ހަސަން ލަތީފް ވަނީ ޖަވާބު ދެއްވާފައެވެ. ހަސަން ވިދާޅުވީ އިސްތިއުނާފު ފަނޑިޔާރުގެ މަޖިލީހުގެ އިންތިހާބު ފިޒިކަލީ ހާޒިރުވެގެން އަދި ވޯޓް ސިއްރުކޮށްގެން ކުރިއަށް ގެންދަން ގައުމީ މަޖިލީހަށް ނިންމޭނެ ކަމަށެވެ. އަދި އިންތިހާބަށް ކުރިމަތިލާފައިވާ ކެންޑިޑޭޓުންގެ ނަންތައް ތަރުތީބުކޮށްފައިވަނީ އެޕްލިކޭޝަން ހުށައެޅި ތަރުތީބުން ކަމަށް ވިދާޅުވިއެވެ. ހަސަން ވިދާޅުވީ ކެންޑިޑޭޓުން ފޯމް ހުށައެޅީ އޮންލައިންކޮށް ކަމަށްވާތީ ހުށައެޅި ތާރީހާއި ގަޑި ފެންނަން ހުންނާނެ ކަމަށެވެ.\nއެމްޑީޕީގެ އިސްތިއުނާފު ފަނޑިޔާރުގެ މަޖިލީހުގެ އިންތިހާބާއި ގުޅިގެން އެ ޕާޓީގެ ރައީސް މުހައްމަދު ނަޝީދު (އަންނި)، އަލިފުށީ ދާއިރާގެ މެންބަރު އަދި އެމްޑީޕީގެ ޕީޖީ ގުރޫޕްގެ ސެކްރެޓަރީ މުހައްމަދު ރަޝީދު (ބިގޭ) އަށް ވަރަށް ބޮޑަށް ފާޑުވިދާޅުވެ ހޫނު ރައްދެއް ވަނީ ދެއްވާފައެވެ.\nއިންތިހާބަށް އަމާޒުކޮށް ރައީސް ނަޝީދު މިއަދު ވަނީ އެމްޑީޕީގެ ގައުމީ މަޖިލީހުގެ މެންބަރުންނަށް ހާއްސަ ވަޓްސްއަޕް ގުރޫޕްގައި މެސެޖްތަކެއް ލިޔުއްވާފައެވެ. އެއް މެސެޖްގައި ވިދާޅުވީ އެ ޕާޓީގެ ފަނޑިޔާރުންގެ މަޖިލީސް ހޮވަނީ ރަައީސުލްޖުމްހޫރިއްޔާ އާއި ދެކޮޅަށް ކަމެއް ކުރާން ކަމަށް ވިދާޅުވެ މެންބަރު ރަޝީދު ދައްކަވަނީ ހުސް ދޮގު ވާހަކަ ކަމަށެވެ. އަދި އެމްޑީޕީގެ އަސާސީ ގަވާއިދުގައި އެކަހަލަ ކަމެއް ނުވެސް ކުރެވޭނެ ކަމަށް ނަޝީދު ވިދާޅުވިއެވެ.\n"އެފަދަ ފިތުނަވެރި ވާހަކަތަކަކީ މި ގުރޫޕްގެ ތެރޭގައި އަޅުގަނޑާއި އާރުޖޭ [ރައީސުލްޖުމްހޫރިއްޔާ] އާ ޖެއްސުމަށް ދައްކާ ވާހަކަތަކެއް. މި ވާހަކަތައް ގަބޫލު ނުކުރެއްވުމަށް އެދެން،" ނަޝީދުގެ މެސެޖްގައި ވިދާޅުވެފައިވެއެވެ.\nއޭގެ ފަހުން ފޮނުއްވެވި މެސެޖެއްގައި ވިދާޅުވީ މެންބަރު ރަޝީދު ގެންގުޅުއްވާ ލިސްޓްގައި އެމްޑީޕީގެ ކަންކަމުގައި އުޅެފައިވާ މީހުން ވަރަށް މަދުވާނެ ކަމަށެވެ.\nއެމްޑީޕީގެ އިސް އޮފިޝަލަކު ވިދާޅުވީ މިރޭގެ އިންތިހާބުގައި އިސްތިއުނާފު ފަނޑިޔާރުންގެ މަޖިލީހަށް ވަކި މެންބަރުންތަކެއް ހޮއްވެވުމަށް ނަޝީދު މަަސައްކަތް ކުރައްވަމުން ގެންދަވާ ކަމަށެވެ. އަދި މެންބަރު ރަޝީދުވެސް ވަކި މެންބަރުންތަކެއްގެ ލިސްޓެއް ގެންގުޅުއްވާ ކަމަށެވެ. ނަޝީދު އެ އިޝާރާތް ކުރައްވަނީ އެ ލިސްޓަށެވެ.\nމެންބަރު ރަޝީދު ގެންގުޅުއްވާ ލިސްޓަކީ އެމްޑީޕީގެ އިސް ލީޑަރު އަަދި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ތާއީދު އޮތް އަދި އެމަނިކުފާނު، ފަނޑިޔާރުންގެ މަަޖިލީހަށް އިންތިހާބު ކުރުމަށް ބޭނުންވާ މެންބަރުން ކަމަށްވެސް އޮފިޝަލް ވިދާޅުވިއެވެ. ރަޝީދަކީ، ރައީސް ސޯލިހްގެ ޅިޔަނެކެވެ.


STO in vihkaa theluge agu heyo kohffi\nކުޅުދުއްފުށީގައި ފުޅާ ދާއިރާއެއްގައި ތެލުގެ ވިޔަފާރިކުރަމުންދާ އެތުމާ ފިއުލް ޝެޑް--ކޭއޯފޮޓޯ\nއެސްޓިއޯއިން ވިއްކާ ޕެޓްރޯލާއި ޑީސަލްގެ އަގު މިއަދުން ފެށިގެން ހެޔޮކޮށްފައިވާކަމަށް އެކުންފުނިން ބުނެފި އެވެ.\nއެކުންފުނިން ކޮށްފައިވާ ޓްވީޓްގައި ބުނެފައިވަނީ މިއަދުން ފެށިގެން އެސްޓިއޯއިން ވިއްކާ ޑީސަލް ލީޓަރެއް ލިބޭނީ 11.19 ރުފިޔާއަށެވެ. އަދި ޕެޓްރޯލް ލީޓަރެއް ލިބޭނީ 11.13 ރުފިޔާއަށެވެ. އެކުންފުނިން ބުނިގޮތުގައި ޑީސަލް ލީޓަރަކުން 78 ލާރި އަދި ޕެޓްރޯލް ލީޓަރަކުން 26 ލާރިވާނީ ހެޔޮކޮށްފައި އެވެ.\nއެންމެފަހުން ތެލުގެ އަގުހެޔޮކޮށްފައިވަނީ މިއަހަރުގެ މެއިމަހުކަމަށާއި އެފަހަރު ވާނީ ޑީސަލް ލީޓަރަކުން 14 ލާރި އަދި ޕެޓްރޯލް ލީޓަރަކުން 10 ލާރި ހެޔޮކުރެވިފައެވެ\nއެސްޓީއޯއިން އަބަދުވެސް ތެލުގެ އަގަށް ބަދަލުގެންނަމުންދަނީ ދުނިޔޭގެ ބާޒާރުގައި ތެލުގެ އަގަށް އަންނަ ބަދަލާ ގުޅިގެންނެވެ.\nމިކަމާގުޅިގެން ކޭއޯއިން ދެއްނެވި ސުވާލަކަށް ޖަވާބު ދެއްވަމުން ކުޅުދުއްފުށީގައި ފުޅާ ދާއިރާއެއްގައި ތެޔޮ ވިއްކަމުންދާ އެތުމާފިއުލްގެ އޮފިޝަލަކު ވިދާޅުވީ އަދި އެކުންފުންޏަށް އެސްޓީއޯއިން ތެލުގެ އަގަށް ބަދަލު އައިސްފައިވާކަން އަންގާފައިނުވާ ކަމަށެވެ.\n" އަދި އަޅުގަނޑުމެންނަކަށް ނާނގާ ތެޔޮ އަގުހެޔޮވިކަމެއް އެބޭފުޅުން އަބަދުވެސް ތެލުގެ އަގަށް ބަދަލުއަތުވެއްޖެންޔާ ލިޔުން ފޮނުވާނެ އެލިޔުން އަދި ނާދޭ. ތެލުގެ އަގަށް އެގެނައި ބަދަލު ލިބުމުން ބަދަލު ގެންނަން ނިންމާފަވާނީ." އެތުމާފިއުލްގެ އޮފިޝަލް ވިދާޅުވި އެވެ.\nއެސްޓީއޯއިން ވިއްކާ ތެލަށް މިއަދުން ފެށިގެން އަނެއްކާވެސް ހެޔޮބަދަލެއް. މިއީ މި އަހަރު ތެރޭގައި ތެލުގެ އަގަށް ހެޔޮ ބަދަލު ގެނެވުނު ތިންވަނަ ފަހަރު pic.twitter.com/y622PrOgJh\n— STO Plc (@stoplc) June 13, 2019\nކޭއޯއަށް އެގިފައިވާގޮތުން އެތުމާ ފިއުލުން އެތަނުން ޕެޓްރޯލް ލީޓަރެއް ވިއްކަމުންދަނީ 12.05 ރުފިޔާއަށެވެ. އަދި ޑީސަލް ލީޓަރެއް ވިއްކަމުންދަނީ 12.15 ރުފިޔާއަށެވެ. އެކުންފުނިން ބަނދަރުމަތިން ޕެޓްރޯލް ލީޓަރެއް 11.90 ރުފިޔާއަށް ވިއްކަމުންދާއިރު ޑީސަލް ލީޓަރެއް ވިއްކަމުންދަނީ 12.16 ރުފިޔާއަށެވެ\nކުޅުދުއްފުށީގައި މިހާރު ތެލުގެ ވިޔަފާރި ދެ ފަރާތަކުން ކުރަމުންދާއިރު އެސްޓީއޯގެ ތެޔޮ ވިއްކަމުންދަނީ އެތުމާ ފިއުލް ކުންފުނިންނެވެ.\nއެމްއެމްޕީއާރުސީގެ ހިޔާނާތާ ގުޅިގެން ބީއެމްއެލް އިން ފޮރެންސިކް އޮޑިޓެއް ހަދަނީ


V. Thinadhoo gai emme furathama guest house eh hulhuvi faraathah ekamuge aguvazan koh handhaanee filaa aruvaifi | Secretariat of the Vaav Thinadhoo Council\nވ. ތިނަދޫ ގައި އެންމެފުރަތަމަ ގެސްޓް ހައުސްއެއް ބިނާ ކުރި ފަރާތަށް އެކަމުގެ އަގު ވަޒަންކޮށް ތިނަދޫ ކައުންސިލުން އެފަރާތަށް ހާއްސަ ހަންދާނީ ފިލައެއް އަރުވައިފިއެވެ.\nޓްއަރިޒަމް ޑޭގައި ވ. އަތޮޅުގައި ބޭއްވި ކެނޮއި ރޭސް ނިންމުމުގެ ރަސްމިއްޔާތު ފާހަގަކުރުމަށް ވ. ތިނަދޫގައިި ކުރިއަށް ގެންދިޔަ އިވެންޓްގައި މިި ހަންދާނީ ފިލާާ ހައްގުުވި ފަރާތްް ކަމުގައިވާ މުުޙައްމަދު ނާޒިން / ބަރާބަރުުގެ, ވ.ތިނަދޫ އާންމު ނަމުންނަމަ “މޯންޗީ” ރަށުގައި ނެތުމުން ބަދަލުގައި ހަނދާނީ ފިލަޔާއި ހަވާލުުވެވަޑައިގަތީީީ މުޙައްމަދު ނާޒިންގެ ބައްޕަ އަޙުމަދު ހަލީމްް އެވެ.\n2007 ވަނަ އަހަރު ބިންގާ އެޅުނު ކާސާ ބަރާބަރު ބިންގާ އެ ޅުނު ކާސާ ބަރާބަރު ގެ ވެރިޔާ މޯންޗީ އަކީ ތިނަދޫގެ ތަރައްޤީ އަށް ކުރެވޭ އެކި ކަންކަމުގައާއި ރައްޔިތުންނަށް ދިމާވާ ދަތި ކަންކަމުގައި އުފަލާއިއެކު އެހީތެރިވެދޭ ފަރާތެކެވެ. އެގޮތުން ގެސްޓްހައުސް ހުޅުވި އިރު 24 ގަޑިއިރު ރަށަށް ކަރަންޓް ފޯރުކޮށްނުދެވޭތީ ގެސްޓްހައުސް އަށް އަންނަ ކޮންމެ ގެސްޓަކުއަތުން2ޑޮލަރު އޭރުގެ ރަށު އޮފީހަށް ރަށުގެ މާލިއްޔާއައް މޮންޗި އަމިއްލައަށް ފެނިގެން ވަނީ ދައްކާފައެވެ.\nމޯންޗި އޭނާގެ އާއިލާ އާއި އެކު\nމިކަމުގެ ސަބަބުން ރައްޔިތުންނަށް 24 ގަޑިއިރު ކަރަންޓް ދެވޭނެ މަގު ފަަހިވެ ރައްޔިތުންނަށް ބޮޑެތި ފަސޭހަތަކެއް ވަނީ ލިބިގެން ގޮސްފައެވެ. މޮންޗި އަކީ ކުރިންވެސް މިހާރުވެސްއެތައް ހިދުމަތްތަކެއް ތިނަދޫ އަށް ކޮށްދެމުން އަންނަ ތިނަދޫ އަށް އުފަން ތިނަދޫގެ ޒުވާނެކެވެ. ވޯލްޑް ޓްއަރިޒަމް ޑޭ އަށް ތިނަދޫ ތައްޔާރުވަމުން ދިޔައިރު މޯންޗީ ގެ ފަރާތުން ލިބުނު އެއްބާރުލުން މި ފުރުސަތު ގައި ފާހަގަކޮށްލެވެއެވެ.\nމޮންޗިއަށް ކައުންސިލުންދެދެއްވި އަގުވަޒަން ކުރުމުގެ ހަނދާނީ ފިލަޔާ ބެހޭގޮތުން ކައުންސިލްގެ ރައީސް ވިދާޅުވީ މިއީ އަދި ފެށުމެއް ކަމުގައެވެ. ކުރިއަށް އޮތް ތަނުގައި ތިނަދޫ އަށް އެކިއެކި ކަންކަމުގައި އެހީތެރިކަން ފޯރުކޮށްދޭ ފަރާތްތަކަށް އެ ކަމުގެ އަގުވަޒަންކޮށް ހަނދާނީ ފިލާ ދިނުމަށް ވިސްނާފައިވާކަމުގައެވެ.\nކަންމަކުގައި އެހީތެރިވެދޭ ފަރާތްތަކުގެ އަގުވަޒަން ކުރުމަކީ މި ކައުންސިލައް ލިބޭ އުފަލެއް ކަމަށާއި އަދި އެއީ އެފަދަ ފަރާތްތަކަށް ލިބޭނެ ވަރަށް ބޮޑު ހިތްވަރެއް ކަމުގައި ތިނަދޫ ކައުންސިލުންދެކެ އެވެ.\n← ކައުންސިލްގެ ރައީސް ހިތުގެ ފުންމިނުން ތިނަދޫގެ ރައްޔިތުންނަށް ޝުކުރު އަދާކޮށްފި\nވ. ތިނަދޫ ކައުންސިލުން އެންވިރޮންމެންޓް މިނިސްޓަރ ހުސައިން ރަޝީދު އާއި ބައްދަލު ކުރައްވައިފި →


SunOnline: Student Loan hama jehunu kamuge liyun Dharivarunnaa havaalu koffi\nސްޓޫޑަންޓް ލޯން ހަމަޖެހުނު ކަމުގެ ލިޔުން ދަރިވަރުންނާ ހަވާލުކޮށްފި\nމުހައްމަދު އައުޒަމް 01 Jul 2020, 08:53\nމަތީ ތައުލީމުގެ ލޯންއެހީގެ ލިޔުން ހަވާލުކުރުމަށް މީގެ ކުރިން ބޭއްވި ރަސްމިއްޔާތެއްގެ ތެރެއިން --- ސަން ފޮޓޯ/ ފަޔާޒު މޫސާ\nސްޓޫޑަންޓް ލޯން ހަމަޖެހުނު ކަމުގެ ލިޔުން ދަރިވަރުންނާ ހަވާލުކޮށްފި އެވެ.\nމިދިޔަ ފެބްރުއަރީ މަހު ހުޅުވާލީ ސްޓޫޑަންޓް ލޯން ސްކީމްގެ ދަށުން 514 ދަރިވަރަަކަށް ވަނީ ލޯންގެ ފުރުސަތު ދީފަ އެވެ.\nހަޔާ އެޑިއުކޭޝަން މިނިސްޓްރީން އިއްޔެ ކުރި ޓުވީޓެއްގައި ބުނީ ސްޓޫޑަންޓް ލޯން ދޫކުރިކަމުގެ ލިޔުން ދަރިވަރުންނަށް ހަވާލުކުރިއިރު އެ ލޯންގެ ދަށުން ލިބޭ ފަންޑު ހަމަޖެއްސުމަށް ކުރަން ޖެހޭ ކަންތައްތައް ޕްރޮސެސްކުރުމާ ގުޅޭ މައުލޫމާތުތައްވެސް ފޮނުވާފައިވާ ކަމަށެވެެ.\nމިފަހަރުގެ ލޯން ސްކީމްގެ ދަށުން ޑިޕްލޮމާއަށް ކިޔެވުމަށް 48 ފުރުސަތާއި ބެޗެލާސް ޑިގްރީގެ 264 ފުރުސަތާއި މާސްޓާސް ޑިގްރީ 160 ފުރުސަތު އަދި ޕީއެޗްޑީ ހަދަން 27 ފުރުސަތު ވަނީ ދީފަ އެވެ.\nމިފަަހަރު ލޯން ދިނުމުގައި ވަނީ ކުރިން ލައިސަންސް ނެގުމަށް ދެމުން އައި ކެޓަގަރީއަށް އިތުރު ދާއިރާތަކެއްވެސް ހިމަނައިފަ އެވެ. ކުރިން ލޯނު ދެމުން އައީ ޕައިލެޓް ލައިސަންސް ހޯދުމަށް އެކަންޏެވެ. ނަމަވެސް މިފަހަރު މެރިން އިންޖިނިއަރިންގެ ލައިސަންސްއާއި އެއާކްރާފްޓް އިންޖިނިއަރިން ފަދަ ލަައިސަންސް ޕްރޮގްރާމްތަކަށްވެސް ވަނީ ލޯން ދީފަ އެވެ.\nއެޑިއުކޭޝަން މިނިސްޓްރީން ބުނީ ދަރިވަރުންނަށް ލޯން ލިބޭތާ އެއް އަހަރުގެ ތެރޭގައި ކިޔެވުން ފަށަން ޖެހޭނެ ކަމަށާއި އަދި ހާއްސަ ހާލަތެއް މެދުވެރިގެން އެ މުއްދަތުގެ ތެރޭގަިއ ކިޔެވުން ނުފެށޭނަމަ އެކަން މިނިސްޓްރީއަށް އަންގަން ޖެހޭނެކަމަށެވެ.\nމިނިސްޓްރީން ބުނީ މިއަހަރު ދެން ލޯން ސްކީމްގެ އިތުރު ފުރުސަތުތަކެއް ދިނުމުގެ ފުރުސަތު ކުޑަ ކަމަށެވެ. އެހެން ނަމަވެސް މިހާރުވެސް މީހުން ބިނާކުރުމަށް ކުރިއަށް ގެންދާ އެކިއެކި ޓްރެއިނިން ޕްރޮގްރާމްތައް ކުރިއަށް ގެންދާނެކަމަށް ވިދާޅުވި އެވެ.\nއަލީގަޅު ޔުނިވާސިޓީއާއެކު އެކްސްޗޭންޖް ޕްރޮގްރާމެއް ފަށަނީ\nރުހުމުގެ ލޮލަކުން ކޮވިޑު\nއެމްއެންޔޫ އޮގަސްޓް އިންޓޭކަށްވެސް ގިނަ ސްކޮލަޝިޕްތަކެއް


Mulhi Sri Lanka anekkaa ves thayyaaree haalathah - vNews.mv\nމުޅި ސްރީލަންކާ އަނެއްކާވެސް ތައްޔާރީ ހާލަތަށް\nސައިފް އަޒްހަރު 07 July 2019, 18:08\nމުޅި ސްރީލަންކާ ތައްޔާރީ ހާލަތަށް އަތުވެއްޖެއެވެ.\nސްރީލަންކާ ތައްޔާރީ ހާލަތަށް މިއައީ، ކުރިއަށްއޮތް ރިޔާސީ އިންތިޚާބުގައި ތާއީދުކުރާނޭ ފަރާތެއް ކަނޑައެޅުމަށް، ސްރީލަންކާގެ ބުދިސްޓު ހަރުކަށި ޖަމާއަތް، ބޮޑު ބަލަ ސެނާ ކެންޑީގައި ބައްދަލުކުރަމުން ގެންދާތީއެވެ.\nމިކަމާހެދި، ފުލުހުންވަނީ ކެންޑީގެ މަގުތަކުގައި ސަފުތައް ހަދައި ތައްޔާރީ ހާލަތަށް އައިސްފައެވެ.\nހަމަ އެއާއެކު، ސްރީލަންކާގައި މިހާރު ހިންގާފައިވާ ކުއްލި ނުރައްކަލުގެ ގާނޫނުގެދަށުން، ފުލުހުންނަށް އެހީތެރިވުމުގެ ގޮތުން ސްރީލަންކާ ސިފައިންވެސް މިހާރު ތިބީ ތައްޔާރީ ހާލަތުގައި ކަމަށް ޚަބަރުތައް ބުނެއެވެ.\nފުލުހުންނާއި ސިފައިން މައިގަނޑު ގޮތެއްގައި ސަފުތައް ހަދައި ތައްޔާރުވެ ތިބީ، ބޮޑު ބަލަ ސެނާގެ ބައްދަލުވުން ނުވަތަ ކޮންވެންޝަން ބައްވަމުންދާ ސަރަހައްދާއި، އެ ސަރަހައްދު ވަށައިގެންވާ ހިސާބުތަކުގައެވެ.\nއޭގެ އިތުރުން، ސްރީލަންކާގެ އެކި ކަންކޮޅުތަކުގައި ހުރި ބުދިސްޓް ފައްޅިތައް ކައިރީގައިވެސް ސަލާމަތީ ބާރުތަކުން ފޯރިމަރަމުން ގެންދާ ކަމަށް ޚަބަރުތައް ބުނެއެވެ.\nމިއީ، އީސްޓަރ ސަންޑޭގެ ބޮމުގެ ހަމަލާގެ ފަހުން ބޮޑު ބަލަ ސެނާ ބައްދަލުކުރާ ފުރަތަމަ ފަހަރެވެ.\nމި ބައްދަލުވުމުގައި ސްރީލަންކާގެ އެކި ކަންކޮޅުތަކުގައި ތިބި އެ ޖަމާއަތުގެ 10،000 މެމްބަރުން ބައިވެރިވުމަށް، އެ ޖަމާއަތުގެ ނުފޫޒުގަދަ ހަރުކަށި ލީޑަރު ގަލަގޮޑާއްޓެ ގްނަނަސަރަ ވަނީ ގޮވާލާފައެވެ. ނަމަވެސް ކޮންވެންޝަންގައި ބައިވެރިވަނީ ކިތައް މީހުންކަމެއް ސާފެއް ނުވެއެވެ.\nބޮޑު ބަލަ ސެނާއިން ބުނެފައިވަނީ، މިއަދުގެ ބައްދަލުން ނުވަތަ އެއްވުމަކީ، މިއަހަރުގެ ފަހުކޮޅު ބާއްވާ ރިޔާސީ އިންތިޚާބުގައި ތާއީދު ދޭނޭ ފަރާތެއް ކަނޑައެޅުމަށް ބާއްވާ ބައްދަލުވުމެއް ކަމަށެވެ.\nނޫސްވެރިންނާ ވާހަކަ ދައްކަމުން ގަލަގޮޑާއްޓެ ގްނަނަސަރަ މިއަދު ހެނދުނު ބުނެފައިވަނީ، ސިންގަޅައިގެން ކުރިއެރުމާއި، ސަލާމަތީ ކަންކަމާގުޅޭ ކަންކަމުގެ ވެރިކަމެއް ކުރުމަށް ގެންނާނޭ ފަރާތެއް ކަނޑައެޅުމުގެ ތާރީޚީ ނިންމުން މިއަދު ނިންމާނޭ ކަމަށެވެ.\nސްރީލަންކާގެ މުޅި އަބާދީގެ %70 އަކީ ސިންގަޅައިންނެވެ. ދެން ހިމެނޭ ބައިމަދު އެހެން ނަސްލުތަކުގެ ތެރޭގައި ތަމަޅައިން ހިމެނެއެވެ. ތަމަޅައިންގެ ތެރޭގައި ގިނައީ މުސްލިމުންނާއި ހިންދޫންނެވެ.\nގަލަގޮޑާއްޓެ ބުނީ، ސިންގަޅައިންނާ އަޅާލާނޭ ލީޑަރެއް މިއަދު ނެތް ކަމަށާއި، އެމީހުންނަކީ މިއަދު ސްރީލަންކާގައި ވަރަށް ނިކަމެތި ބައެއް ކަމަށެވެ. މިފަހަރު ދޫކުރަނީ ސިންގަޅައިންނަށް ބާރުތައް ހޯދައި ދިނުމަށް ފަހުގައި ކަމަށްވެސް އޭނާ ވައުދުވިއެވެ.\nބޮޑު ބަލަ ސެނާގެ ބައްދަލުވުމަށްފަހު، އެމީހުން މަގުތަކަށް ނުކުމެ ހަޅުތާލު ފަށާފާނޭ ކަމުގެ އަޑުތައް ފެތުރި، އެކަމުގެ ބިރުވެރިކަން ސްރީލަންކާގައި ފެތުރިފައި ވެއެވެ. ޚާއްސަކޮށް ކެންޑީގައި ވަނީ ނުތަނަވަސްކަން ފެތުރިފައެވެ.\nބޮމުގެ ހަމަލާތަކުގެ ފަހުން ސްރީލަންކާގައި އެންމެބޮޑު ބިރުވެރިކަމެއް ކުރިމަތިވެފައިވަނީ މުސްލިމުންނަށެވެ. ޚާއްސަކޮށް ބޮޑު ބަލަ ސެނާގެ ދެކޮޅުވެރިކަން މުސްލިމުންނަށް ކުރިމަތިވެފައި ވެއެވެ. ސްރީލަންކާގެ މުސްލިމުންނާ ދެކޮޅަށް އެންމެބޮޑަށް ކެމްޕެއިން ކުރަމުންދަނީވެސް އެ ޖަމާއަތުންނެވެ.\nމުސްލިމުންނަށް ހަމަލާދިނުން ސްރީލަންކާގައި އިތުރުވެފައި ވާއިރު، އެފަދަ ގިނަ ހަމަލާތަކުގެ ޒިންމާ އެޅިފައި ވަނީވެސް ބޮޑު ބަލަ ސެނާގެ ބޮލުގައެވެ.\nހަރުކަށި ބުދިސްޓުން މިދިޔަ އަހަރުވެސް ކެންޑީގައި ޖެހިޖެހިގެން ތިންދުވަސް ވަންދެން މުސްލިމުންނާ ދެކޮޅަށް ހިންގި ހަމަނުޖެހުންތަކުގައި، މުސްލިމުންގެ އެތައް މިސްކިތަކާއި، ގެދޮރާއި އެތައް ފިހާރައެއް ހުޅުޖަހައި އަންދައި ނުވަތަ ހަމަލާދީ ހަލާކުކޮށްލިއެއެވެ. އޭގެ އަޑީގައި ހުރީވެސް ގަލަގޮޑާއްޓެއެވެ.


ހިޖުރީ 1442 ވަނަ އަހަރު ފެށުމުގެ މުނާސަބަތުގައި، ދިވެހިރާއްޖޭގެ ރައްޔިތުންނަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޮނުއްވި ތަހުނިޔާގެ ޚިޠާބު - The President's Office\nހިޖުރީ 1442 ވަނަ އަހަރު ފެށުމުގެ މުނާސަބަތުގައި، ދިވެހިރާއްޖޭގެ ރައްޔިތުންނަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޮނުއްވި ތަހުނިޔާގެ ޚިޠާބު\n20 އޮގަސްޓް 2020، ރިފަރެންސް: -\nހިޖްރީ އައު އަހަރެއް ފެށުމުގެ މި އުފާވެރި މުނާސަބަތުގައި، އަޅުގަނޑުގެ ހިތުގެ އިޚްލާޞްތެރިކަމާއެކު، ދިވެހިރާއްޖޭގެ ލޮބުވެތި ރައްޔިތުންނަށް ތަހުނިޔާ އާއި ހެޔޮއެދުންތައް ފޮނުވަމެވެ. މި ފެށުނު 1442 ވަނަ އަހަރަކީ، ނިމިގެންދިޔަ އަހަރަށްވުރެ، ހުރިހާ ގޮތަކުންވެސް، ރާއްޖެއަށާއި މުޅި އިސްލާމީ އުންމަތަށް، އިތުރު ތަނަވަސްކަމާއި ފާގަތިކަން ލިބި، އަދި ކުރިއެރުމާއި ބާއްޖަވެރިކަން އެތައް ގުނައަކަށް އިތުރުވެގެންދާނެ އަހަރެއް ކަމުގައި ލެއްވުން އެދި، اللهُ سُبْحَانَهُ وَتَعَالَىގެ ޙަޟްރަތުގައި ދުޢާ ދަންނަވަމެވެ.\nހިޖްރީ ސަނަތުން އައު އަހަރަކާ ބައްދަލުވިއިރު، އަޅުގަނޑުމެންނަށް މިއަދު މެދުވެރިވެފައި މިވަނީ، ހިޖްރައިގެ މަތިވެރި ޙާދިޘާއިން ލިބިދޭ ޢިބްރަތްތަކުން ފިލާވަޅު ލިބިގަތުމަށް ވަރަށް ބޮޑަށް ބޭނުންޖެހިފައިވާ ޙާލަތެކެވެ. ހިޖްރައިން ލިބިދޭ އެންމެ މަތިވެރި ޢިބްރަތަކީ، މުސްލިމުންގެ މެދުގައި އެއްބަނޑު އެއްބަފާކަމުގެ ގުޅުން ބަދަހިކޮށް، އެ ގުޅުން ދެމެހެއްޓުމުގެ މުހިންމު ކަމެވެ. ހަމައެފަދައިން، އުންމަތެއްގެ ގޮތުގައި ނުވަތަ ދައުލަތެއްގެ ގޮތުގައި ދެމިތިބެން ބޭނުންނަމަ، އެ ދައުލަތެއްގެ ރައްޔިތުންގެ މެދުގައި އެކުވެރިކަމާއި އެއްބާރުލުން ދެމިއޮތުމުގެ މުހިންމު ކަމެވެ. ކުރިއެރުމާއި ތަރައްޤީއަށް އެދޭނަމަ، އެންމެހައި ރައްޔިތުން އެއް ޢަޒުމެއްގައި، އެއް އަމާޒަކަށް ގަދައަޅައި މަސައްކަތް ކުރުމުގެ ބޭނުންތެރި ކަމެވެ.\nދުނިޔޭގެ އެހެން ޤައުމުތަކެކޭ އެއްފަދައިން، "ކޯވިޑް-19"ގެ ބަލިމަޑުކަމުގެ ސަބަބުން، އަޅުގަނޑުމެންގެ ރާއްޖެވެސް މިހާރު ތަޖުރިބާކުރަމުން މިދަނީ، ވަރަށް ދަތި އުނދަގޫ ދުވަސްތަކެކެވެ. އިޤްތިޞާދީ ގޮތުންނާއި، އިޖުތިމާޢީ ގޮތުން އެތައް ބައިވަރު ހުރަސްތަކެއް ކުރިމަތިވެ، ތަރައްޤީގެ ދުވެލި ވަނީ ވަރަށް ބޮޑަށް މަޑުޖެހިފައެވެ. "ކޯވިޑް-19"ގެ ހުރަސްތައް ގިރާކޮށް، ދިރިއުޅުމުގެ ޢާންމު ޙާލަތަށް އެނބުރި ދިޔުމަށްޓަކައި ސަރުކާރުން މި ކުރާ މަސައްކަތުގައި، ރައްޔިތުންގެ ބައިވެރިވުން ނުހަނު ބޮޑަށް ބޭނުންވެއެވެ. އަޅުގަނޑުމެން އުންމީދުކުރާ ފަދަ ހަލުވި ދުވެއްޔެއްގައި އިޤްތިޞާދަށް ދިރުން ލިބެން ފަށާނީ، ވިޔަފާރި އާއި އިޤްތިޞާދީ އެންމެހައި ޙަރަކާތްތަކުގައި ޒުވާނުންގެ ދައުރު މިހާރަށްވުރެ ފުޅާކޮށް، އަންހެނުންގެ ބައިވެރިވުން އިތުރުކޮށްގެންކަން ޔަޤީނެވެ.\nހިޖްރީ އައު އަހަރެއްގެ ފެށުން ފާހަގަކުރާ މި އުފާވެރި މުނާސަބަތުގައި، އަޅުގަނޑުމެންގެ ހަނދާނަށް ގެންނަންވީ، މިފަދަ ނާޒުކު ޙާލަތްތަކުގައި އަޅުގަނޑުމެންގެ އުޅުންތަކާއި ގުޅުންތައް ބެހެއްޓުމަށް، ހިޖްރައިން ލިބިދޭ މަތިވެރި އިރުޝާދުތަކެވެ. އެއީ، ދަތި އުނދަގޫ ޙާލަތްތަކުގައި، ޢާއިލާގެ އެކަކު އަނެކަކަށް އެހީތެރިކަން ފޯރުކޮށްދިނުމާއި، މުޖުތަމަޢުގެ އެއް ބަޔަކު އަނެއް ބަޔަކަށް، އަޅާލައި އޯގާތެރިވެ އުޅުމެވެ. ކުޑަކުދިންނަށް ކަމޭހިތުމާއި، އަންހެނުންނަށް އޯގާތެރިވުމާއި، މުސްކުޅިންނަށް އެހީތެރިވުމެވެ. މިއަދު އަޅުގަނޑުމެންގެ ޢަޒުމަކަށް ހަދަންވީ، އިޖުތިމާޢީ ޢަދާލަތު ޤާއިމުކޮށްދޭ މިފަދަ ރީތި ސިފަތައް، އަޅުގަނޑުމެންގެ ކިބައިގައި އަލުން ހަރުލެއްވުމަށެވެ.\nއަޅުގަނޑުގެ ދުޢާއަކީ، މި ފެށުނު އައު އަހަރަކީ، ދިވެހިރާއްޖެއަށާއި މުޅި އިސްލާމީ އުންމަތަށް ބާއްޖަވެރި އަހަރެއް ކަމުގައި ލެއްވުމެވެ. އަދި، ކޯވިޑް-19ގެ ނުރައްކާތެރިކަމުން، އެންމެހައި ދިވެހިންނާއި، މުޅި އިންސާނީ ދަރިފަސްކޮޅު ރައްކާތެރިކުރައްވައި، ފުރިހަމަ ޞިއްޙަތާއި ދުޅަހެޔޮކަން މިންވަރުކޮށްދެއްވުމެވެ. މިއަދު މިފެށުނު ހިޖްރީ 1442 ވަނަ އަހަރަކީ، ދިވެހިރާއްޖެއަށް ތިޔާގިކަމާއި ތަނަވަސްކަން ގެނެސްދޭނެ އަހަރެއް ކަމުގައި ލައްވައި، އެންމެހާ މުސްލިމުންނަށް ރަޙްމަތާއި ނިޢުމަތުން ފުރިގެންވާ އަހަރެއް ކަމުގައި ލެއްވުން އެދި اللهُ سُبْحَانَهُ وَتَعَالَىގެ ޙަޟްރަތުގައި ދުޢާ ދަންނަވަމެވެ.


SunOnline: ADK gai COVID ah faruvaadhey unit eh gaaimukoh flu clinic ge khidhumaiy dheny\nއޭޑީކޭގައި ކޮވިޑަށް ފަރުވާދޭ ޔުނިޓެއް ގާއިމުކޮށް ފްލޫ ކްލިނިކްގެ ހިދުމަތް ދެނީ\nއަހްމަދުﷲ އަބްދުލް ހާދީ 21 May 2021, 18:54\nމެއި 14، 2020: އޭޑީކޭ ހޮސްޕީޓަލް -- ސަން ފޮޓޯ/ ފަޔާޒު މޫސާ\nއޭޑީކޭ ހޮސްޕިޓަލުގައި ކޮވިޑް-19 އަށް ފަރުވާދޭ ހާއްސަ ޔުނިޓަކާއި ފްލޫ ކްލިނިކެއް ހުޅުވައި މާދަމައިން ފެށިގެން ހިދުމަތް ދޭން ފައްޓާނެ ކަމަށް އެ ހޮސްޕިޓަލުން ބުނެފި އެވެ.\nއޭޑީކޭ ހޮސްޕިޓަލުން މިއަދު ބުނި ގޮތުގައި ފްލޫ ކްލިނިކުގެ ހިދުމަތުގެ އަގަކީ 100 ރުފިޔާ އެވެ. އަދި ކޮވިޑް-19 އަށް ފަރުވާދޭ ޔުނިޓުގައި ސްޕެޝަލިސްޓު ޑޮކްޓަރުންނަށް ދެއްކުމަށް 200 ރުފިޔާ ނަގާނެ ކަމަށާއި ސުޕަ ސްޕެޝަލިސްޓު ޑޮކްޓަރުންނަށް ދައްކަން 300 ރުފިޔާ ނަގާނެ ކަމަށް އޭޑީކޭ ހޮސްޕިޓަލުން ބުންޏެވެ. މިއީ މިހާރު ވެސް އެ ހޮސްޕިޓަލުގައި އާންމުކޮށް ޙިދުމަތްދޭ އަގުތައްކަމަށް އެ ހޮސްޕިޓަލުން ބުންޏެވެ.\nފްލޫ ކްލިނިކް ހުޅުވާފައި ހުންނާނީ މާދަމާއިން ފެށިގެން ކޮންމެ ހުކުރު ދުވަހަކު 14:00 އިން 16:00 އަށެވެ. އަދި ހޮނިހިރު ދުވަހުން ފެށިގެން ބުރާސްފަތި ދުވަހާ ހަމަޔަށް ހެނދުނު 9:00 އިން 16:00 އަށެވެ. ފްލޫ ކްލިނިކަށް ދައްކާނީ ހުން އައުން، ކެއްސައި، ރޯގާގެ އަލާމާތް އަދި ރަހަލުމާއި ވަސްދުވުމުގެ ހިއްސު ގެއްލުމުގެ އަލާމާތް ހުރެގެން ނުވަތަ ކޮވިޑް-19 އަށް ޕޮޒިޓިވް ކޭސް އަކާއި ކޮންޓެކްޓް ވެއްޖެ ހާލަތުގަ އެވެ.\nއޭޑީކޭ އިން ބުނި ގޮތުގައި ކޮވިޑް-19 އަށް ފަރުވާދޭ ޔުނިޓުން ހައި ރިސް ފަރާތްތަކަށް މެޑިކަލް އެސެސްމެންޓް ހަދައިދީ، ތެލަސީމިއާ ފަރާތްތަކަށް ލޭ އަޅައިދިނުމުގެ ޙިދުމަތް ފޯރުކޮށްދީ، މާބަނޑު ފަރާތްތަކަށް އެފްއެޗްއެސް އަދި އެންއެސްޓީ ޙިދުމަތް ފަދަ ޙިދުމަތްތައް ދޭނެ އެވެ. މީގެ އިތުރުން ވެސް އެ ޔުނިޓުން އެކި ކަހަލަ އަނިޔާތަކަށް ފަރުވާ ދޭނެކަމަށް އޭޑީކޭ ހޮސްޕިޓަލުން ބުންޏެވެ.\nކޮވިޑް-19 ޔުނިޓުގެ ޙިދުމަތް ހޯދުމަށް ކުރިޔާލައި އެޕޮއިންޓްމެންޓް ހައްދަން 3300335 އަށް ގުޅަން އެ ހޮސްޕިޓަލުން ބުންޏެވެ.\nކޮވިޑް-19 އަށް ފަރުވާދޭ ޔުނިޓް ހުންނާނީ އޭޑީކޭ ހޮސްޕިޓަލުގެ ޑރ. ޕަންޑިއަން ވިންގް ގަ އެވެ. އެ ޔުނިޓް ހުޅުވާފައި ހުންނާނީ ހޮނިހިރު ދުވަހުން ފެށިގެން ބުރާސްފަތި ދުވަހާ ހަމަޔަށް ކޮންމެ ދުވަހަކު 8:00 ން 16:00 އާ ހަމަޔަށެވެ. ހުކުރު ދުވަހާއި ރަސްމީ ބަންދު ދުވަސް ދުވަހު އެ ޔުނިޓު ބަންދުވާނޭ ކަމަށް އޭޑީކޭ އިން ބުންޏެވެ.\nމިފަހަކަށް އައިސް ރާއްޖެއިން ފެންނަ ކޮވިޑް-19 ކޭސްތައް ގިނަވުމުގެ ސަބަބުން އެޗްޕީއޭ އިން ވަނީ އަމިއްލަ ފަރާތްތަކުން ފްލޫ ކްލިނިކް ހިންގަން ހުއްދަ ދީފަ އެވެ. އަދި ކޮންޓެކްޓް ޓްރޭސިންގްގެ އަދަދުތައް ގިނަ ވުމާއެކު އެޗްޕީއޭއިން ވަނީ ހަމައެކަނި ހައި-ރިސްކު ފަރާތްތައް އެކަނި ކޮންޓެކްޓް ޓްރޭސް ކުރުމަށް ވެސް ނިންމައިފަ އެވެ.\n"ފައިޒާގެ ކޮވިޑްއާ ދެކޮޅު ބޭސް : 90 އިންސައްތަ ކާމިޔާބު


Kulhudhuhfushee airport ge masahkai Indiaa kunfunyakaa havaal kuranee\nކުޅުދުއްފުށީ އެއާޕޯޓްގެ މަސައްކަތް އިންޑިއާ ކުންފުންޏަކާ ހަވާލު ކުރަނީ\nކުޅުދުއްފުށީގެ މަތިން. -- ފޮޓޯ: ޖައުފަރު އަލީ\nކުޅުދުއްފުށީ އެއާޕޯޓް އެޅުމުގެ މަސައްކަތް ޕަބްލިކް ޕްރައިވެޓް ޕާޓްނަޝިޕްގެ ދަށުން އިންޑިއާގެ ކުންފުންޏަކާ ވަރަށް އަވަހަށް ހަވާލު ކުރާނެ ކަމަށް ޓްއަރިޒަމް މިނިސްޓަރު މޫސާ ޒަމީރު ވިދާޅުވެއްޖެ އެވެ.\nރައީސް ޔާމީންގެ ރިޔާސީ ވައުދުތަކުގެ ތެރޭގައި ހިމެނޭ އެ މަޝްރޫއާ ގުޅޭ ގޮތުން ދައުލަތުގެ މީޑިއާ، ޕީއެސްއެމްއަށް މިނިސްޓަރު ޒަމީރު ވިދާޅުވެފައި ވަނީ ކުޅުއްދުއްފުށީ އެއާޕޯޓް ހަވާލު ކުރަން މިހާރު ހަމަޖެހިފައި އޮތީ އިންޑިއާގެ އެމްއެމް އެކްސްޕޯޓް ކިޔާ ކުންފުންޏަކާ ކަމަށެވެ. އަދި އެ ކުންފުންޏާ އެކު ރަސްމީ ލިޔެކިޔުންތަކުގައި ސޮއިކުރުމަށް ވާން ޖެހޭ ތައްޔާރީތައް ކުރިއަށް ދާ ކަމަށް މިނިސްޓަރު ވިދާޅުވި އެވެ.\n"މި މަޝްރޫއު ފެށުމަށް ކުރަން ޖެހޭ މަސައްކަތްތައް ސަރުކާރުގެ އެކި ލެވަލްތަކުގައި ބާރަށް އެބަދޭ. އެކަން ހަވާލު ކުރާނެ ކުންފުނި ވެސް މި އޮތީ ހޮވާފައި،" މިނިސްޓަރު ވިދާޅުވި އެވެ.\nއެ ކުންފުނީގެ ޓިމަކާއި ސިވިލްއޭވިއޭޝަންގެ ޓީމެއް އެކުގައި ވަރަށް އަވަހަށް ކުޅުދުއްފުޓަށް ދަތުރެއް ކުރާނެ ކަމަށް ވެސް މިނިސްޓަރު ވިދާޅުވި އެވެ. އެ ދަތުރުގައި އެ ރަށުގެ އާންމުންގެ ހިޔާލު ހޯދައި އެއާޕޯޓް ޑިވަލޮޕްމަންޓް ޕްލޭނެއް އެކުލަވާލާނެ ކަމަށް ވެސް ވިދާޅުވި އެވެ. މީގެ އިތުރުން މިނިސްޓަރު ވިދާޅުވީ އެ ޒިޔާރަތަށް ފަހު، އެކުލަވާލާ ޕްލޭންއަށް ބަލައި އެއާޕޯޓް އަޅާ ސަރަހައްދުގެ އެންވަޔަރުމަންޓް އެސެސްމަންޓް ޕްލޭން ވީހާ ވެސް އަވަހަކަށް ތައްޔާރުކޮށް ނިންމާލާނެ ކަމަށް މިނިސްޓަރު ވިދާޅުވި އެވެ.\nއެ އެއާޕޯޓް އެޅުން ލަސްވާ ކަމަށް ބުނެ އެ ރަށުގެ ބައެއް ރައްޔިތުން ނުރުހުން ފާޅުކޮށްފައިވެ އެވެ. އަދި އެ ރަށާއި ގާތްގަނޑަކަށް 20 މިނެޓުން ދެވޭ ހދ. ހަނިމާދޫގައި އެއާޕޯޓެއް އޮތުމުން ކުޅުދުއްފުށީގައި އެއާޕޯޓެއް ހެދުމުގެ މަސައްކަތް އޮތީ ވެސް ހިޔާލު ތަފާުވުމެއްގެ ތެރޭގަ އެވެ.\nބީއެމްއެލް ނަމްބަރު ދޫކުރުން ކިޔުބީއަށް


Aa Aharaa Eku Vehunu Vaareygai Fenigen Dhiyaee Gabool Kuran Dhathi Manzareh އާއަހަރާއެކު ވެހުނު ވާރޭގައި ފެނިގެންދިޔައީ ޤަބޫލުކުރަން ދަތި މަންޒަރެއް – Huvadhoo News Aa Aharaa Eku Vehunu Vaareygai Fenigen Dhiyaee Gabool Kuran Dhathi Manzareh Huvadhoo News\nއާއަހަރާއެކު ވެހުނު ވާރޭގައި ފެނިގެންދިޔައީ ޤަބޫލުކުރަން ދަތި މަންޒަރެއް\nއާއަހަރާ ދިމާކޮށް އެމެރިކާގެ ޓެކްސަސްގައި ވެހުނު ވާރޭގައި އާދަޔާ ޚިލާފު ޤަބޫލުކުރަންދަތި މަންޒަރެއް ފެނިގެންދިޔައެވެ\nއެމެރިކާގެ ޓެކްސަސްއަށް ވެހުނު ވާރެކާއެކު މަސްތަކެއް ފައިބަމުންދިޔަކަމަށް ރިޕޯޓްތަކުގައި ބުނެފައިވެއެވެ. ރިޕޯޓްތައް ބުނާގޮތުން އެޤައުމުގެ މީހުން މިވާރޭ ސިފަކޮށްފައިވަނީ “އެނިމަލް ރެއިން”ގެ ގޮތުގައެވެ. ވާރެޔާއެކު ރަށުތެރެޔަށް ފައިބަމުންދިޔައީ ދިގު މިނުގައި 4-5 ވަރަށް އިންޗި ހުރި ހުދުކުލައިގެ މަސްތަކެކެވެ. މި މަސްތަކަކީ ޅަމަސްތަކެއް ކަމަށް ރިޕޯޓްކޮށްފައިވެއެވެ.\nސިޓީ އޮފް ޓެކްސަކާނާގެ ފޭސްބުކް ޕޭޖްގައި ބުނެފައިވަނީ ދުނިޔޭގައި 2021 ވަނަ އަހަރު އާދަޔާ ޚިލާފު ގިނަ ކަންތައް ހިގަމުންދާ ކަމަށާއި އޭގެތެރޭގައި ވެހުނު މަހުގެ ވާރޭވެސް ހިމެނޭ ކަމަށެވެ.\nމަންޒަރުދުށް މީހުން ބުނާގޮތުގައި ގުގުރާ ކަހަލަ އަޑެއް އިވެންފެށުމުން ބަލާލިއިރު ވާރެޔާއެކު ޅަމަސްތަކެއް ރަށުތެރެޔަށް ފައިބަމުންދިޔަ ކަމަށާއި މަހުގެ ވާރޭ ވެހޭނެކަމަށް ފުރަތަމަ ޤަބޫލުކުރަންވެސް ދަތިވި ކަމަށެވެ.\nރިޕޯޓްތައް ބުނާގޮތުން މިގޮތަށް ޖަނަވާރު ވާރޭ ވެހެން ދިމާވަނީ ވޯޓާ ސްޕައުޓްސްތައް އުފެދި މޫދުގައިވާ ލޮނުގަނޑާއެކު މައްޗަށް އަރާއިރު އެތަނުގައި އެވަގުތަކު އުޅޭ ކަކުނި، ބޮއް އަދި ކުދިކުދި މަސްތަކާއެކު މައްޗަށް އަރާފައި ވާރޭ ވެހޭއިރު މަތިން ފައިބއެވެ.\nމަހުގެ ވާރޭ ވެހުމަކީ މަދުންނަމަވެސް ދުނިޔޭގެ އެކިކަންކޮޅުތަކުގައި ދިމާވާ އާދަޔާ ޚިލާފު ކަމެކެވެ.\nމިކުދިން ކޮޅަށް އާރޯކަމާއި ތާޒާކަންމަތީ


CSC ah 15 nameh majlis ge thalhumah fonuvaifi\nސީއެސްސީއަށް 15 ނަމެއް މަޖިލީހުގެ ތަޅުމަށް ފޮނުވައިފި\nއައްޑޫ ސިޓީ މީދޫ ދާއިރާގެ މެންބަރު ރޮޒައިނާ އާދަމް --\nސިވިލް ސާވިސް ކޮމިޝަން (ސީއެސްސީ) އިން ހުސްވެފައިވާ ހަތަރު މެންބަރު ކަމުގެ މަގާމަށް ކުރިމަތިލީ މީހުންގެ ތެރެއިން 15 މީހެއްގެ ނަން ރައްޔިތުންގެ މަޖިލީހުގެ ތަޅުމަށް ފޮނުވުމަށް ނިންމައިފި އެވެ.\nސީއެސްސީގެ މެންބަރު ކަމަށް 41 މީހަކު ވަނީ ކުރިމަތިލާފައެވެ. އެ ނަންތައް ދިރާސާ ކުރުމަށްފަހު މިނިވަން މުއައްސަސާތަކާއި ބެހޭ ކޮމެޓީން ވަނީ 15 މީހެއްގެ ނަން މަޖިލީހުގެ ތަޅުމަށް ފޮނުވަން ނިންމާފައެވެ.\nތަޅުމަށް ފޮނުވި ނަންތައް\nމަރިޔަމް މުނާ، މ. ބާރަނާގެ، ކ. މާލެ\nމުހައްމަދު ޝަރީފް، ފުސަތުޅާގެ، ގދ. ތިނަދޫ\nއިބްރާހިމް ރަޝީދު، ބްލެކް، ރ. މީދޫ\nމުނާ މަހައްމަދު، މ. ބަބުނަ، ކ. މާލެ\nއަޖްވަދު އަލީ، ގ. ބްލޫ ވޭލް\nމުހައްމަދު ފަރުސަތު، ހ. ޓޫހާޓްސް\nރިފާހަތު ފަރުޙަތު، ގ. ވެގާ ދޭއް\nޝުހުދާ ރިލްވާން، ފްލާވާމީޑް، ސ. މީދު\nމަރިޔަމް ޝެނީން، މއ. ފޮސީތިއާ\nއައިޝަތު ޝާހީން، މއ. ވިލާރޯދި\nމުހައްމަދު ނަސީރު، މ. ފުންފިނި\nރަޝީދާ އަލީ، ގ. ޖަނަވަރީމާގެ\nމުހައްމަދު ނާސިހް، ގ. ފަލްކަންގެ\nއަހުމަދު މޫސާ، ހ. އަމްސާވިލާ\nފާތުމަތު ޝަރީފް، މާކޯޅި، ގދ. ތިނަދޫ\nސީއެސްސީން ހުސްވެފައިވާ ހަތަރު މެންބަރު ކަމުގެ މަގާމަށް ކުރިމަތިލީ މީހުންގެ ތެރެއިން ގިނަ އަދަދެއްގެ ނަން ތަޅުމަށް ފޮނުވަން ނިންމި ސަބަބާއި ގުޅޭގޮތުން މިނިވަން މުއައްސަސާތަކާއި ބެހޭ ކޮމެޓީގެ މުގައްރިރު އައްޑޫ މީދޫ ދާއިރާގެ މެންބަރު ރޮޒައިނާ އާދަމް ވިދާޅުވީ އެ 15 ބޭފުޅުންނަކީވެސް ވަރަށް ގާބިލް ބޭފުޅުންނަށްވާތީ ކަމަށެވެ.\n"މިއިން ކޮންމެ ބޭފުޅަކު ސީއެސްސީއަށް ހޮވިވަޑައިގަތަސް ރަނގަޅު ބަދަލުތަކެއް ފެންނާނެ ކަމަށް އުންމީދު ކުރެވޭ،" ރޮޒައިނާ ވިދާޅުވިއެވެ.\nސީއެސްސީގެ ހަތަރު މެންބަރުންގެ މަގާމު ހުސްވެގެން ދިޔައީ އެ ކޮމިޝަންގެ ރައީސް ކަމުގައި ހުންނެވި ޑރ. އަލީ ޝަމީމާއި، ނައިބު ރައީސް ކަމުގައި ހުންނެވި ޝަހީދު މުހައްމަދު އާއި، މެންބަރު ކަމުގައި ހުންނެވި ޒަކަރިއްޔާ ހުސައިން އިސްތިއުފާ ދެއްވުމުންނާއި މެންބަރު ކަން ކުރެއްވި އިބްރާހިމް ޝަހީގު ވަކިކުރަން މަޖިލީހުން ފާސްކުރުމުންނެވެ.\nސީއެސްސީގައި މިހާރު އިންނަވާނީ މެންބަރު ފާތިމަތު އާމިރާ އެކަންޏެވެ. އާމިރާ އަކީ މަޖިލީހުގެ މިނިވަން މުއައްސަސާތަކުގެ ކޮމިޓީގެ މުގައްރިރު، އައްޑޫ މީދޫ ދާއިރާގެ މެންބަރު ރޮޒައިނާ އާދަމްގެ ބޮޑު ދައިތަ އެވެ. ކޮމިޓީން އާމިރާގެ މައްސަލަ ބެލި ނަމަވެސް ނިންމީ ވަކިނުކުރުމަށެވެ. އެ ކަމުގައި ރޮޒައިނާ ބައިވެރިއެއް ނުވެ އެވެ.\nރައްޔިތުންގެ މަޖިލިސް ސިވިލްސާވިސް ކޮމިޝަން ރޮޒައިނާ އާދަމް


ޔާޝްރާޖުން ފިލްމު ފެސްޓިވަލްތަކެއް ބާއްވަން ނިންމައިފި – DhiDaily\nޔާޝްރާޖުން ފިލްމު ފެސްޓިވަލްތަކެއް ބާއްވަން ނިންމައިފި\nއިންޑިއާގެ އެންމެ މަގުބޫލު ޕްރޮޑަކްޝަން ހައުސް ކަމަށްވާ ޔާޝްރާޖް ފިލްމްސްއަށް ބައިގަރުނު މިމަހު ފުރޭ މުނާސަބަތާއި ގުޅުވައިގެން އެކުންފުނުން ފިލްމު ފެސްޓިވަލް ތަކެއް ބާއްވަން ނިންމާފިއެވެ.\nއެ ސްޓޫޑިއޯ އަށް 50 އަހަރު ފުރުމުގެ މުނާސަބަތުތަށް ވަނީ ކުލަގަދަކޮށް ފާހަގަ ކުރަން ނިންމާފައެވެ. އަދި އެހަރަކާތްތަށް ފެށިގެން ދާނީ މިމަހުގެ 27 ވަނަ ދުވަހު ކަމަށާއި، އެދުވަހަކީ ވައިއާރްއެފްގެ ބާނީ ޔާޝް ޗޯޕްޅާގެ 88 ވަނަ އުފަން ދުވަހެވެ. ޔާޝް ޗޯޕްޅާ މަރުވެފައިވަނީ 2012 ވަނަ އަހަރުއެވެ.\nއެކުންފުންޏަށް ބައިގަރުނު ފުރުމާ ދިމާކޮށް ފިލްމު ފެސްޓިވަލްތައް ބާއްވަން ހަމަޖެހިފައިވާ ގައުމުތަކުގެ ތެރޭގައި ހިންދީ ފިލްމުތަކަށް އަބަދު ވެސް ބޮޑު މާކެޓެއް އޮންނަ އިނގިރޭސިވިލާތާއި އެމެރިކާ އާއި ރަޝިއާ އާއި އޮސްޓްރޭލިއާ އާއި މެލެޝިއާ ފަދަ ގައުމުތައް ހިމެނެ އެވެ. އަދި އެ ފެސްޓިވަލްތަކުގައި ޔާޝްގެ އައިކޮނިކް ފިލްމުތަކުގެ އިތުރުން ވައިއާރްއެފުން ގެނެސްދިން ކާމިޔާބު ގިނަ ފިލްމުތަކެއް ދައްކާނެ އެވެ.\n50 އަހަރު ފުރުމުގެ ހަފްލާތަކުގެ ތެރެއިން އެންމެ އަލިގަދަކޮށް ކުރިއަށް ގެންދަން ނިންމާފައިވަނީ އ ސްޓޫޑިއޯގެ އާ ލޯގޯ ދައްކައިލުމާ އެކު، ބޮޑެތި ގިނަ ފިލްމުތަކެއް އިއުލާންކުރުން ކަމަށް އިންޑިއާގެ ނޫސްތަކުން ވަނީ ރިޕޯޓު ކޮށްފައެވެ.\nއޭގެ ތެރޭގައި ޝާހްރުކް ޚާނާއި ސަލްމާން ޚާނާއި މުޅިން އަލަށް ވައިއާރްއެފްގެ ފިލްމުތަކުން ފެންނާނެ ކަމަށް ބެލެވޭ އަޖޭ ދޭވްގަން އާއި ޒުވާން އެކްޓަރު ވިކީ ކޯޝަލް ކުޅޭ ފިލްމެއް ވެސް ހިމެނެ އެވެ.